
PREFAŢĂ 


Oamenii de astăzi se regăsesc mai uşor în melancolia 
crepusculului vienez decât în atmosfera inaugurală a 
Renaşterii europene. De când modernitatea şi-a dezvăluit 
faţa ascunsă prin războaiele mondiale şi totalitarismele 
din secolul al XX-lea, ne simţim mai reconfortant în com- 
pania celor care au nutrit îndoieli în legătură cu rosturile ei 
fundamentale, decât a celor care i-au aşezat temeliile sau 
care i-au împărtăşit, netulburati, toate certitudinile. Forma 
de civilizaţie care s-a născut în Europa apuseană acum 
cinci secole s-a dovedit capabilă deopotrivă să stimuleze 
raţiunea şi să dezläntuie instinctele, să clădească şi să 
distrugă, să aducă pe lume noi libertăţi şi noi constrângeri, 
să ofere temeiuri ale emancipării şi justificări ale servitutii. 
Am înţeles acum că suntem datori să descriem condiţia 
modernităţii cu toate ambivalentele ei, şi nu să o 
prezentăm ca pe un bine absolut. Suntem cu atât mai 
sceptici în legătură cu principiile sale fondatoare cu cât ele 
poartă în mai mare măsură marca evidenţei. Am învăţat 
să fim suspiciosi faţă de ideile cele mai generoase şi lozin- 
cile cele mai electrizante, ne-am obişnuit să căutăm vier- 
mele în fruct şi să descoperim răul sub carapacea binelui. 
Ştim că strălucirea poate fi însoţită de atrocitate, că talen- 
tul poate fi pus în slujba opresiunii iar geniul poate fi o 
cauţiune pentru falimentul moralității. Ştim, deci, că nu mai 
putem scrie istoria Renaşterii ca pe un imn optimist dedi- 
cat marşului victorios al modernităţii. 


Cartea de faţă a ales să trateze Renaşterea nu atât ca 
pe un punct de plecare pentru curente istorice de durată 
lungă, ci ca pe o epocă aparte, cu fizionomia ei specifică. 
Ea nu este concepută ca o meditaţie asupra genezei lumii 
în care trăim, ci ca o micro-monografie a unei lumi 
dispărute. Nu îşi propune să identifice lanţuri cauzale care 
leagă faptele petrecute în urmă cu jumătate de mileniu de 
consecinţele lor îndepărtate, din propriul nostru univers 
istoric, ci să sesizeze conexiunile dintre factorii istorici 
care au operat în Occidentul secolelor XIV-XVI, să le 
înţeleagă interdependentele şi să le inventarieze efectele 
asupra epocii. Este în mod egal interesată de lucrurile 
care erau destinate să dureze şi de cele sortite unei dis- 
pariţii rapide, de întâmplările al căror ecou continuă să 
răsune astăzi şi de cele pe care omenirea trebuie să facă 
eforturi ca să şi le reamintească, de fenomenele încorpo- 
rate în plămada lumii moderne şi de cele pe care aceasta 
nu le-a asimilat. Ni se oferă, deci, o privire succintă asupra 
Renaşterii, atentă în egală măsură la ceea ce recunoaş- 
tem ca familiar şi la ceea ce ne izbeşte ca exotic. Suntem 
invitaţi să pătrundem în intimitatea unor oameni care ne 
par contemporani prin unele dintre ideile şi gesturile lor, 
dar care se dovedesc apoi a ne fi străini prin alte practici 
şi credinţe. 

Este o lume populată de artişti şi navigatori, filosofi şi 
condotieri, principi care experimentează noi arte ale 
guvernării şi aristocrați care teoretizează comportamentul 
galant, călugări care iubesc voluptätile lumesti şi reforma- 
tori religioşi care visează la imperii ale ascetismului. O 
lume în care temeliile credinţei sunt zdruncinate datorită 
excesului de zel religios, în care puterile laice revendică 
autonomia faţă de biserică şi în care se intensifică politica 
în numele adevărului creştin. În care inventatorii fac 

descoperiri fundamentale pornind de la premise false, 
urmărind planuri fantastice si năzuind să construiască 
lucruri inutile. În care creatorii nu au învăţat încă să îşi 
preţuiască harul, iar societatea nu a deprins încă tehnica 
de a valorifica la maximum competențele. O lume în care 
geniul abundă, fără să fie încă teoretizat. O lume tulburată 
de experimentarea înnoirilor şi intoxicată de rutina unor 
gesturi străvechi. Este, orice s-ar spune, şi ţinând cont de 
numeroase detalii schimbate şi poate de o doză mai mare 
de înţelepciune, lumea în care trăim. 


Victor Rizescu 


INTRODUCERE 


Termenul de Renastere, în acceptiunea sa iniţială 
apartine vocabularului religios. Acesta desemneazä, la 
modul propriu, cea de-a doua naştere a unei fiinţe care 
şi-a pierdut viaţa. Renaşterea transcrie cuvântul palin- 
geneză, din teologia greacă. Aceasta nu vrea să însemne 
neapărat o reînviere, nici o întoarcere, ci o reîncepere pe 
baze noi. În special în contextul mistic, renaştere şi 
regenerare sunt sinonime. Prin Iertare, purificare (botez 
sau penitentä) sau chiar prin asceză se începe o altă 
viaţă, mai bună: se renaşte întru Viaţă. Cei care poartă 
prenumele de René sau Renée, precum bunul ,rege”, 
contele de Provence (1409-1480), şi ducesa de Ferrara 
(1510-1575), doi protectori eminenti ai umanismului sau 
ai Reformei, cum se pot îndoi că vor fi iertati de păcate 
după moarte şi meniti unei existente superioare, mai 
bogate si mai frumoase? Calvin (1509-1564), comentând 
Evanghelia Sfântului loan (3, 3), vorbeşte, în acest sens, 
despre regenerare, reînnoire, refacere. 

Nu încape îndoială că şi contemporanii săi, în entu- 
ziasmul marilor descoperiri, filozofice, literare, artistice 
etc., au crezut că asistă mai degrabă la o regenerare spiri- 
tuală decât la o reîntoarcere analoagă celei a primăverii, a 
florilor sau a fructelor. Reforma şi Reînnoirea în arte şi în 
gândire sunt solidare sau mai degrabă sunt cele două 
aspecte contemporane ale uneia şi aceleiaşi Renasteri. 
Chiar în epoca în care se descoperea America şi traseul 
spre Cape Town, în care se imprimau textele fundamen- 

tale grecesti si în care da Vinci picta cele mai frumoase 
tablouri ale sale si fmbunätätea, deopotrivă, fizica, în 
1496, Michel Bureau scria: „În zilele noastre, cuvântul 
reformă a sunat atât de bine în urechea poporului încât, 
atunci când vorbiti cu nu contează cine, acest subiect 
revine cel mai adesea în discuţie.” Multa renascentur que 
nunc cecidere, multe dintre lucrurile care vor renaşte se 
vor trezi perimate, se poate citi pe o stampă la Institutul de 
Artă şi Arheologie de la Paris, datată din 1535 (VI, k 1). 
Această expresie, care modifică puţin un vers celebru, pe 
care Horaţiu îl aplica vocabularului (Arta poetică, 70), face 
pereche cu dedicaţia lui Amyot către Henric al Il-lea 
(1559): „Francisc | începuse prin a face să renască şi să 
înflorească valorile literare...” Ca şi traducătorul Cl. de 
Seyssel în 1509, gramaticianul G. Tory în 1529 sau poetul 
J. de Bellay în 1549, el nu pretindea că neagă existenţa 
unei limbi şi a unei literaturi franceze anterioare secolului 
al XVI-lea, ci le aprecia, la fel ca precedentii, ca fiind 
nedemne de o mare naţiune care vrea să se înnoiască. 
Acest dispreţ al Evului Mediu va aluneca repede în 
uitare. Cu atât mai mult cu cât marii gânditori au trăit im- 
presia unei întoarceri, pur şi simplu, la civilizaţia greco-la- 
tină sau la izvoarele credinţei. Încă din secolul al XIV-lea, 
Petrarca celebra la Roma, la Capitoliu, un triumf în ma- 
nieră antică (1341). Cardinalul Bembo, un ciceronian 
născut în 1470, evita să citească latina decadentă a bre- 
viarului său, de teamă ca aceasta să nu dăuneze purității 
stilului său. La Roma în jurul lui Pomponio Leto (1464), la 
Florenţa în jurul lui Marsilio Ficino (1473), la Cracovia sub 
Cazimir al IV-lea Iagello (1489), la Paris sub Carol al IX-lea 
şi Henric al lIll-lea (1570 sq.), se constituiseră nişte 
Academii în scopul de a reînvia ideile, obiceiurile, până şi 
decorurile venerabilei Antichitäti. Cu o convingere veritabil 

religioasă, Gargantua al lui Rabelais îi putea scrie lui 
Pantagruel, în 1533: „Acum, toate disciplinele sunt 
reînfiintate, iar limbile reînstăpânite” (II, 8), adică resta- 
bilite, iar Brantôme îl putea numi, în jurul anului 1590, pe 
regele Francisc |: „Părintele şi adevăratul restaurator al li- 
teraturii şi al artelor”. 

Succesorii şi moştenitorii lor au crezut, sincer, în exis- 
tenta unui mileniu de tenebre spirituale, de barbarie 
gotică, urmat nu de o regenerare, ci de o restaurare sau o 
recuperare a Adevărului. Pentru Boileau în 1674 şi 
Bouhours în 1675, ideea de Renastere, în esenţă, nu 
înseamnă decât o resuscitare a Antichității. Fénelon în 
1714, în Scrisoarea către Academie, spune chiar 
„reînvierea literaturii şi a artelor” pentru a desemna 
această aşa-zisă perioadă istorică despre care, în secolul 
al XVI-lea, se pretindea că ar relua tradiţia antică. A doua 
ediţie a Dicţionarului Academiei din 1718, Montesquieu în 
1748, Voltaire (passim) si Rivarol în 1784 vulgarizează 
această accepţie!. Ei consideră că Renaşterea ar fi 
început când de la cucerirea Constantinopolului de către 
Mahomed al lIl-lea (1453), când de la mecenatul lui 
Lorenzo de Medici în Florenţa (1469-1492), când de la 
descoperirea Lumii Noi (1492) şi, mai general, de la 
campaniile din Italia (1494 sq.) sau de la domniile lui 
Francisc | (1515-1547) şi a papei Leon al X-lea 
(1513-1521). De asemenea, consideră că s-ar fi încheiat 
în timpul lui Henric al IV-lea, când „în sfârşit a apărut 
Malherbe” şi când Ludovic al XII-lea (1610-1643) a 
deschis secolul clasicismului. Secolul al XIX-lea a preluat 


1 D'Alembert precizează, cu mai multă justete: „Regenerarea 
ideilor, dacă se poate spune astfel...” (Discours préliminaire à 
l'Encyclopédie, 1751). 

aceste päreri. Miscare exclusiv literarä, dupä Renan 
(1848), şi nu filozofică, Renaşterea este o reîntoarcere la 
adevărata tradiţie a omenirii civilizate. Pentru Michelet 
(1855), este o redescoperire. 

Această restricţie a sensului se sprijină pe situaţia din 
străinătate. Dacă în italianăz, în spaniolă, în portugheză, în 
română, în rusă, ca şi în franceză, un acelaşi cuvânt putea 
desemna deopotrivă o perioadă a istoriei mondiale şi o 
reînnoire fizică sau spirituală, se luau totuşi măsuri pentru 
a evita confuzia: Renaşterea era restrânsă mai curând la 
cultul Antichității şi la italienism. Pentru multi oameni de 
spirit nici acum, în zilele noastre, nu este concepută altfel. 

Engleza, cu toate acestea, distinge Renaissance de 
Renewal sau Revival, iar germana, Renaissance (sau 
Wiederaufblühen) de Wiedergeburt. teama de o eventuală 
omonimie nu-i stânjeneşte. Erudiţia criticilor de artă din 
Anglia, Germania, Belgia, apoi din Franţa, avea să 
evolueze, puţin câte puţin, până la sfârşitul secolului al 
XIX-lea şi începutul secolului al XX-lea, când prerafaelitii 
şi cei dintâi flamanzi şi burgunzi au trebuit să fie incluşi 
între artiştii Renaşterii, când artele majore nu se puteau 
considera separat de artele minore, marile creaţii în afara 
invențiilor tehnice, iar Mecenatul fără studiul condiţiilor 
sale economice şi sociale. Se remarcau, deopotrivă, 
extrema încetineală şi extrema diversitate a mişcării. Se 
reducea importanţa laturii de imitație antică şi, mai ales, 
nu se mai credita ideea de ruptură între lumea romană şi 
lumea modernă. S-a vorbit chiar de o primă Renaştere 
sub Carol cel Mare şi de o a doua sub Carol al V-lea. Nu 
numai că arta nu murise între 476 şi 1453, dar nici măcar 


2 Cu toate că se preferă termenul de risorgimento pentru reînflorirea 
italiană din secolul al XIX-lea şi cel de rinascimento pentru reînnoirea 
din secolele al XIV-lea, al XV-lea şi al XVI-lea. 

nu reapăruse în 1453 sub vechiul său aspect. Ceea ce 
este sigur acum este faptul că Evul Mediu ne-a transmis o 
tradiţie antică. Către 1260, Nicola da Puglia, supranumit 
Pisano, sculpta chiar pentru amvonul domului din Pisa şi, 
în 1268, pentru cel al domului din Siena nişte basoreliefuri 
pentru care s-a inspirat după modelele romane; autorii 
Vizitei, Profetului şezând şi Îngerului surâzând, de la 
Notre-Dame din Reims, au cunoscut, în jurul anului 1250, 
statuarul grec, la fel cum autorii celebrului Roman de la 
Rose l-au studiat pe Lucrețiu. 

În zilele noastre, nu mai putem vorbi despre o simplă 
reînnoire a artelor, a ştiinţelor şi a literaturii, cu limitare la 
doar câteva decade şi la câteva ţări privilegiate. Includem 
într-un astfel de studiu şi factorii economici, factorii morali 
şi tehnicile. Extindem până la Rusia şi România o mişcare 
despre care s-a crezut că ar fi fost specifică Italiei, Franţei, 
Ţărilor de Jos şi, întrucâtva, Spaniei. Se vorbeşte adesea 
despre o eră burgheză, care a început, în funcţie de ţară, 
la date diferite. Din ce în ce mai mult descoperim în se- 
colul al XIV-lea semnele noului spirit. Observăm con- 
tradictiile unei vaste culturi, fără ordine, fără reguli, foarte 
diferită, din această pricină, de unitatea creştină, pe de-o 
parte, aşa cum o visase Evul Mediu, şi de clasicism, pe de 
altă parte. Distingem în literatura, în filozofia, în artele 
veacului un curent rationalist şi critic şi unul metafizic şi 
mistic, un curent de asceză şi de austeritate şi unul de 
indulgență şi uşurinţă, multă credinţă şi mult scepticism. 
Mai mult chiar, numeroşi reprezentanţi de-ai săi participă 
la mai multe dintre aceste curente deodată! Generaţia 
tânărului Francisc | are gustul bucuriei: calvinismul o 
dezaprobă. Umanismul cere judecata liberă, catolicismul i 
se opune. Tradițiile artistice sau invențiile din Germania nu 
sunt cele din Spania, nici cele din Polonia etc. Italia, care 

a italienizat Antichitatea, a impus gustul pentru literatura 
proprie şi grija pentru formă... 

Cu toate acestea, Renaşterea îşi are unitatea sa: 
aceasta este ceea ce îi asigură dragostea pentru o 
extremă independenţă, sub toate formele sale. Căutarea 
şi cultul bogăției, individualismul artistic sau religios, 
naționalismul, curiozitatea erudită, recursul la textele care 
se eliberează de glosă, de rit sau de rutină, dragostea 
pentru lux şi carnal, pe scurt pentru viaţă, nu sunt decât 
manifestări diverse ale acestui spirit unic de libertate. 
Averea şi cunoaşterea conferă independenţă, adică feri- 
cire, câtorva privilegiați, aidoma lertării calvine, de altfel. 
Aceasta ne obligă să revenim la definiţia absolut reli- 
gioasă pe care secolul al XVI-lea o dădea verbului „a 
renaşte”, cuvântului „renaştere”: vom studia în lucrarea de 
faţă o regenerare a Europei care începe, obscur, prin 
secolul al XIV-lea şi pare să ajungă la apogeu în jurul 
anilor 15503. 


3 Despre semnificaţia termenului de Renaştere, se vor consulta, 
pentru edificare, cele şapte lucrări de mai jos: 

Wallace K. Ferguson, The Renaissance in historical thought, five 
centuries of interpretation, Boston-Cambridge, 1948, şi traducerea lui 
J. Marty, cu minunata prefaţă a lui V.-L. Saulnier, Paris, Payot, 1950; 
II Rinascimento, significato e limiti, Atti del III convegno internazionale 
sul Rinascimento, Firenze, Palazzo Strozzi, 25-28 septembrie 1952; 
E. Garin, Medioevo e Rinascimento, Studi e ricerche, Bari, 1954; 
E. Panofsky, Renaissance and renascences in Western Art, 
Copenhaga, 1960; Wallace K. Ferguson, Renaissance Studies, 
Londra; Ontario (University of Western Ontario), 1963; V. Branca, 
Rinascimento europeo e Rinascimento veneziano, Florența, 1967; 
Aug. Buck, Zu Begriff und Problem der Renaissance, Darmstadt, 1969; 
E. Panofsky, La Renaissance et ses avant-courriers dans l'art occiden- 
tal, rad. de L. Vernon, Paris, Flammarion, 1976. 

Capitolul I 


FACTORII ECONOMICI 


În general, Renaşterea se explică în Franţa, în ţările 
germanice, slave sau anglo-saxone prin campaniile din 
Italia: războaiele şi diplomaţia lui Carol al VIll-lea sau a lui 
Maximilian le-ar fi adus la cunoştinţă oamenilor din Nord, 
spre sfârşitul secolului al XV-lea, spiritul nou care anima 
peninsula de o sută cincizeci de ani, şi se citează exem- 
plul acestor regi aducând sau chemând artiştii, strategii, 
arhitecţii, eruditi şi bancherii italieni la curţile lor din 
Amboise, Bruxelles, Londra, Viena sau Moscova. 

Aceasta înseamnă o extremă simplificare a faptelor. 
Mai întâi că Europa, aproape în întregime, era marcată de 
aceeaşi nelinişte sau aceeaşi curiozitate intelectuală 
ca ltalia, încă din secolul al XIV-lea. Curtea unui Carol 
al V-lea de Valois (1364-1380), mare colecţionar de ma- 
nuscrise, forfotea de filologi, asemenea curţii papilor; 
Wyclif în Anglia (1381) şi Jan Hus în Boemia (1409) 
pregătiseră de mult timp individualismul Reformei; 
Flandra, Burgundia şi Touraine, cu Mathieu d'Arras, Klaus 
Sluter şi Gérard d'Orléans au cunoscut un trecento al lor 
(secolul al XIV-lea din punct de vedere artistic), ca şi 
Florenţa, Siena sau Veneţia. Însă, trebuie să subliniem 
mai ales independenţa relativă a diplomaţiei şi a războiu- 
lui, pe de-o parte, de expansiunea artistică şi culturală, pe 
de altă parte: în afară de faptul că soldaţii, luptătorii străini 
sau mercenarii germani aveau mai degrabă tendinţa să 
jefuiască şi să incendieze decât să admire şi să imite, cu 
siguranţă că nu războaiele dintre naţiuni, dintre cetăţi şi, în 

fiecare dintre cetăţile Italiei, dintre partide sunt cele în 
măsură să explice bogăţia în monumente din Florenţa, 
Anvers, Lübeck sau Augsburg. Cunoaşterea, filozofia şi 
arta se pare că s-au dezvoltat mai curând în pofida şi 
împotriva războaielor de cucerire şi a luptelor civile. În 
aceste noi focare de civilizaţie care sunt oraşele artelor, 
nici pacea, nici tulburările n-au fost condiţiile necesare. 
Fără îndoială că emulatia, vanitatea, orgoliul national au 
jucat şi ele un rol în răspândirea culturii — acest rol nu 
este, totuşi, decât unul secundar. 

Aici trebuie mai degrabă să luăm în consideraţie 
ratiunile de ordin economic. De altfel, însăşi politica itali- 
ană a regilor Franţei, Spaniei sau Germaniei se explică, 
precum şi politica flamandă a regilor Angliei, prin interese 
mai mult financiare decât morale — prin forţa lucrurilor, 
Italia şi Flandra erau, în secolul al XV-lea, cele mai bogate 
din Europa. Din 1350 până în 1450, Franţa şi Anglia în 
Occident, Constantinopolul şi ţările slave în Orient se 
prăbuşiseră din punct de vedere economic, sau erau 
extrem de slăbite. Războiul de O Sută de Ani, pe de-o 
parte, cu ciuma, ruinele şi suitele sale de răzmeriţe popu- 
lare şi de războaie civile, cuceririle turcilor, pe de altă 
parte, cu raidurile sistematice, cu jafurile şi cu uciderile 
masive din România, Ungaria, Serbia, Grecia... avuseseră 
drept dublă consecinţă secătuirea numerică a populaţiei 
acestor ţări şi trecerea aurului lor în mâinile vecinilor. Un 
decret regal din 1448 ne înfăţişează un Paris în ruină, cu 
24 000 de case abandonate; raritatea banilor în circulaţie 
era pe aici la fel de îngrijorătoare ca şi aceea a materiilor 
prime. Un manuscris de la Biblioteca Naţională, 
scrisoarea unui călugăr rezident în Constantinopol, datată 
din 3 februarie 1442, ne aduce la cunoştinţă că „turcii, în 
decurs de şase ani, au răpit, de pe pământurile creştinilor, 

mai bine de 400 000 de crestini, cu totii siliti la sclavie, si 
i-au ucis sau le-au tăiat capul bătrânilor şi bolnavilor pe 
care nu i-au putut lua cu ei...” 

Comerţul şi mestesugurile din Hansă*, Brugge, 
Genova, Veneţia şi Florenţa au profitat de această 
situaţie. În timpul Războiului de O Sută de Ani şi al 
Războiului Celor Două Roze, Franţa şi Anglia au încetat, 
o vreme, de a fi ceea ce fuseseră în Evul Mediu, anume o 
piaţă internaţională de grâu, sare, drobuşors, garantäf, vin, 
lână... Combatanţii aveau nevoie de veşminte, de armuri, 
de arme si mai ales de tunuri şi de hrană. Italia, cu marele 
său centru industrial Florenţa, şi Flandra le furnizau toate 
acestea. Trebuiau plătite răscumpărările prizonierilor, 
solda şi întreţinerea mercenarilor elveţieni, spanioli, lom- 
barzi, pedestraşilor şi oamenilor de arme străini. O dată cu 
solda lor, aurul ieşea din Franţa sau din Anglia pentru a 
intra în băncile străine. Deoarece Filip al IV-lea cel Frumos 
a ras de pe faţa pământului Ordinul Templierilor fără a-şi 
putea însuşi bunurile lor — căci, la 3 mai 1312, papa 
Clement al V-lea transferase Ospitalierilor bogăţiile aces- 
tei puternice bănci şi hotărâse să le folosească în 
pregătirea unei cruciade... pe care el avea să rămână tot- 
deauna stăpân. Pe de altă parte, Biserica din Anglia, mai 
mult ca oricare alta, condamna camăta. 

De pe urma acestei situaţii au profitat traficantii italieni 
din Siena, Genova şi mai ales cei din Florenţa. Ei au fost, 


4 Hansa teutonică — asociaţia cetăților negustorilor de la Marea 
Baltică şi Marea Nordului (secolele XII-XVII). Constituită initial de 
negustorii din Lübeck, Hamburg şi Köln, în secolul al XIV-lea regrupa 
70 până la 80 de oraşe. (N. tr.) 

5 Plantă (/satis tinctoria) cultivată odinioară pentru frunzele sale, care 
furnizau o substanţă albastră, utilizată la vopsitul tesäturilor. (N. tr.) 

6 Popular: roibă (Rubia tinctorum), plantă din ale cărei rădăcini se 
extrăgea o vopsea roşie. (N. tr.) 

pentru secolele al XIV-lea si al XV-lea, familiile Acciaiuoli, 
Bardi, Peruzzi, Alberti şi mai ales de Medici, „cea mai 
mare companie de comerţ, spune Philippe de Commynes, 
care cred că a existat pe lume”. Hegemonia economică a 
Italiei, care se explică mai mult prin tehnica sa de credit, 
prin scrisoarea de schimb, prin împrumuturile acordate în 
domeniul maritim, prin speculă, prin întocmirea de regis- 
tre, prin metodele de corespondenţă privată, prin înte- 
meierea şcolilor de contabilitate, în sfârşit prin avântul 
dobândit în Evul Mediu, atunci când ea echipase partici- 
pantii la Cruciade, se manifestă, de altfel, tot atât de bine 
la Genova, unde banca Sfântul Gheorghe emite, încă din 
secolul al XV-lea, prima monedă fiduciară, ca şi la Arras 
sau la Anvers. Compania familiei Peruzzi are 150 de 
„mandatari” în întreaga lume. Trebuie să adăugăm la 
aceste nume, în secolul al XVI-lea, pe acelea de Salviati, 
Strozzi, Del Bene şi Grimaldi, şi să-i amintim pe toţi 
atunci când vom studia artele plastice. Vedem, în 1384, un 
negustor din Nord, însărcinat să aprovizioneze cu grâu, 
timp de patru luni, o armată de 100 000 de oameni. Pe de 
altă parte, venețienii şi genovezii le vindeau osmanlâilor 
tunuri, metale şi stofe, le armau corăbiile. Scrisoarea pe 
care o citam mai sus, adaugă: „Îi vedem trecând în fiecare 
zi pe sărmanii creştini şi creştine, duşi în robie, legaţi cu 
sfori sau puşi în lanţuri, printre atelierele negustorilor 
venețieni şi genovezi”. Banul nu ştie nici de religie, nici de 
patrie. Nu ne mai miră faptul că Mahomed al II-lea le con- 
firma genovezilor franşizele în Galata, după cucerirea 
Constantinopolului, nici că Eneas Silvio, numit papă în 
1458, era profund mâhnit de trădarea italiană! Un inginer 
creştin i-a construit sultanului marele tun; nişte artişti itali- 
eni, ca Bellini sau Constanzo, au fost cei care i-au bătut 
monede sau i-au decorat zidurile. 

lată ceea ce explică intensitatea, bogăţia civilizaţiei fla- 
mande sau italiene — nu întâietatea lor valorică, ci supe- 
rioritatea lor economică în Europa. Multă vreme, pentru a 
ajunge la Mediterana în Brugge sau în Anglia, negustorii 
au folosit văile fluviilor Ron, Saône, Sena şi platourile 
câmpeneşti din Troyes, dar, în secolul al XV-lea, centrul de 
greutate al Europei s-a deplasat mai spre est. Conciliul 
care a restabilit papalitatea şi a pus capăt schismei în 
Occident s-a ţinut la Konstanz (1414-1418); Contrare- 
forma (1545-1563) se va pecetlui la Trento. Pe noile dru- 
muri, care unesc noile centre economice, circulă în egală 
măsură valurile de aur, artele, ştiinţele, literele şi ideile. 

Din a doua jumătate a secolului al XIV-lea, papalitatea, 
instalată la Avignon (unde va rămâne până în 1378), oferă 
exemplul unei puteri deopotrivă financiare şi culturale; 
spre ea converg monedele şi marii creatori pasionaţi de 
Antichitate. La moartea lui loan al XXII-lea, în 1334, 
Trezoreria pontificală deţinea probabil 25 de milioane de 
ducați, proveniţi din beneficiile încasate de pe urma pos- 
turilor vacante, din redeventa datorată papei de ecleziasti 
din veniturile pe care le obțineau, din taxele pentru capi- 
talul de rezervă al Sfântului Scaun, din expectativele, dis- 
pensele şi apelurile inventate de spiritul fecund al oame- 
nilor de afaceri italieni. „Niciodată n-am intrat în palatul 
papei, mărturiseşte un contemporan, fără să-i găsesc pe 
clerici ocupați să numere monedele de aur ce se vedeau 
strânse în grămezi, în faţa lor, pe mese.” Tot aici se întâl- 
neau, însă, şi un Petrarca, un Boccaccio, un Matteo 
Giovanetti — savanţi şi pictori. 

Acest exemplu a fost urmat de Jean, duce de Berry şi 
de Poitou (1340—1416), tipul eruditului, al colectionarului 
rafinat, amator de lux şi risipitor, a cărui reşedinţă de la 
Mehun-sur-Yèvre, construită în 1386, este mai putin o 

fortăreață cât un palat somptuos. El a profitat de o 
perioadă de acalmie în Războiul de O Sută de Ani (din 
1380 până în 1415) pentru a se îmbogăţi de pe urma 
comerţului cu lână şi cu sare, principalele produse de pe 
domeniile sale. Exporta stofe fine şi pielărie de Bourges. 
Sarea din Vendee era căutată atât în Europa Centrală cât 
şi în pescăriile Nordului. lar, dacă regele Carol al VIl-lea 
găseşte, fără voia lui, mijlocul de a „rezista” atunci când 
regii Angliei îi ocupă trei sferturi din teritoriu, aceasta se 
datorează faptului că el rămâne, totuşi, suveranul din 
Bourges din 1422 până în 1436. 

Aceeaşi legătură se află între bogăţie şi Renaştere în 
statele ducelui de Burgundia, cel mai avut dintre posesorii 
de moşii. Întemeind Ordinul Lânii de Aur (1430), Filip cel 
Bun reaminteşte de unde provine strălucirea sa: de la ate- 
lierele de prelucrare a lânii din Flandra şi de la negotul din 
Brugge. El va adăuga acestor surse sarea din Comte. 
Urmasii săi, ca şi el, au visat să unească prin Champagne 
şi Lorena domeniile lor din Nord şi din Est, Picardie, Artois, 
Flandra, Hainaut, Brabant, Ţările de Jos, Limbourg şi 
Luxemburg, de comitatele Nevers, Mâcon şi Auxerre, de 
Burgundia şi de viitorul Franche-Comté! A fost supranumit 
Marele Duce al Occidentului. După loan Fără de Frică 
(1396), tatăl său, numai el pare singurul capabil să con- 
ducă o Cruciadă împotriva turcilor. Oraşele din Artois, pe 
care le guvernează din palatul său de la Hesdin, devin 
capitalele finanţelor şi meşteşugurilor. 

Brugge adună, pe la mijlocul secolului al XV-lea, 
postavurile flamande şi englezeşti, vinurile frantuzesti şi 
renane, lemnul de construcţie, grânele şi blănurile din 
Nord şi din Rusia pe care i le aduc corăbiile atotputernicei 
Ligi Hanseatice. Basci, gasconi, bretoni şi englezi vin aici 
pentru cabotaj. Aici trăiesc puternicii exportatori, marii 

negustori, misiti, adevărații stăpâni ai nenumäratilor 
angajaţi, care sunt deopotrivă bancheri şi angrosisti. Ita- 
lienii îşi au aici mandatarii lor, agenţiile lor comerciale si 
hotelurile de lux. Cine ar îndrăzni să spună că Brugge nu 
este un oraş al meşteşugurilor? 

Numai că, pe la sfârşitul secolului al XV-lea, portul din 
Brugge decade. Pe de-o parte, cetatea se răzvrăteşte în 
mod nesocotit împotriva lui Maximilian. În fine, şi mai ales, 
ea practică un sistem de control şi de taxare desuet, 
incompatibil cu libertatea necesară noului trafic. Negustorii 
şi bancherii îl părăsesc, îndreptându-se către Anvers 
unde, din 1460, funcţiona cea dintâi bursă internaţională 
de comerţ şi unde ducele îi atrăgea pe toţi prin accize 
avantajoase (1488). Printre ei se află „mandatarii” vechilor 
familii din Siena şi din Florenţa, prietenii artelor şi ai 
literelor. Însă, de această dată, se pot vedea şi bancheri 
germani. 

Germania de Sud făcuse mari progrese, din punct de 
vedere economic şi cultural, în Evul Mediu, prin Köln si 
prin bazinul Rinului, prin Lübeck şi oraşele hanseatice din 
secolul al XIV-lea; încetul cu încetul, spre sfârşitul secolu- 
lui al XV-lea, devenise intermediara aproape obligatorie 
dintre Veneţia şi Nord. După cetăţile italiene, burgunde şi 
flamande, Ulm, Augsburg, Nürnberg, ca si Basel, 
Konstanz, Lindau şi Sankt Gallen, înfloresc, la rândul lor, 
în activitatea comercială. Or, această activitate este se- 
condată, de asemenea, şi de manifestări artistice şi inte- 
lectuale, care anunţă Reforma de la Augsburg şi 
Contrareforma de la Trento. Niciodată Tirolul nu mai 
cunoscuse un asemenea trafic şi niciodată arhiducele, 
care-şi păstra cu scrupulozitate minele şi trecătorile, nu 
mai încasase un asemenea venit. Această cale era, de alt- 
fel, străbătută în dublu sens: pe aici, veneau italienii la 

agenţiile lor comerciale din Nord, tot pe aici porneau ger- 
manii în căutare de mirodenii sau de mătăsuri în Italia, iar 
tesätorii, care părăseau oraşele Flandrei în secolul al XV-lea, 
se duceau în Florenţa. 

Metodele italiene se regăsesc şi în marea companie 
germană (Societas magna Alemania), fondată de Joseph 
Hompys la Ravensbrück, care poseda, la sfârşitul secolu- 
lui al XV-lea, agenţii sau filiale în 16 mari oraşe comerciale 
ale Europei. Agenţia germanilor (Fondaco dei Tedeschi), 
la Veneţia, a devenit unul dintre cele mai puternice din 
acest străvechi port. Un modest tesätor din împrejurimile 
Augsburgului, Johann Fugger, adaugă meseriei sale, în 
jurul anului 1390, negotul cu stofe, apoi se lansează, la 
Veneţia, în traficul cu mirodenii, cu mătase şi bumbac le- 
vantin. El fondează pe drumul care uneşte Brugge, prin 
Pasul Brenner, de Veneţia, o dinastie de bancheri şi de 
afacerişti care, într-adevăr, timp de trei sferturi de secol, 
reprezintă reazemul catolicismului — ei împrumută bani 
Curiei romane, regelui Portugaliei, lui Maximilian, lui Carol 
Quintul si lui Filip al Il-lea. Mulțumită milioanelor lor, 
provenind din gajurile pe minele domeniale ale suvera- 
nilor, pe moşiile marilor ordine spaniole, maestrazgos, ei 
asigură menţinerea cauzei catolice în Europa Centrală, 
alegerea lui Carol Quintul împotriva lui Francisc | (1519), 
finanţarea trupelor şi a călătoriilor acestuia, a Ligilor sale, 
dar, totodată, construirea unui întreg cartier în Augsburg 
(1510), a numeroase capele, dar şi a caselor de plăceri, 
răspândite de la Marea Nordului până la Adriatica. 

Emulii şi aliaţii lor sunt membrii familiei Welser, a căror 
reţea de agenţii de comerţ se întinde de la Augsburg la 
Nurnberg, Genova, Aquila, Lyon, Zürich, Saragoza şi până 
în Venezuela. Se va vedea chiar un arhiduce, Ferdinand 
al II-lea, căsătorindu-se cu o Philippina Welser. Membrii 

familiei Hochstetter, stăpânii zăcămintelor de mercur din 
Idria, recurg la capitalurile private si la economiile micilor 
întreprinzători, însă dau faliment în 1528. Mai putem cita 
familiile Rehlinger, Gossemprot, Imhoff... Arhivele de stat 
ne arată că aceşti bancheri germani au dispus de principi 
şi de imperii de-a lungul primei jumătăţi a secolului al XVI-lea. 
Ei alcătuiau o veritabilă internaţională financiară, care-l 
favoriza mereu pe cel mai bun ofertant. Dacă familia 
Fugger părea să-şi rezerve favorurile pentru Habsburgi 
sau pentru papi, în schimb familiile Welser, Seiler, 
Neidhardt serveau atât Franţa cât şi Imperiul, atât catolicii 
cât şi protestanții: Johann Kleberger, „bunul german”, care 
conduce în Lyon, pe timpul Ligii din Smalkalde 
(1542-1543), un sindicat bancar pentru Francisc |, devine 
creditorul acestuia pentru 2 milioane de ecu; bancherii 
Zangmeister din Augsburg şi G. Weikmann din Ulm obţin 
de la regii francezi sprijin şi siguranţă pentru religia lor ca 
şi făgăduinţa păstrării secretului, practicând împrumuturi 
cu o dobândă de 16%, în 1554, etc. 

lată încă vreo câteva fapte care îngăduie să se între- 
vadă cum s-au constituit la vremea respectivă averi colo- 
sale: în Ungaria, nişte burghezi originari din Cracovia, pe 
nume Thurzo, au obţinut de la regele Matia Corvin 
(1458-1490) să le cedeze un drept de 4 florini de aur pen- 
tru fiecare marcă de argint extrasă din minele sale; 
acelaşi procedeu a fost impus şi la minele din Harz, în 
1478; la puţin timp după aceea, ei s-au asociat cu 
bancherii Fugger pentru schimbul de produse miniere 
contra mărfurilor din Polonia şi din Veneţia. Jakob Fugger 
a intrat în afaceri la vârsta de 14 ani, în 1473; el era 
funcţionar într-o casă de afaceri germană din Florenţa şi 


7 Veche unitate de măsură a greutăţii, în special pentru metalele 
preţioase, echivalentă cu opt uncii, adică aproape 250 g. (N. tr.) 

se ocupa deja de traficul cu bronz atunci când îl împrumu- 
tă, în 1487, pe arhiducele Sigismund cu 22 677 de florini 
— a cerut să i se dea drept garanţie controlul minelor de 
argint din Munţii Pădurea Neagră. Cei 150 000 de florini 
împrumutaţi un an mai târziu i-au fost garantati prin pro- 
ductia minelor din Tirol, de la Schwaz. Contractele au fost 
reînnoite cu Maximilian, dar datoriile succesive ale 
monarhilor n-au mai ajuns niciodată să se stingă, în vreme 
ce Fugger obținea, anual, 200 000 de florini numai din 
minele de la Schwaz. În momentul când Liga de la 
Cambrai s-a ridicat împotriva Veneţiei (1508), Maximilian 
a avut nevoie, în decurs de cincisprezece zile, de 170 000 
de ducați, fägäduiti de aliaţii săi; de acest împrumut n-a 
putut să se achite, lucru care i-ar fi luat, probabil, mai mulţi 
ani; după câteva cambii trase asupra Augsburgului, Jakob 
Fugger îi face rost de sumă şi îi acordă împrumutul, 
cerând o modestă dobândă de 11% — aceasta deşi com- 
pania lui avea o agenţie de comerţ la Veneţia! Şi tânărului 
Don Carlos îi oferă împrumuturi, începând din 1516, pen- 
tru călătoriile în Spania şi pentru întreţinerea garni- 
zoanelor sale. Alegerea acestuia pe tronul Imperiului, în 
1519, este obiectul unui târg neruşinat: Don Carlos 
reuşeşte să câştige competiţia împotriva regelui Franţei 
pentru că găseşte în băncile Fugger şi Welser cei 543 000 
de florini necesari cumpărării constiintelor, fără a mai pune 
la socoteală cei 300 000 de ecu din băncile genoveze şi 
florentine. Creditorii îşi permit să devină, astfel, conti ai 
Imperiului şi să-i reamintească fără menajamente, în 
1523, lui Carol Quintul, care se angajase faţă de ei în mod 


8 Alianţă încheiată între papa lulius al Il-lea, împăratul Maximilian, 
Ludovic al XII-lea şi Ferdinand al II-lea Catolicul. Veneţia a fost învinsă 
de Ludovic al XII-lea la Agnadel (1509), dar a reuşit să dizolve coaliția 
(1510). (N. tr.) 

solemn si garantase cu produsele minelor sale de mercur, 
de argint si de cupru, condiţiile succesului său. O carac- 
teristică a acestor vremuri este aceea că lumea are mai 
multă încredere în cambiile şi în creditul lui Anton Fugger 
decât în sunătorii ecu ai lui Francisc |! 

Este lesne de prevăzut că puterile occidentale aveau 
să reacționeze, la rândul lor. În ciuda — sau din cauza — 
Războiului de O Sută de Ani, a Războiului Celor Două 
Roze, a Reconchistei, a luptei contra tâlharilor, care pre- 
ocupau monarhiile franceze, engleze şi spaniole, 
Renaşterea şi marele comerţ pătrund în oraşele de pe 
Loara, Tamisa sau Tage, cu mult înainte ca un Carol al 
Vill-lea să ajungă, în 1495, cu trupele sale, să se 
extazieze la Neapole în faţa civilizaţiei italiene. Fără 
îndoială, mişcarea bancară, artistică şi intelectuală 
cunoaşte aici o intensitate mai mare decât prin alte părţi 
(şi în acest sens putem şi trebuie să studiem Renaşterea 
franceză în funcţie de fenomenele italiene, burgunde, fla- 
mande şi germane), dar era absolut necesar ca marile 
monarhii occidentale să reacționeze în cel mai scurt timp, 
dacă nu voiau să dispară. 

Exemplul unui Jacques Coeur în Franţa este semnifica- 
tiv. Asemenea Maestrului Pierre Bladelin, consilier şi 
bancher al ducilor de Burgundia, el devine supraintenden- 
tul, în realitate stăpânul, Finanţelor unui rege care acordă 
trei zile pe săptămână audienţe oamenilor din acest minis- 
ter. Mai presus de toate, el este negustor. Se ştie cum, fiu 
al unui blănar fără avere, el ajunge să-şi asume responsa- 
bilitatea refacerii monetăriei regale, se asociază cu fraţii 
Godard, pleacă, în 1432, la Damasc şi Beirut, stabileşte 
relaţii cu negustorii orientali, naufragiază, se ruinează, 
reuşeşte să înfiinţeze o casă de comerţ la Montpellier, 
apoi încă una la Marsilia, întemeiază agenţii comerciale la 

Rosette, Damasc, Jaffa, Beirut, Famagusta, Alexandria, în 
Catalonia, la Brugge şi Londra, finanţează o manufactură 
de mătăsuri la Florenţa, o alta de vopseluri, o alta de hâr- 
tie, obţine monopolul asupra sării pe valea Loarei, ia în 
arendă exploatarea minelor regale de cupru, de argint şi 
de plumb din munţii provinciilor Lyonnais şi Beaujolais, se 
impune curţii ca unicul său bancher (acordă împrumuturi 
după averea nobililor, cu o dobândă între 12 şi 50%), 
devine principalul consilier al regelui în 1442, este arestat 
în 1452, evadează şi îşi poartă mai departe geniul, mai 
puţin cele 22 de milioane pe care le lasă în Franţa, întâi la 
curtea papei, apoi în Orient. Totuşi, ceea ce se uită, în 
general, este faptul că împrumutându-i regelui o parte din 
averea sa, atunci când se reia războiul, în 1449, împotriva 
Angliei, importând aur din Levant în schimbul argintului şi 
cuprului din Franţa, intensificând cu ajutorul lucrătorilor 
germani exploatarea minelor, el asigură francezilor, după 
o sută de ani de lupte, victoria definitivă asupra trupelor 
engleze, constituirea unei solide artilerii şi tot el este la 
originea unei întregi mişcări artistice. Hotelurile din Paris, 
Tours, Montpellier, Beaucaire, Bourges, capodoperele 
unui Jean Fouquet, pictorul curţii, atât de vestit încât papa 
Eugeniu al IV-lea îl preferă artiştilor italieni, dovedesc, 
încă o dată, că Renaşterea franceză suferea, la sfârşitul 
secolului al XV-lea, mai degrabă de lipsa de monede, de 
pieţe de desfacere sau de mirodenii, decât de talente. 
Carol al VIl-lea si Ludovic al XI-lea au încercat să-i mai 
procure ţării câte ceva dintre acestea. Politica lor externă, 
o dată ce dispare problema engleză, nu urmăreşte decât 
să obţină avantaje în oraşele industriale din Nord, să 
ruineze Casa de Burgundia şi să împiedice unirea sub un 
singur sceptru a oraşelor din Flandra şi din Germania de 

Sud. Nu vor reuşi decât în parte, întrucât, chiar în anul în 
care murea Carol Temerarul, fiica sa, Maria de Burgundia, 
se căsătorea cu arhiducele Maximilian al Austriei şi îi 
aducea ca zestre Flandra, Ţările de Jos, Brabantul şi 
Luxemburgul (1477). Aceasta este explicaţia relativei 
întârzieri a francezilor în materie de finanţe şi de civilizaţie; 
aceasta este, probabil, şi explicaţia ascunsă a campaniilor 
lui Carol al VIII-lea si Ludovic al XII-lea — aceştia erau siliţi 
să-i lovească pe la spate pe adversarii lor financiari, să-i 
atace prin bogata, dar vulnerabila Italie. Între timp, econo- 
mia franceză se reorganizează. Carol al VIl-lea, care se 
căieşte destul de curând de a-şi fi ucis găina cu ouăle de 
aur, îl înlocuieşte pe Jacques Coeur printr-un bancher flo- 
rentin, Otto Castellani. Cei care emigraseră şi se 
întorceau pe pământurile lor erau scutiţi de impozite timp 
de opt ani. La Rouen, la Montivilliers, la Paris, la Bourges, 
se reia meşteşugul teserii de postavuri, ne spune un 
memoriu din 1456, cu ajutorul unor noi maşinării, „mai 
bune decât cele din Anglia”. Bandele de ecorcheurs® şi tâl- 
harii la drumul mare sunt puşi la respect. Se deschide un 
târg la Lyon pentru a readuce din Geneva bancherii şi 
negustorii care fugiseră din Franţa. Aigues-Mortes şi La 
Rochelle primesc monopolul mirodeniilor; se încheie acor- 
duri comerciale cu regii Danemarcei, Castiliei, Aragonului 
şi cu principii germani; o misiune de negustori este trimisă 
în Maroc. Meseriile de meşter topitor şi meşter sticlar sunt 
declarate ocupaţii nobile. 

Ludovic al XI-lea continuă această politică economică; 
el are, de altfel, urgentă nevoie de capitaluri, nu pentru a 
se război, ci pentru a-şi corupe cu discernământ adver- 


9 Bandele înarmate ale mercenarilor dezertori, care bântuiau Franţa 
pe timpul lui Carol al VI-lea şi Carol al VII-lea. (N. tr.) 

sarii. Dacă ruinează Liège si Arras, oraşe inamice, în 
schimb încurajează Montpellier şi Poitiers să fabrice 
postavuri, dezvoltă Lyonul atrăgându-i aici pe lucrătorii 
italieni de mătase din Lucca şi Florenţa, acordând pieţelor 
acestuia noi privilegii. Meşteşugul mătăsii înfloreşte şi la 
Tours, şi la Paris, unde imprimeria, adusă de pe malurile 
Rinului, i se adaugă în 1470. Între 1455 şi 1500, se vor 
vinde în Europa 30 000 de volume şi 65 de tipografi se vor 
stabili în Lyon. Ludovic al XI-lea, în 1475, bate noi monede 
de aur, cu o rată de 70 la o marcă, bani care se vor 
impune în comerţul naţional şi internaţional, alături de 
florini şi ducați. 

„Pentru un negustor de pe vremea lui Ludovic al XI-lea 
— scrie CI. Seyssel, consilierul lui Ludovic al XII-lea 
(1498-1515) —, poţi număra în timpul domniei regelui de 
acum mai bine de cincizeci... nu se mai construiesc 
locuinţe pe străzi care să nu aibă prăvălii pentru mărfuri şi 
ateliere meşteşugăreşti.” Lyonul a devenit, la rândul său, 
mai puţin o piaţă cât o bursă internaţională unde se 
încheie conturile, se fac schimburile şi se contractă împru- 
muturile, ceea ce este semnificativ pentru faptul că acest 
oraş va fi, în secolul al XVI-lea, deopotrivă una din capi- 
talele finanţelor, a imprimeriilor, a gândirii şi a poeziei. 

Francisc | foloseşte, şi el, ca supraintendent al 
Finanţelor sale un bancher, J. Beaune de Semblangay, fiul 
unui negustor din Tours. „Oamenii de finanţe”, de care se 
înconjoară suveranul şi regina-mamă, sunt atât adminis- 
tratorii cât şi creditorii lor. Regele îi obligă, câteodată, să 
se retragă, nu fără a lăsa pe pământul Franţei câteva 
castele moderne sau fără a-i furniza principelui sumele 
necesare pentru a-şi finanța construcţiile şi instituţiile. Ei 
reuşesc să-l convingă să emită, în 1522, primul împrumut 
de stat, aducător de o dobândă de 8%. Exemplul va fi 

urmat si în 1543, şi în 1555. Acesta este ceea ce se 
numea, pe atunci, sistemul de depozit sau marea aso- 
ciatie. În acelaşi timp, pentru a le juca un renghi adversa- 
rilor, regele patronează călătorii de explorare şi, mai ales, 
semnează cu turcii, în 1536, tratatul de Capitulare, care le 
asigură corăbiilor franceze privilegiul de a face negot pe 
toate coastele Imperiului otoman. Ambasadorul Veneţiei 
va constata, în 1555, că în Franţa intră produse valorând 
un milion şi jumătate de ecu şi ies dublu — dar, la data 
respectivă, Renaşterea era un fapt împlinit în această 
ţară. 

Aceleaşi fenomene se petrec şi în Anglia, în Spania şi 
în Portugalia — suveranul asigura pacea, atrăgea ban- 
cherii, îşi proteja comerţul propriu, îşi însuşea majoritatea 
materiilor preţioase, metale sau mirodenii, care deveneau 
monopol de stat. În toate aceste ţări ale Occidentului, 
economia trece de la stadiul urban la stadiul naţional şi de 
la autarhie la specificaţie. Acestea sunt, într-adevăr, 
trăsăturile esenţiale ale revoluţiei care are loc la sfârşitul 
secolului al XV-lea şi începutul secolului al XVI-lea. 
Mişcarea va începe pe timpul lui Eduard al Ill-lea al Angliei 
(1327-1377), care dezvoltă în paralel imperialismul său 
pe continent şi producţia industrială a ţării sale. Dacă el 
controlează Guyana, Aunis şi Bretagne, scopul principal 
este de a asigura vinul, garanta, drobuşorul şi, de aseme- 
nea, sarea din Brouage, indispensabilă pescăriilor sale de 
heringi. Marinarii din Bristol şi Londra, contra cărora Carol 
al V-lea al Franţei se aliază cu Trastamare şi marina casti- 
liană, se răspândesc de la Biscaya până în Norvegia şi 
încep să înţeleagă faptul că Oceanul, mare deschisă, fi 
poate face concurenţă Mediteranei. La Bristol şi la 
Norwich se încearcă să se împământenească meşteşugul 
țesutului; exportul de lână brută către Flandra se 

restrânge — se va restrânge si mai mult în secolul 
următor; dar, atunci, postavurile englezeşti, vestite pentru 
trăinicia şi fineţea lor, „pluşurile de Lucestre sau de 
Limestre” (Leichester şi Lemster), vor invada continentul. 
Din 1404, Societatea engleză a negustorilor aventurieri 
face comerţ pe mările Nordului. 

Henric al VII-lea, ca şi Ludovic al XI-lea, se preocupă în 
mod special de drumurile din ţara sa. Întemeietorul dinas- 
tiei Tudorilor (1485-1603) doreşte „ca bogăţia ţării să nu 
scadă în favoarea străinătăţii”. Si el, la rândul său, încheie 
tratate comerciale cu Veneţia, Florenţa, Hansa, Riga, 
Danzig, Flandra, înființează un releu englez la Pisa, 
acordă fonduri construcţiei navale, trimite exploratori în 
Labrador (1497), convinge Parlamentul să voteze un 
decret stipulând că pentru vinurile şi drobuşorul din Franţa 
se va recurge la navlul englez, galez sau irlandez pentru 
import. Pe ansamblu, sunt aceleaşi măsuri protectioniste 
ca în Franţa, dar specifice. 

În 1468, Robert Gaguin, însărcinat cu o misiune de 
regele Franţei, ne descrie un tablou destul de sumbru al 
Spaniei: indolentă, lăudăroasă, sărăcăcioasă, murdară... 
„Pretutindeni la fel: muncă necioplită şi obiceiuri barbare. 
Puţini sunt cei care se dedau artelor sau care se ocupă cu 
educarea tineretului. Săracul se pune la dispoziţia vreunui 
bogat de la care aşteaptă totul.” Martorii spanioli înşişi nu 
se arată mai optimişti. Ei subliniază, precum acest 
capelan al reginei Isabela, că „puzderia de hoţi, asasini, 
tâlhari, de oameni fără de căpătâi, de vagabonzi, de aven- 
turieri de orice teapă... atacă negustorii care se îndreaptă 
spre târguri sau călătorii, pentru a-i ucide şi a-i jefui”. 
Prădătorii şi bandiții vor fi, aici, readuşi la ordine de cei doi 
Regi Catolici, Isabela de Castilia (1469-1504) şi 
Ferdinand de Aragon (1469-1516). Aceştia îşi însuşesc, 

treptat, veniturile marilor ordine religioase si militare, ca si 
beneficiile ecleziastice. Însă nu cucerirea regatului 
Granadei, nici expulzarea evreilor (1492), nici acapararea 
bunurilor necredincioşilor, cum se crede de obicei, nu 
explică forţa crescândă a Spaniei — astfel de măsuri spo- 
liatoare, fără contrapondere în producţia reală, erau mai 
potrivite pentru a slăbi decât a întări un stat. 

Trebuie mai curând să căutăm în lipsa comerţului şi a 
banilor, resimtite puternic în urma tuturor surghiunurilor şi a 
păcii civile, motivul acestei reacţii. Măsurile represive ale 
organizaţiei Santa Hermandad sau ale Sfântului Oficiu nu 
erau de ajuns pentru nevoia de activitate a acestor naţiuni 
trufaşe, rebele, care dispretuiau, în general, munca servilă, 
cu toate că vedem înființându-se în Sevilla, Segovia sau 
Valencia, ateliere meşteşugăreşti pentru prelucrarea lânii şi 
că stofele uşoare din Spania sunt vestite chiar şi în Flandra. 

Exact în momentele acelea, marile descoperiri i-au 
îndestulat pe spanioli şi portughezi. Marinarii şi bancherii 
le-au arătat calea. Tocmai un marinar şi un funcţionar de 
bancă a fost şi acest Columb care a pretins că va ajunge 
la sursa mirodeniilor, a pietrelor preţioase şi a esentelor de 
parfum mai repede decât venețienii şi aliaţii lor egipteni. 
Datorită lui şi emulilor săi, monarhii iberici conştientizează, 
în sfârşit, vocaţia economică a peninsulei — schimbul de 
metale ordinare, ţesături sau monede contra metalelor 
preţioase si brute sau a mărfurilor rare. Se ştie cum mari- 
le descoperiri au fost pregătite de foarte devreme de către 
cercetările lui J. de Bsthencourt (1399-1402), de Henric 
Navigatorul (1394—1460), de Martin Vaz (1419) şi de 
G. Cabral (1431), prin neîncetate progrese nautice, astro- 
nomice, cartografice, prin cabotajul în Atlantic al corăbiilor 
mediteraneene încă din secolul al XIV-lea. Totuşi, încă nu 
se ştie în ce măsură dorinţa conştientă de a se îmbogăţi 

ruinându-şi vecinii i-a determinat pe Isabela de Castilia, pe 
don Manuel de Portugal şi pe urmaşii acestora, ajutaţi de 
băncile germano-italiene, să finanţeze expedițiile lui 
Columb (1492-1497), da Gama (1498-1503), Almeida 
(1505), Albuquerque (1507-1512) sau Magellan (1519). 
Un lucru sigur este acela că, pe viitor, marele comerţ se va 
întreprinde pe Atlantic, şi că ţările de pe coastă, Anglia, 
Franţa, Olanda, se vor lansa, la rândul lor, în cursa 
descoperirilor. 

Pretutindeni statul îşi impune controlul asupra coloniilor 
şi asupra produselor preţioase de import. În 1504, la 
Veneţia, mirodeniile, atât de utile pentru farmacopeea şi 
bucătăria acelor vremuri, costau de cinci ori mai scump 
decât la Lisabona, iar această diferenţă servea finanţelor 
regelui. Niciodată nu se mai simţise o asemenea sete de 
aur. Studiul amănunţit al preţurilor demonstrează din plin 
că Europei, cu un volum de schimburi şi de cereri cres- 
cute, cu o producţie mai intensă, îi lipsea, în jurul anului 
1500, numerarul. Preţurile rămân scăzute în Franţa, din 
pricina absenței banilor, până în 1524. La această dată, 
un economist, pe nume Du Moulin, constată o scumpire 
bruscă. Va fi mult mai rău, spune Bodin, după 1533, când 
s-a jefuit Cuzco din Peru, şi după 1545, când s-au 
descoperit bogatele mine de argint din Potosi. Galioanele 
aduceau, atunci, anual, aproape 266 de tone de argint şi 
7 tone de aur de dincolo de mare. Putem admite opinia 
domnului Simiand că, din 1535 până în 1600, cantităţile 
de metale preţioase care circulau în Europa crescuseră de 
douăzeci de ori. Efectul moral şi economic al unei aseme- 
nea oferte a fost de a-i stimula comerţul, agricultura, 
meşteşugurile şi de a creşte de cinci ori costurile de trai. 

În zadar suveranii Spaniei, ca şi cei ai Franţei sau 
Austriei, de altfel, au interzis ieşirea din ţară a metalelor 

preţioase — în afara faptului că prin bani falsi se înlocuia 
moneda veritabilă, metalele treceau frontierele maritime şi 
terestre prin contrabandă sau pur şi simplu în buzunarele 
lucrătorilor străini şi a mercenarilor pe care îi atrăgeau în 
ţările lor. Henric al Il-lea mărturisea, în 1555, că aurul 
venea în Franţa din Spania, pentru a lua apoi drumul spre 
Italia şi Orient. Însă el se schimba pe oameni sau pe ali- 
mente. Spania şi Portugalia nu puteau să se dispenseze 
de Europa mai mult decât de colonii. În 1513, F. Guichardin 
nota: „Aproape toţi străinii de la curte sunt francezi... De 
asemenea, spaniolii nu se dedică negotului, pe care-l con- 
sideră dezonorant, fiindcă toţi pretind că sunt hidalgos.” 
Aceste cuvinte sunt ecoul celor scrise de Bodin, cincizeci 
de ani mai târziu: „Cel mai mare bun al Spaniei, care, 
altminteri, este pustie, vine de la coloniştii francezi”, adică 
de la lucrătorii din Auvergne sau Limousin instalaţi pe 
pământul ei. Se observă, şi aici, cum se specifică funcţiile 
dintre naţiuni. 

Toate ţările atinse, rând pe rând, de izvorul bogăției au 
observat, între secolul al XIV-lea şi al XVI-lea, o creştere a 
nivelului de trai. Enea Silvio Piccolomini, predicatorul 
Geiler de Kaiserberg, în secolul al XV-lea, constatau, ca şi 
Montaigne în 1580—1581, că gustul pentru confort si lux 
este răspândit pretutindeni. Dietele din Germania, oraşele 
din Elveţia, regii din Franţa îşi îmulţesc edictele somptuare 
— zadarnic. Principii înşişi le dau burghezilor exemplul 
fastului si al voluptăţii. Numai că, în Spania, nu există 
această ardoare către descoperiri, acest simţ al 
comerţului, această activă exploatare a minelor pe care ni 
le semnalează prin alte părţi observatorii noştri italieni, 
germani sau francezi. Aurul reprezintă pentru națiunea 
spaniolă ceea ce auriturile însemnau pentru templele 
iezuite — o podoabă şi o povară. 

Aceasta pentru că, nici în timp, nici în spaţiu, legătura 
între umanism şi avere, oricât de manifestă, nu a fost 
rigidă. Fără îndoială, Florenţa este deopotrivă una dintre 
capitalele comerţului şi un centru cultural. Însă, în Flandra, 
oraşul Anvers pare să joace un rol artistic şi moral mai mic 
decât Malines, Leuven sau Bruxelles; Marsilia este 
cetatea afacerilor, dar Arles şi Avignon sunt cetăţile artei. 
Există chiar o opoziţie între Augsburg şi Viena, între Lyon 
şi Bourg, între Paris şi Tours, între Varşovia (capitală cu 
adevărat din 1550) şi Cracovia... Castelele Loarei, 
Escorialul, Ambrasul, Pratolino, Tivoli demonstrează 
îndeajuns de limpede că suveranii îmbogăţiţi capătă obi- 
ceiul de a-şi construi locuinţe departe de centrele de afa- 
ceri. Fondatorii dinastiilor bancare au, ce-i drept, în cea 
mai mare parte a timpului, alte griji decât aceea de a pro- 
teja savanții şi artiştii — abia urmaşii lor se vor ocupa de 
aceasta. Restricţiile acestea ne invită să căutăm pentru 
Renaştere alte cauze decât faptele strict economice. 


10 Jacques Attali, 7492, Paris, A. Fayard, 1991. 

Capitolul II 


FACTORII SOCIALI 


Revoluţia economică este însoţită de o revoluţie 
socială, mult mai profundă decât aceea din 1789 şi mult 
mai durabilă. Faptele politice se supun faptelor sociale. 
Dacă apar noi puteri, aceasta se întâmplă pentru că 
acţionează noi organizaţii. Marile descoperiri, construcţiile 
imense, concentrările financiare şi industriale, noile 
formaţiuni de unităţi economice, nevoile alimentare sau 
culturale sunt în strânsă legătură cu masele de oameni 
care se constituie. Vom studia în paginile următoare 
modul lor de distribuţie. 

În absenţa documentelor exacte şi a studiilor detaliate, 
problemele demografice care se ridică nu sunt nici pe 
departe pe cale de a-şi găsi un răspuns. Estimările variază 
de la un autor la altul. Mai mult încă, deşi se întrezăresc 
câteva mişcări de populare în Europa Occidentală, aces- 
tea au mai multe explicaţii. În 1346, în momentul în care 
începe Războiul de O Sută de Ani, Franţa pare de departe 
ţara cea mai populată, cu 15 (sau 18?) milioane de locui- 
tori. Regatul Angliei număra nu mai mult de 2 500 000. 
Cel puţin astfel se stabileşte la un studiu al teritoriilor 
sus-numite, potrivit hărților şi registrelor funciare. În 
acelaşi an în care încep marile masacre militare şi 
abuzurile de toate tipurile, îşi face apariţia pe continent şi 
ciuma bubonicä. Din Sicilia, molima avansează, 
străbătând Italia, trece în Spania, în Boemia, în Germania, 
în Franţa şi în Anglia, iar, timp de trei ani, pretutindeni pro- 
liferează victimele acesteia şi superstiţiile pe seama sa — 

fireşte, într-o vreme în care igiena este cvasiinexistentă, 
ţările în care oraşele sunt numeroase şi aglomerate sunt 
cele mai greu lovite. Se admite că flagelul a redus la o 
treime — unii spun chiar la jumătate — populaţia Franţei 
şi a Angliei. Acesta este, de asemenea, momentul când 
clerul, care avusese o contribuţie atât de importantă la 
punerea în valoare a pământului în Evul Mediu, îşi înce- 
tineşte sau îşi încetează activitatea sa creatoare, pentru a 
trăi din veniturile şi donațiile sale. Defrişările în scop agri- 
col se limitează, cu atât mai mult cu cât tâlhăria devine o 
maladie endemică între 1350 şi 1450, acutizată de 
räzmeritele ţăranilor, de cererea mare de soldaţi si de 
mercenari. Carol al V-lea si Carol al VIl-lea încercau să 
îndrepte luptătorii de ocazie, soldaţii din marile Companii 
de război, şi pe cei din bandele înarmate de écorcheurs 
spre teritoriile spaniole sau imperiale — prin criza socială 
se justifică ruinele îngrămădite pe mai bine de jumătate 
din teritoriul Franţei în jurul anului 1430. Sate întregi din 
împrejurimile Parisului sunt arse sau se dărâmă, părăsite 
sau năpădite de mărăcini. Carol al V-lea si Duguesclin, în 
alte regiuni din Vest şi din Centru, îşi făcuseră, de altfel, un 
principiu şi o tactică de luptă din a pustii totul în calea tru- 
pelor engleze. Strădania ţărănimii, adesea mânată de 
vechili nemilosi, de a desteleni terenurile şi pădurea, nu va 
reîncepe decât abia sub Ludovic al XI-lea si nu va da 
roade decât în momentul în care se poate vorbi despre 
Renaşterea franceză. În jurul anului 1570, Bodin, B. 
Palissy sau Ronsard aveau să se plângă de faptul că, în 
ultima sută de ani, se tăiaseră prea multi copaci. Si, în 
acel moment, războaiele religioase aveau să înfrâneze din 
nou natalitatea, munca şi civilizaţia. 

Aceleaşi fenomene de depopulare au loc şi în ţările 
vestite ca mari grânare din Europa Răsăriteană şi din Asia 

Mică, în secolele al XIV-lea şi al XV-lea. Aproximativ 
400 000 sau 500 000 de persoane sunt masacrate, depor- 
tate sau luate în sclavie de către invadatorii asiatici, mai 
mult sau mai putin ajutaţi de genovezi şi de venețieni. 
Acest lucru era atât de cunoscut încât chiar papa Pius al 
II-lea îl deplângea, în 1456, iar J. Coeur fusese acuzat, în 
1451, că ar fi participat la expedițiile de jaf. După cucerirea 
Traciei, a unei părţi din Bulgaria şi a Macedoniei de către 
Murad |, otomanii i-au zdrobit pe sârbi la Kosovo (1389), 
pe cruciați la Nicopole (1396) şi, în cursul luptelor împotri- 
va lui Timur Lenk şi a mongolilor săi, au devastat țărmurile 
Mării Negre. Avea să treacă mult timp până când, la 
sfârşitul secolului al XV-lea, Ivan al Ill-lea va reuşi să sta- 
bilească o pace între Moscova şi hanii tătari din Sud. 

În vreme ce vestul şi estul Europei, din diferite motive, 
se depopulau, ltalia, Elveţia, Germania şi teritoriile 
străvechii Lotharingii vedeau cum locuitorii lor capătă 
conştiinţa igienei şi oraşele lor se dezvoltă. Departe de a 
dăuna populaţiei, atât micimea statelor, adesea nişte 
oraşe libere, republici sau principate, cât şi efervescenta 
lor internă erau în avantajul lor, fiindcă le asigura inde- 
pendenta relativă şi emulatia, ceea ce, pe ansamblu, 
însemna o pace mai veritabilă şi un trai mai lesnicios. 
Cetăţenii nu erau striviti de puterea unui stat invadator, în 
întregime angajat în expediţii sau războaie. Fără nici o 
îndoială că Liga Hanseatică a favorizat înflorirea celor 77 
de oraşe asociate ei în 1367. Chiar si rivalitätile dintre 
guelfi şi ghibelini, constatate în Italia până la sfârşitul se- 
colului al XVI-lea, rivalități în special între familii, între 
cartierele lor, capelele lor, băncile lor etc., au contribuit 
indirect la prosperitatea urbană. Municipalități precum cea 
a Nürnbergului prevedeau o asemenea dezvoltare în 
secolul al XV-lea încât şi-au construit nişte sedii imposibil 

de umplut până în secolul al XIX-lea. La Ulm se visa o 
biserică pentru 28 000 de persoane. Meşteşugarii pe care 
vreo tiranie, vreo taxă sau vreo concurenţă îi stânjenea, 
cum se întâmpla în Lucca sau la Brugge, mergeau pur şi 
simplu să ajute la creşterea cetăților rivale. 

În plus de acestea, chiar în perioada când, sub Carol al 
Vil-lea, Parisul cădea în ruine, lipsit de braţe de muncă, 
Limoges nu mai avea decât 5 locuitori, iar igiena şi servi- 
ciul de strângere a gunoaielor erau în scădere (în secolul 
al XV-lea, aproape toate etuvele s-au închis în Franţa), 
băile italiene, elveţiene, germane şi vosgiene cunoşteau o 
remarcabilă activitate — în 1415, Le Pogge îşi exprima 
admiraţia pentru mulțimile de oameni care dădeau fuga la 
băile din Baden. Spa, Plombières, Giengen, Sankt Gallen 
şi Karlsbad atrăgeau vizitatorii încă de la sfârşitul secolu- 
lui al XV-lea, ca şi băile de la Villa, în apropiere de Lucca. 
Oraşele germane şi italiene au făcut atunci nişte progrese 
în domeniul hidraulicii atât de remarcabile încât îl vor sur- 
prinde pe un Carol al VIll-lea în 1494 şi pe un Montaigne, 
nouăzeci de ani mai târziu. „Sincer vorbind, spunea itali- 
anul Enea Silvio în 1458, nici o altă ţară nu are oraşe mai 
frumoase şi mai agreabile ca Germania.” 

Este dificil de stabilit nişte cifre pentru populaţia urba- 
nă, întrucât sursele de informaţie sunt foarte subiective şi 
contradictorii. Ni se spune că erau 200 000 de locuitori la 
leper, în secolul al XIII-lea, în vreme ce H. Pirenne nu 
admite decât cel mult 30 000. În Germania de Sud, numai 
Strasbourg, Ulm şi Nürnberg atingeau 20 000 de locuitori 
în secolul al XIV-lea, iar Geneva, abia 15 000, în 1530. 
Lucca se pare că n-a depăşit niciodată cifra de 24 000 de 
locuitori, cunoscută în 1583; Torino nu avea la acea dată 
decât 14 000. Pe de altă parte, este adevărat că, în prima 
jumătate a secolului al XV-lea, densitatea populaţiei 


38 


crescuse în Flandra, Bavaria, Elveţia si Lombardia. Florenţa, 
marele centru meşteşugăresc, regrupa mai bine de 
100 000 de locuitori, Veneţia cuprindea, probabil, 300 000 
de suflete în 1509, depăşind cu putin Milano (250 000?). 
Parisul, la acea vreme, nu umpluse, nici pe departe, incin- 
ta construită de Carol al V-lea (1380), iar populaţia sa nu 
va atinge decât cifra de 200 000 de locuitori în timpul 
asediului din 1590. Londra, sub Eduard al Ill-lea (1377), 
număra mai puţin de 40 000, deşi cifra se va dubla sub 
Henric al VII-lea (1500) — în intervalul de un secol, depo- 
pularea rurală se accentuase. Cracovia, capitala lui 
Sigismund cel Mare (1506-1548) avea aceeaşi cifră. 
Toate aceste date variază puternic în anii de ciumă. În 
ciuda buletinelor de sănătate care se cereau obligatoriu în 
secolul al XVI-lea în Italia de la orice străin care intra 
într-unul din oraşele sale, epidemiile au făcut, probabil, 
150 000 de victime la Milano în 1576 şi 28 000 la Genova 
în 1580. În anul acela, s-au numărat 30 000 de morţi la 
Paris: „Molipsirea şi boala, citim în Jurnalul lui L'Estoile, au 
fost totuşi mai curând nişte spaime decât pericole 
adevărate.” Atunci ce-ar fi fost dacă ar fi existat un pericol 
adevărat? 

Afluxul de populaţie este sensibil în porturile Spaniei şi 
ale Portugaliei, în secolul al XVI-lea. Populaţia Lisabonei 
se triplează într-o sută de ani şi ajunge la 100 000 de 
suflete. Dacă Granada, după campania din 1492 şi perse- 
cuţia maurilor, se goleşte de jumătate din cei 200 000 de 
locuitori ai săi, atelierele, şantierele navale, birourile din 
Cădiz, Toledeo şi Sevilla atrag străinii, meşteşugarii, 
funcţionarii şi mâna de lucru ieftină a nevoiaşilor spanioli. 
La sfârşitul secolului, populaţia Ţărilor de Jos, pe care 
polderele şi comerţul atlantic nu contenesc să o spo- 
rească, este destul de puternică (39 de locuitori pe kilo- 

metru pătrat) pentru a-i înfrânge pe Filip al II-lea şi Filip al 
III-lea (1566-1609). Însă Gent, Brugge, leper, Doornik şi 
Anvers, devastate de război, se golesc — locuitorii se 
îndreaptă spre Norwich şi spre Londra sau în capitalele 
noii Provincii Unite — Rotterdam, Utrecht, Nijmegen, 
Leiden, Amsterdam, cu puternicele lor ateliere meşteşu- 
gäresti şi companii de comerţ. Aceste oraşe devin dintr-o 
dată, deşi tardiv, centre ale artei şi ale gândirii. 

Aşadar, dacă un suveran, o ligă sau o alianţă asigură 
pacea şi siguranţa comerţului, atunci se vede crescând şi 
populaţia, iar surplusul său furnizează o mână de lucru 
foarte dornică de a fi folosită. Marea mişcare urbană 
schiţată în Evul Mediu reîncepe, dar, de data aceasta, 
dacă mulțimile se adună în Praga (atât de dezvoltată de 
către Carol al IV-lea la sfârşitul secolului al XIV-lea), 
Londra, Florenţa, Anvers, Nürnberg, Lyon... totuşi nu sunt 
alcătuite din oameni de aceeaşi categorie. Mişcarea co- 
munală rezulta dintr-o asociere de oameni liberi şi, în prin- 
cipiu, egali; averea nobililor şi a oamenilor Bisericii consta, 
în special, în pământuri. Existau, desigur, în toate oraşele, 
din Flandra până în Paris, încă din secolul al XIII-lea, 
patroni şi muncitori, manufacturi în mâinile negustorilor-în- 
treprinzători, intermediari şi bancheri. Însă, începând din 
secolul al XIV-lea, numărul slujbaşilor dependenţi de 
câţiva particulari se va înmulţi; concentrării industriale îi 
corespunde cea fiduciară şi cea a puterilor. Din ce în ce 
mai des acelaşi om, mai ales în oraşele care lucrează 
pentru export, furnizează materiile prime, locurile de 
muncă, o piaţă de desfacere a produselor şi fondurile. Din 
ce în ce mai mult regiunile, pentru a-şi asigura un randa- 
ment raţional, acţionează ca statele — se specializează. 
În sfârşit, o dată cu războaiele, nobilimea militară dispare 
ori se ruinează, iar regii o transformă în nobilime de curte 

— se creează noi legături de dependenţă, însă acum cu 
stăpânii banilor. 

Luptele de clasă, apărute în Flandra în secolul al XIII-lea, 
se amplifică în toate ţările Europei, rând pe rând, din se- 
colul al XV-lea până în secolul al XVI-lea, şi ajung la ace- 
leaşi consecinţe. Un negustor de postavuri din Gent, 
Jacques Van Artevelde, incită la revoltă Flandra (1339) şi 
pretinde impunerea în comitat a unei politici anglofile — 
este ucis după şase ani, într-o rebeliune a tesätorilor. 
Aceasta pentru că traficanti de lână englezi sunt mai 
puternici decât el şi semenii săi. Împotriva aceleiaşi popu- 
latii orăşeneşti sunt nevoiţi să acţioneze şi principii, 
burghezii înstăriți sau poporul de la ţară. Într-adevăr, 
ţăranii, care nu sunt asociaţi, şi orăşenii fără loc de muncă 
tratează direct cu antreprenorii capitalişti, atât în Flandra 
cât şi în Italia sau în Anglia; ei furnizează o mână de lucru 
mai numeroasă, mai sănătoasă şi mult mai puţin plătită. 
Această muncitorime populară, în general clandestină şi 
vânată, este cauza reală a declinului lent al burgheziei 
muncitoreşti, a triumfului burgheziei negustoreşti şi guver- 
namentale şi, în consecinţă, este la originea noilor tulbu- 
rări civile care însângerează Europa din secolul al XIV-lea 
până în secolul al XVI-lea. 

Tinuturi întregi îşi concentrează energiile în câte o sin- 
gură industrie: postav, mătăsuri, extracţie minieră, pielărie, 
hârtie... Dacă vreo epidemie, vreun război sau vreo 
recoltă proastă întrerup aprovizionarea şi devaluează încă 
şi mai mult munca, atunci izbucnesc crizele sociale, pe 
ulițele Florenței sau în periferiile Londrei. 

După ciuma din 1346-1349, în Anglia ca şi în Franţa, 
muncitorii, devenind mai rari, cer simbrii mai bune şi se 
revoltă împotriva inactivilor — şi într-o ţară, şi în cealaltă, 
guvernul, care avea nevoie de bani, dă impresia că îi ia în 

consideratie, dar face apel la ,venetici”, adicä la muncitori 
străini de ţinut. Se ştie cum burghezii înşişi l-au ucis pe 
Etienne Marcel, care se aliase cu bandele ţărăneşti ale 
Jacqueriei (1358), şi cum John Ball a fost zvârlit în 
închisoare. La Florenţa, în 1378, un dărăcitor de lână 
reuşeşte să ia puterea — aşa începe răscoala proletară a 
ciompilor; la Gent, în 1379, poporul, condus de către 
Philippe Van Artevelde, se ridică împotriva contelui; în 
1381, Wat Tyler şi John Ball conduc marea răzmeriţă a 
muncitorilor contra Londrei; în 1381 si 1382, de la Béziers 
la Saint-Quentin, proletariatul din marile oraşe se revoltă; 
la Paris, maillotinii deschid porţile închisorilor, jefuiesc 
prăvăliile, mäceläresc perceptorii. Pretutindeni, însă, 
represiunea este instantanee şi sălbatică, iar autoritatea 
guvernamentală iese mai fermă. 

Discipolii lui Wyclif, lollarzii, „care împing poporul la re- 
beliune” pentru că râvnesc la bunurile Bisericii (şi, printre 
ei, John „popa nebun” din Kent, strămoşul colectiviştilor), 
sunt arestaţi în masă, torturați, declaraţi eretici de 
Lancasteri (1401). Discipolii sau imitatorii lor din Boemia, 
după Jan Hus şi leronim din Praga, au cunoscut aceeaşi 
soartă — cavaleria germană porneşte cruciada împotriva 
ţăranilor cehi care pretindeau confiscarea bunurilor eclezi- 
astice (1419-1436). La Florenţa, pentru a-şi asigura 
puterea, bancherii din familia de Medici s-au sprijinit pe 
plebea meşteşugărească, pe „artele minore” (1435); timp 
de şaizeci de ani ei au făcut, în realitate, să înflorească 
„artele majore”, luxul. Apoi, poporului îi slăbeşte devota- 
mentul şi, fanatizat de Savonarola, îi expulzează (1494). 
Dar, patru ani mai târziu, moravurile sunt iarăşi corupte, 
călugării sunt alungaţi, iar familia de Medici, rechemată. 
Oraşul Liege se răzvrăteşte în 1468, la instigările lui 
Ludovic al XI-lea, împotriva lui Carol Temerarul — oraşul 

este cucerit, incendiat, distrus până la temelii. Marea răs- 
coală ţărănească din Germania şi Austria, din 1524, se în- 
cheie prin masacrele de la Saverne şi de la Frankenhausen. 
Evenimente similare se petrec şi în Spania (apar aşa- 
numitele comuneros, 1520-1522), în Ungaria etc. Greva 
muncitorilor tipografi, care izbucneşte la Lyon în 1539 şi 
durează patru luni, sfârşeşte cu interzicerea oricărei „con- 
frerii” sau asociaţii sindicale sub pedeapsa cu închisoarea 
şi tortura — şi aici, reprezentantul regelui ia poziţie trup şi 
suflet pentru angajaţi şi bancheri, am spune mai precis 
pentru individualism împotriva coalizării. 

Întrucât aceasta este cu adevărat un lucru nou — 
autoritatea aparţine, de acum înainte, oricărei persoane, 
dacă în comerţ, bancă, industrie, administraţie, război şi 
teologie ştie să devină liberă şi independentă. Aşadar nu 
mai aparţine nici nobilimii militare, nici Bisericii, nici tära- 
nilor, nici burghezilor din corporaţii, ci unei noi forme de 
burghezie, alcătuită din angrosisti, jurişti sau antreprenori, 
care pun în practică definiţia romană a proprietăţii, care se 
declară liberali şi dispun direct de mâna de lucru în 
creştere, pe care agricultura, vechile meserii sau războiul 
nu reuşesc s-o absoarbă. Pretutindeni în Europa oligarhiei 
vechi tinde să i se substituie o nouă oligarhie, lărgită, care 
ajunge la putere, concentrează în rândurile sale autori- 
tatea reală a statelor şi le-o ia înainte vechilor clase. 
Ajutând la înăbuşirea revoltelor lollarzilor sau a cabochie- 
nilor, îşi întăreşte, de fapt, propria putere. 

Nobilimea feudală se prăbuşeşte, nu pentru că 
Războiul de O Sută de Ani sau cel al Rozelor, campaniile 
contra slavilor, mongolilor sau turcilor au semănat mai 
mult moartea decât bătăliile obişnuite din Evul Mediu (s-au 
numărat 1 542 de morţi în tabăra francezilor la Crécy, 
câteva mii la Kosovo), nici pentru că tunurile înfrâng 

castelele-fortärete (nobilimea şi-ar fi putut găsi sprijin 
într-altă parte pentru autoritatea sa), ci pentru că este li- 
teralmente ruinată. Din lipsă de ţărani, decimati de ciumă, 
de armată, de bandele de tâlhari, de industria nou-născută 
sau de înrolările masive, pământul a produs mult mai 
puţin, la sfârşitul secolului al XV-lea, tocmai într-o 
perioadă în care moneda devenise rară şi în care nevoia 
de lux sau de simplu echipament deveniseră mai costisi- 
toare. La acestea se adăugau răscumpărările, cererile 
creditorilor şi imposibilitatea de a renunţa la rang pentru a 
se dedica negotului sau meşteşugurilor. 

Mai mult decât tunurile, bombardele sau culevrinele, 
bandiții şi condotierii lor sunt remarcati de comandanții 
armatelor şi conduc la reforma armelor antice — după 
exemplul lor, infanteria, mai mobilă, mai uşor de manevrat, 
mai uşor de recrutat, aşadar, mai economică, va compune 
grosul armatelor. Commynes îi presimtea rolul de viitoare 
regină a bătăliilor încă din 1480. Aceste detaşamente 
internaţionale, organizate pentru exploatarea raţională a 
războiului, au servit, de bine de rău, drept mercenari pen- 
tru principi şi drept exemplu pentru trupele lor de 
pedestraşi, pentru escadroanele sau legiunile lor. După 
modelul acestora se inspiră Carol al Vil-lea al Franţei, 
Gonsalve de Cordoba sau dogii Veneţiei — în zadar 
vechea cavalerie, care le datora, odinioară, serviciu obli- 
gatoriu, unelteşte o „pragherie” în Franţa, în 1440. 
Cavaleria era silită să alerge de colo-colo, pretutindeni 
unde găsea ocazia să se aşeze în fruntea noilor 
detaşamente, aşteptând de la rege titluri şi pensii, cu atât 
mai lacomă cu cât, o dată cu afluxul de metale preţioase, 
valoarea argintului şi, în consecinţă, veniturile moşiilor, nu 
înceta să scadă, începând din 1520. Jefuitorii hidalgos, 
din Spania, sunt ţinuţi în frâu de Santa Hermandad, încu- 

rajată de suverani. În Anglia, Henric Tudor (1485-1509) îşi 
însuşeşte domeniile căzute în paragină, le confiscă pe 
cele ale adversarilor săi, copleşeşte nobilimea cu taxe 
forţate — ruina feudalitäti este, aici, consacrată prin lege. 
Ceea ce i se reproşează clerului, în aceeaşi epocă, de 
la Savonarola la Luther, este nu atât că-şi etalează luxul, 
cât lipsa credinţei. Fastul de la curtea Romei îl revoltă mai 
puţin pe Luther decât punerea în vânzare, prin banca 
Fugger, a indulgențelor pontificale. Contra acestei simonii, 
acestei alianţe fără precedent a marelui comerţ cu 
Biserica, reformaţii fac apel la cavaleri, la micii burghezi, la 
țărani, chit că îi dezaprobă pe ţărani când aceştia îi con- 
fundă pe nobili şi pe episcopi. Cu toţii se reped asupra 
bunurilor Bisericii — principi şi consiliile orăşeneşti, şerbii şi 
vechilii „secularizează” domeniile ecleziastice, mai ales 
după 1525, pretutindeni unde triumfă noile doctrine reli- 
gioase, în special în Saxonia, Prusia, Suedia şi Anglia. În 
realitate, Reforma întăreşte mai ales puterea şefilor de stat 
şi a celor care îi susţin. Când puterea temporală a Bisericii 
se prăbuşeşte în jumătate din Europa catolică, ajunge pe 
mâinile claselor sociale care deţin cheia autorităţii. 
Fenomenul nu este, de altfel, caracteristic numai ţărilor 
protestante — se omite să se constate acest recul al 
clerului şi în ţările catolice, cu mult înainte de epoca şi de 
triumful lui Luther sau al lui Zwingli. Astfel, dacă lăsăm 
deoparte confiscările husite într-o Boemie considerată 
drept eretică (1409-1436), îi vedem, în 1487 şi 1494, pe 
regele Spaniei devenind marele maestru al ordinelor reli- 
gioase şi militare din Calatrava şi din Alcantara. O bulă 
de-a papei din 1523 recunoştea incorporarea celor trei 
mari ordine în Coroană — ceea ce semnifică, practic, că 
veniturile acestora sunt vărsate în vistieria statului. Regii 
Catolici ai Spaniei, în plus de aceasta, l-au constrâns pe 

papă să le recunoască dreptul de a numi episcopi şi să 
dispună de bunurile Bisericii. În Franţa, din 1438, 
Sanctiunea Pragmatică din Bourges, sub pretextul că 
apără libertăţile Bisericii Galicane, susţinea supremaţia 
autorităţii regale asupra celei episcopale prin sistemul 
recomandărilor şi suprima taxele care îmbogăţeau papali- 
tatea. Decizia este revocată în 1461, dar punerea sub 
tutelă a clerului francez va fi consacrată definitiv prin 
Concordatul din 1516 — episcopii şi abatii sunt numiţi, de 
acum înainte, de către rege; marile venituri ecleziastice nu 
mai aparţin decât fictiv credincioşilor; stăpânii lor sunt 
curtenii, adesea laici, care susţin autoritatea. Primul gest 
al lui Henric al VIll-lea al Angliei de rupere a relaţiilor cu 
papalitatea (1533) a fost de a relua principiile formulate de 
Wyclif în 1380 — regele are dreptul de a-şi însuşi bunurile 
Bisericii, întrucât aceasta nu le foloseşte cum se cuvine; 
dacă suprimă cea mai mare parte a mănăstirilor, o face 
pentru a le împărţi bunurile între Coroană şi partizanii 
acesteia. 

Să adăugăm că, tot din pricina slăbiciunii, Biserica a 
pierdut o parte din puterea sa temporală — iobăgia tinde să 
dispară complet de pe domeniile sale la sfârşitul secolului al 
XV-lea în Europa Occidentală, iar agenţii de stat îi susţin pe 
cei care uită să plătească vechile dijme feudale datorate 
abaţiilor sau confreriilor. În mai multe ţinuturi, ţăranii ca şi 
nobilii obligaţi la străvechiul bir omagial se eliberează de 
această datorie şi obţin scutiri sau reduceri de taxe. 

Fără îndoială că țărănimea profită de această deca- 
dentä socială a celor două clase dominante, însă mai mult 
material decât moral. Muntenii elveţieni sunt, probabil, sin- 
gurii care au putut transforma emanciparea lor economică 
într-o emancipare politică — o puternică natalitate, pro- 
tectia oferită de munţi, un armament uşor de manevrat şi 

bine folosit explică victoriile lor asupra cavalerilor de la 
Morgarten (1314), Sempach (1386), Granson şi Morat 
(1476). De asemenea, trebuie bine subliniat rolul oraşelor 
în această eliberare, respectiv rolul burghezilor, puterea 
economică de la Basel, Konstanz sau Sankt Gallen la 
începutul secolului al XVI-lea, şi autoritatea monahală şi 
episcopală de dinainte de Reformă. Cantoanele elveţiene, 
mai ales începând din 1450, reprezintă o piaţă bogată de 
soldaţi mercenari, adică de exploataţi. Am văzut cum s-au 
sfârşit, prin alte părţi, revoltele ţărăneşti. Atunci când prin- 
cipii, precum Cesare Borgia în provincia Romagna, Ferdi- 
nand în Aragon, Ludovic al XI-lea în Franţa sau Ivan 
al Ill-lea în Rusia, se străduiesc să suprime hotiile, 
tâlhăriile şi violențele care paralizau agricultura, acţiunea 
lor nu este pornită pentru emanciparea ţăranilor, ci, după 
cum spunea Machiavelli, „pentru a restabili pacea şi 
supunerea faţă de principe”. Să li se dea de băut şi de mân- 
cat, dar să se supună, să plătească şi să muncească. Toţi 
cronicarii de la sfârşitul secolului al XV-lea laudă în cor pros- 
peritatea ţăranilor renani sau şvabi „care au carne la masă 
de două ori pe zi şi beau o jumătate de urcior de vin”, dar 
Luther însuşi îi incită pe „dragii nobili” „să îi nimicească şi 
să-i scurteze de cap” când se răzvrătesc (1525). 

Tot atunci, populaţia Angliei sporeşte, într-o perioadă în 
care ţara se specializează în creşterea ovinelor — mari 
ferme împrejmuite, eliminându-i pe micii arendaşi, încep, 
pe vremea Tudorilor, să se răspândească pe insulele bri- 
tanice; la sfârşitul domniei lui Henric al VIl-lea (1509), 
populaţia din Wight s-a redus de la 200 de cultivatori la 
câţiva păstori. În cursul aceluiaşi secol, numeroase legi 
privitoare la săraci, reînnoite prin ordonanța din 1350, le 
interziceau nevoiaşilor să părăsească parohia şi-i sileau 
să muncească în folosul ei contra unei simbrii derizorii. 

Fără îndoială, în Franţa, după Războiul de O Sută de 
Ani, ţăranii mult împuţinaţi la număr au putut obţine redu- 
ceri de biruri şi înţelegeri de arendă mai avantajoase, cu 
sprijinul monarhiei — dar, în realitate, studiul amănunţit al 
comunelor rurale din Ile-de-France sau din Poitou ne arată 
că apăruse o nouă formă de servitudine: domeniile tre- 
cuseră în alte mâini, fiind controlate, mai ales, de aren- 
daşi, de afacerişti sau de fermieri, mult mai greu de 
mulţumit decât vechii stăpâni. Un proletariat al muncito- 
rilor agricoli, al breslaşilor, al arendaşilor s-a născut o dată 
cu proletariatul salariaţilor din oraşe. În Rusia şi în Polonia 
ţăranii îşi pierd aproape complet libertatea la sfârşitul se- 
colului al XV-lea. 

Tot ceea ce vechile clase au pierdut, astfel, în materie 
de putere aparţine, de acum înainte, noii burghezii a 
comerţului şi administraţiei, care se dezvoltă pe lângă 
vechea burghezie a breslelor. Această clasă este repre- 
zentată de bancherii internaţionali, oamenii de afaceri, 
oamenii legii, funcţionarii regali şi salariaţii. Ei sunt cei 
care întreţin şefii de stat prin împrumuturile şi serviciile lor, 
comandanții armatelor prin recruți şi echipamente, con- 
ducătorii Bisericii prin jurişti şi umanişti, satele şi oraşele 
prin monopolurile lor. Dacă oraşele furnizează o piaţă de 
desfacere pentru sate, acestea din urmă furnizează mână 
de lucru şi hrană — când un mare comerciant sau o com- 
panie ajunge să asigure şi una şi cealaltă, adică economia 
de schimb, atunci oraşele sunt în puterea lui. Tocmai de 
acest lucru se plâng toţi moraliştii şi predicatorii de la 
începutul secolului al XVI-lea, dietele şi municipalitätile. 
Se puteau vedea, de pildă, în ţările viitoarei Austrii, com- 
paniile din Augsburg şi din Nurnberg acaparând alimente 
de primă necesitate chiar de la porţile oraşelor sau din 
pieţe, sufocând apoi micul comerţ prin fixarea tuturor ta- 

rifelor dupä bunul lor plac. Se putea vedea, în 
Württemberg, preţul vinului urcând, începând din 1510, cu 
49% în câţiva ani, iar cel al grâului cu 32%, prin aceleaşi 
metode. „Şi prea adesea, spune autorul Exortatiei cres- 
tine“, principii şi cei care guvernează sunt asociaţi în tai- 
nă cu marii bancheri.” Este neîndoielnic, astăzi, că mono- 
polul familiei Fugger asupra minelor a jucat un rol principal 
în revoltele ţăranilor tirolezi şi că în Ungaria capii răscoalei 
contra nobilimii erau ,agenti” ai aceloraşi Fugger. 

Stăpână a banilor, a creditelor, a muncii salariate, 
această nouă burghezie devine, destul de lesne, stăpână 
a pământurilor. Când vechii nobili, care nu se puteau înjosi 
practicând meserii de comercianţi (excepţie făcând 
sticlăria, topitoria sau cursele), şi-au vândut domeniile, pe 
loturi, pentru a avea acces la curte, cei care le-au 
cumpărat au fost noii capitalişti, şi mult mai rar agricultorii. 
Astfel, în locul erei castelanului unic pe un domeniu dat, 
urmează era castelanilor multipli. Prima grijă a acestor 
nou-veniti este de a se înnobila, fie cu ajutorul statului 
care vinde titluri, fie prin preluarea numelui de la domeni- 
ile achiziţionate. Taxi, Fugger, Welser devin conti, fraţii 
Bureau şi Jacques Coeur, Jacques de Beaune de 
Semblançay (fiul unui negustor din Tours) sunt numiţi 
baroni şi cavaleri, Medici primesc de la papă titlul de Mari 
Duci etc. Pretutindeni numărul funcţionarilor privilegiați 
creşte. Civilizaţia îşi pierde capul: în jurul inimii şi-al şalelor 
se depune grăsimea. 

Au existat întotdeauna bogaţi şi săraci în Occident, 
cumpätati şi risipitori, fericiţi şi lipsiţi de şansă. S-au văzut 
încă din secolul al XIII-lea exemple de capitalism comer- 
cial şi de concentrare industrială. Însă, în secolele 


11 Martin Luther. (N. tr.) 

al XV-lea si al XVI-lea apärea un fapt social nou, pe care 
l-am putea numi capitalism erudit. Noua burghezie 
considera arta, ştiinţa, filozofia, nu doar nişte ornamente 
gratuite, ci mijloace suplimentare de acţiune şi putere. 
Gânditorii şi artiştii sunt celebrati de o clientelă bogată, 
pretențioasă, care ţine să-şi uluiască rivalii. Aceasta apre- 
ciază meritul personal, fiindcă ea însăşi îşi datorează vic- 
toria meritului personal. 

Mecenatul n-a fost apanajul italienilor — condotieri, 
prelați romani, negustori din Veneţia sau bancheri floren- 
tini — nici pe departe! Fără îndoială, trebuie să le amintim 
pe familiile Montefeltre din Urbino, Sforza din Milano, 
Gonzaga din Mantova, Este din Ferrara, Medici din 
Florenţa, papii din Roma. Nu trebuie să uităm, totuşi, că 
familia Welser îl are ca aliat şi panegirist pe umanistul 
Konrad Peutinger sau că Fugger atrage în Augsburg, în 
această Romă a şvabilor, pictori germani, ca Durer, pictori 
din Ţările de Jos şi din Italia, că duce o viaţă de curte, con- 
struind castele, expunându-şi colecţiile de pietre preţioase, 
de tablouri şi de manuscrise, că deţine o menajerie pe care 
Montaigne o citează la sfârşitul secolului al XVI-lea... 
Asociaţii lor slovaci, familia Thurzo, transformă Levotcea 
(Leutschau) într-o cetate de artă unde se admiră deopo- 
trivă policandrele din Veneţia, panourile de catapeteasmă 
franco-burgunde, clădirea dalmată a Primăriei. Ango, un 
nobil armator, se înconjoară la Dieppe de pictori italieni. 
Principii sunt, şi ei, nişte mari mecena: „regele” Rens, 
duce de Anjou (1409-1480), ducele de Berry (1340-1416), 
ducii de Burgundia, Carol al V-lea, Carol al Vill-lea, 
Francisc | în Franţa, Tudorii în Anglia, Ivan al Ill-lea în 
Rusia, Mahomed al II-lea în Constantinopol — cu toţii pro- 
cedează la fel ca Jacques Coeur la Bourges sau ca 
Ambroise Hôchstetter, regele mercurului, la Augsburg. 

Lorenzo de Medici, supranumit Magnificul 
(1448-1492), expune teoria băncii artistice: „Oamenii de 
viţă nobilă, fiii de negustori parveniti, sunt capabili să facă, 
prin forţe proprii, o treabă perfectă.” Numai că, în orice 
caz, averea poate da tihna necesară gândirii şi creaţiei. 
Inutil să se închidă în mănăstiri, câtă vreme nişte mecena 
eliberează geniul de orice constrângere materială sau 
morală: papa Paul al III-lea îl scoate de sub incidenţa legii 
pe Benvenuto Cellini, acuzat de asasinat, „pentru că este 
unic în arta sa”. Mai mult încă, teologii, după ce anatemi- 
zaseră, ca Luther, noii „evrei creştini”, această dominație 
a familiei Fugger care rimează cu Wucher, camăta, 
sfârşesc prin a-şi adapta dogma, renunțând la rigoare, 
până într-acolo încât Calvin, în 1545, în austera Geneva, 
admite legitimitatea împrumutului cu dobândă şi consideră 
bogăţia o binecuvântare divină. Se ştie, cu toate acestea, 
că revocarea Edictului de la Nantes (1685), care îi surghiu- 
nea pe protestanți din Franţa, i-a expulzat în primul rând 
pe antreprenori, meşteşugari şi comercianţi, ajungând să 
omoare industria franceză de lux. 

Fireşte că vechea burghezie a breslelor reacţionează 
— îşi înmulţeşte ghildele, atelierele, reglementările pentru 
apărarea intereselor corporațiilor; aspiră la monopol. Însă, 
cerând protecţia regilor, având nevoie de calfe pentru 
noile stagii şi de o perioadă de ucenicie pentru a-i preface 
în meşteri, făcând patronatul ereditar, vechea burghezie 
se sufocă între propriile-i ziduri. Ostilă noilor procedee, 
străinilor, societăţilor cu ucenicie secretă, breslelor rurale, 
lucrului acasă, zilierilor rătăcitori, concurenţei, aceasta se 
închide la spiritul de iniţiativă şi la progres. Statele îşi 
impun controlul asupra meşteşugurilor lor, precum patronii 
şi-l impun pe-al lor asupra salariaţilor: muncitori şi stăpâni 
îşi pierd, în mod egal, libertatea. 


51 


Meseriile breslelor autonome — încă nu le spunem cor- 
poratii — se străduiesc zadarnic să ţină pasul celor con- 
curente, venetice sau liber-profesioniste, burghezia capi- 
talistă şi liberală fiind destul de puternică şi dispunând de 
îndeajuns de multă forţă de muncă pentru a salva drep- 
turile muncii libere şi ale iniţiativei. De altfel, de voie de 
nevoie, munca reglementată contribuie la acelaşi scop 
final. Necesitatea uceniciei şi a calfelor mobile, născute 
dintr-o reacţie de apărare, au fost favorabile, pe ansam- 
blu, mai degrabă cercetării şi extinderii cunoaşterii, la fel 
cum anarhia, războiul şi sărăcia favorizaseră concurenţa 
străină şi victoria celor mai cutezători. Renaşterea a văzut 
triumfând pretutindeni individualisti şi doctrinele lor. 
Anticele legături sociale au fost, în sfârşit, rupte spre pro- 
fitul celui care avea îndrăzneală, lăcomie sau geniu: al 
inventatorilor’2. 


12 Individu et Société à la Renaissance, Colocviul international de la 
Bruxelles, aprilie 1965, Paris, PUF, 1967; Marie-Louyse des Garets, Un 
artisan de la Renaissance française au XV siècle: le roi René 
1409-1480, Paris, 1980. 

Capitolul II 


PROGRESELE TEHNICE 


Dezvoltarea mijloacelor financiare si concentrarea 
etatistă si burgheză au fost, în egală măsură, favorabile 
inventatorilor: prima stârnind emulatia, cea de-a doua 
rupând vechile legături. Noii stăpâni, provenind din popor, 
au intrat spontan în război, ca şi vechii nobili, dar folosind 
armele obscure ale concurenţei: victoria avea să aparţină 
celor mai iuți şi celor mai ingenioşi. Pe măsură ce vechile 
clase înstărite stagnau ori se împuţinau, excedentul de 
putere socială devenea mai suplu şi mai întreprinzător. 
Toţi fiii mai mari pe care meseria paternă sau un teren sa- 
turat nu-i mai putea hrăni şi care refuzau să devină curteni, 
mercenari sau meşteşugari, pe scurt toţi ambitiosii, ca să 
trăiască trebuiau să se specializeze într-un nou domeniu. 
S-au văzut dezvoltându-se creditul, recenta formă de pro- 
prietate, înmulţindu-se călătoriile, intelectualizându-se 
societatea — descoperirile de toate tipurile, consecinţe şi 
cauze ale inegalitätilor, au proliferat precum cetăţile indus- 
triale şi defrişările, între secolele al XIV-lea şi al XVI-lea. 
Să mai spunem că dezvoltarea oraşelor şi depopularea 
satelor şi-au adăugat efectele la cele precedente: nevoile 
economice crescute ale unora, lipsa de mână de lucru ale 
celorlalte au încurajat folosirea intensivă a maşinăriilor. 

Progresele tehnice sunt direct responsabile de faptele 
artistice. Mecenatul însuşi depinde, în mod strâns, de re- 
volutia materială care a precedat gustul pentru lux, pentru 
confort sau pentru frumuseţe. Nu avem pretenţia să 
explicăm capodoperele artei italiene sau cărţile gândito- 

rilor francezi prin istoria lentilelor sau a vopselelor: există 
o prăpastie între materie şi geniu. Dar credem că realiză- 
rile unui Donatello, ale unui Peter Brueghel, ale unui 
Erasmus ar fi fost cu neputinţă fără progresele înfăptuite 
timp de o sută de ani în domeniul mecanicii. Dacă 
Michelangelo poate sculpta nişte blocuri atât de mari de 
marmură, aceasta se datorează faptului că se născuseră 
noile mijloace de extracţie minieră şi de transport. Dacă 
Filip cel Bun sau ducele de Bavaria sunt mari amatori de 
mecanisme ingenioase, aceasta se datorează faptului că 
metalurgia se perfectionase în mod cu totul deosebit. 
Realismul, perspectiva, efectul de trompe-l'œil, degradeul, 
Ştiinţa modeleului existaseră cu mult înainte de 1400, dar 
turnarea marilor opere în bronz, faianta, emailul, sicativele 
fuseseră, în general, necunoscute. 

Se atribuie, de obicei, un exces de importanţă pentru 
trei „invenţii”: folosirea prafului de puşcă, busola, tipogra- 
fia. Fără să le reducem la simple complemente ale civili- 
zatiei, ca în cazul cărţilor de joc ale lui Carol al VIl-lea, să 
recunoaştem că ele nu explică arta italiană din quattro- 
cento (secolul al XV-lea), că erau cunoscute în China de 
secole bune fără a provoca o ,Renastere”, şi, mai ales, că 
nu însemnau mare lucru fără tunuri, caravele, hârtia din 
fibre textile şi întreaga tehnică pe care acestea din urmă o 
presupuneau. Nu ar fi însemnat nimic nici fără curiozitatea 
pasionată din Europa epocii, fără această căutare a per- 
fectionärilor şi aceste „încercări”, care nu au fost apanajul 
moralistilor. 

Dintre toate aceste subiecte de studiu asupra cärora se 
apleca Nicolaus Cusanus (1401-1464), istoric, filozof şi 
preot, matematica şi mecanica deţineau un loc de frunte. 
Se ştie, de la martorii acelei vremi, că Francisc |, la masă, 
conversa cu plăcere despre meseriile artizanilor. Unul din- 

tre predecesorii săi, Ludovic al XI-lea, nu-l numise mare 
maestru al artileriei sale pe Gaspard Bureau, „general 
reformator şi inspector al lucrărilor şi atelierelor regatului, 
atât de zidărie şi dulgherie, cât şi ale celorlalte meserii 
care depindeau de ele” (1461)? În programul său de 
educaţie, Rabelais prevedea învăţarea matematicii 
punându-l pe elev să construiască „mii de instrumente 
amuzante” şi necesitatea de a-l conduce pe acesta în 
vizită la atelierele orfevrierilor, alchimistilor, fabricantilor de 
monede şi de orologii, ale tipografilor etc., pentru „a apre- 
cia cum se cuvine meşteşugurile şi invențiile meseriilor” 
(1534). Entuziasmul pentru descoperirile manuale era atât 
de mare în Italia erudită încât se va vedea un Mare Duce 
Serenissim de Toscana, Francesco-Maria | de Medici, 
petrecându-şi întreaga domnie (1574-1587) în labora- 
toare, încercând să „imite nestematele orientale şi să pre- 
lucreze cristalul”. Aceeaşi preocupare o va avea şi Rudolf 
al II-lea, pe atunci suveran de Boemia. Se aminteşte pre- 
tutindeni extraordinara scrisoare prin care Leonardo da 
Vinci i s-a prezentat lui Ludovic Maurul: el insista asupra 
talentelor sale de mecanic şi de inginer infinit mai mult 
decât asupra celor de artist, şi vedem în manuscrisele 
sale că era preocupat de zborul cu un aparat, de 
anemometre, de scafandri, de mitraliere, de tancuri, în 
egală măsură ca de problema Ledei. Tema lui Faust, gra- 
matician, teolog, jurist... şi binefăcător al Olandei prin 
digurile şi instalaţiile sale mecanice, nu este doar un mit 
născut în imaginaţia lui Goethe. Este chiar mai mult decât 
o realitate, este simbolul unui secol. 

Tehnicile de prelucrare (n-am să spun artele) ale 
pietrei, lemnului, fildeşului, pieilor şi lutului n-au înregistrat 
progrese sensibile. Strădania de a inventa s-a îndreptat 
mai ales, după cum se pare, asupra topirii materialelor, 

metalurgie, sticlărie, chimie industrială, şi asupra tesätu- 
rilor. Cercetarea şi exploatarea sistematică a minelor a 
început din secolul al XV-lea. Aceasta este epoca în care 
minele de huilă din Liège vor vedea apărând o nouă clasă 
muncitoare şi în care munţilor metaliferi, Meissen 
(Saxonia), Harz, Steiermark, Tirol, Silezia, Pădurea 
Neagră, Ungaria, Boemia, li se vor pune în valoare bogă- 
tiile subsolului lor, adesea abandonate de pe vremea 
romanilor. Salzkammergut, Comté, Lorena, Lüneburg con- 
curează lagunele venețiene, salinele de la Peccais sau din 
Brouage. Anglia plăteşte în zinc, în staniu sau în plumb, 
precum şi în lână, achiziţiile sale de grâu, de sare şi de vin 
de pe continent. Jacques Coeur preia cu fermitate minele 
domeniale de argint, cupru şi plumb din ţinuturile Lyonnais 
şi Beaujolais — în fruntea întreprinderii stă un guvernator; 
sub el, un inspector al încasărilor şi al cheltuielilor con- 
trolează agenţii contabili; exploatarea se efectuează la 
lumina lumânărilor cu târnăcoape şi ciocane, sub 
supravegherea unui şef de lucrări; cea mai mare parte a 
muncitorilor provine din Germania — aceştia sunt 
„meşterii muntelui”, „muncitorii cu ciocanul” a căror forţă 
de muncă este folosită de o mulţime de meşteşugari şi de 
dulgheri. Ludovic al XI-lea insistă pe exploatarea minieră, 
întrucât înţelege că statele s-au născut pentru viaţa eco- 
nomică şi că principii contemporani cu dânsul sunt puter- 
nici în măsura în care posedă metale. Puterea 
Habsburgilor nu li se datorează coroanei imperiale, ci 
minelor ereditare din Austria, ai căror bancheri încura- 
jează exploatarea. Muncitorii înşişi sunt plătiţi, la unele mi- 
ne, în mate sau în minereuri! La mijlocul secolului al XV-lea 
se descoperă în statul roman, la Tolfa, un zăcământ de 
alaun, care eliberează, pentru fabricarea tesäturilor si a 
vopselelor, Occidentul de sub dependenţa Levantului. 

Papa protejează aşa-numitele Societas aluminum, inter- 
zice vânzarea de alaun turcesc, încheie cu regele 
Neapolelui, unde s-au făcut şi alte descoperiri, un acord 
pe douăzeci şi cinci de ani, pentru a evita concurenţa. 

În Ungaria, familia Thurzo, cum am văzut, a obţinut de 
la rege, în jurul anului 1475, diverse drepturi asupra pro- 
duselor de extracţie — pentru că îi prezentaseră o maşină 
care elimina apa din minele abandonate şi un nou pro- 
cedeu de prelucrare a sulfurii de cupru. În aceeaşi epocă, 
două invenţii se răspândesc în Germania şi Italia: pro- 
cedeul amalgamării pentru epurarea aurului şi utilizarea 
pompelor de aspirație şi de evacuare, pentru secarea sau 
aerisirea galeriilor din mine. Minele de mercur sau mai 
exact de cinabru, din ldria, în Carniola, sunt exploatate 
intensiv de către familia Hôchstetter, cu toate că rivalii săi 
tes intrigi pe lângă suveranii Spaniei pentru a obţine con- 
cesia zăcămintelor de la Almadén, în Noua Castilie, sau 
de la Hispaniola, în America (1525). Un procedeu complex 
de clorurare si de amalgamare permite intensificarea, 
începând din 1557, a extractiei de argint din minele spani- 
ole din Guadalcanal, în Lumea Nouă. Cuvintele pompă şi 
piston pătrund în Italia din limba franceză, pe vremea lui 
Francisc |: la această epocă, Franţa, în ceea ce priveşte 
metalele preţioase, este tributară Spaniei sau Germaniei 
de Sud, cu care rivalizează, iar în ceea ce priveşte me- 
talele obişnuite, Angliei, Flandrei, Bresciei, Milanului, 
Pistoiei sau Insulei Elba. S-ar spune că regii francezi au 
căutat să învingă aurul şi argintul inamic prin cuprul şi 
fierul din Burgundia sau de la aliaţii lor. În orice caz, ei se 
interesau personal de forjele din Lyon sau Dauphiné, 
chemau ingineri străini, fnfiintau posturile de guvernator, 
de inspector şi de locotenent ai minelor (1471) şi organi- 
zau Administraţia regală a minelor, în 1597. 

Aceasta pentru că metalurgia devenise necesară atât 
artiştilor pentru statuile de bronz, cât şi celor care turnau 
tunurile. Pretutindeni se caută cupru şi se grăbeşte 
extracția pentru artilerie. Competiţia pentru cel care va 
deţine cele mai grele bombarde se desfăşoară de la 
Mahomed al II-lea, care a avut unul de 70 de tone turnat 
de ungurul Orban, până la Alfonso |, duce de Ferrara, 
care-şi va etala trufaş tunul numit Grand Diavolo, cântat 
de Ariosto. Montaigne observă în arsenalul ducelui „o 
piesă lungă de 35 de şchioape (= 8,40 m) şi largă de un 
picior” (= 30 cm în diametru). Culevrinele care s-au folosit 
în bătălia de la Marignan erau trase de atelaje cu 7 până 
la 17 cai. În plus, pentru a echipa pedestraşii cu coifuri, 
armuri şi halebarde, pentru valtrapurile cailor, pentru a 
proteja cai şi soldaţi de aceste armuri articulate şi cizelate, 
care reprezintă mândria Muzeului din Viena sau din Paris 
şi care împovărau animalele cu aproape 90 de kilograme, 
era nevoie de o puternică metalurgie. Priceperea în topi- 
rea metalelor, în utilizarea foalelor, în turnare şi în 
scoaterea matritelor au condus la perfecţionarea acestei 
ramuri la sfârşitul secolului al XV-lea. 

Pădurile se epuizau furnizând cărbunele de lemn, nece- 
sar cuptoarelor şi forjelor, în pofida numeroaselor edicte de 
protecţie emise de regii Franţei, de pildă, din 1376. Pentru 
a-l înlocui, meşterii fierari au recurs la huilă, cuvânt valon, 
începând de la sfârşitul secolului al XII-lea. Teologii din 
Londra, în secolul al XIV-lea, şi din Paris, în secolul al XVI-lea, 
condamnaseră cu înverşunare utilizarea huilei, conside- 
rând-o un combustibil pestilential — în preajma anului 
1500, aproape că se va generaliza, în Europa, utilizarea 
cărbunelui de pământ pentru turnarea în matrițe a bronzu- 
lui, pentru focul de forjă, pentru întreţinerea brichetelor şi a 
cuptoarelor la cald, la Newcastle, Sheffield, Liège, 

Klosterode în apropiere de Aix, la Zwichau în Saxonia, la 
Waldenburg în Silezia, la Creusot (1502). Tunurile care îi 
servesc lui du Guesclin în 1370, lui Ph. Van Artevelde în 
1381 sunt turnate. Pentru a face să dispară discreditarea 
aruncată asupra huilei, meşteşugarii din vremea reginei 
Elisabeta construiau deja cuptoare compartimentate 
supraetajate pentru a colecta cocsul. 

Fără îndoială încă nu se folosea pentru a reduce 
minereul de fier, dar se cunoştea procedeul turnării fontei 
aproape pretutindeni unde existau exploatări colective în 
Europa, în mănăstirile izolate sau în minele domeniale. Ni 
se citează, în 1409, un „cuptor pentru topirea fierului” în 
valea râului Massevaux (Alsacia). Atunci, pentru a activa 
deopotrivă carburarea, reductia şi fuziunea, încep să fie 
folosite din ce în ce mai mult foale puternice, de tipul ven- 
tilatoarelor hidraulice. În acelaşi fel, lupele sau masele de 
fontă obţinute până atunci pe baza temperaturii ridicate 
sunt acum topite mecanic prin forţa hidraulică: barosul sau 
ciocanul sunt acţionate de roţi hidraulice cu palete. În 
preajma anului 1400, încă se mai utilizau cursurile de apă 
pentru a pune în mişcare joagărele, în aşteptarea momen- 
tului în care vor servi tăbăcăriilor, vopsitoriilor şi 
producătorilor de hârtie. Unele schiţe de-ale lui da Vinci 
(1500), Agricola (1556) sau Valkenborch (1580) ne arată 
folosirea conjugată a căderilor de apă şi a roţilor de lemn 
cu angrenaje în ateliere, în cariere şi în topitorii. Studiile lui 
da Vinci despre leviere, ale lui Simon Stevens (sfârşitul 
secolului al XVI-lea) despre planul înclinat şi despre mufle, 
despre compunerea forţelor, coincid cu introducerea în 
limba franceză a termenilor palan (în italiană palanco), cric 
(probabil german, în 1476), releveu, arc metalic, grad... 
Suspensia şi tehnica ridicării au înregistrat, atunci, nişte 
progrese decisive. 

Pretutindeni se face simțită nevoia de a înainta rapid, 
atât în materie de administraţie sau de finanţe, cât şi în 
strategie, în propagandă, în producţia industrială sau pen- 
tru asigurarea aprovizionării. Marii speculanti şi monopo- 
lizatori aveau un sistem propriu de poştă înainte ca 
Ludovic al XI-lea să-l înfiinţeze pe al său; în 1505, Filip cel 
Frumos îi plătea familiei milanezilor Taxi o sumă de 12 000 
de livre pe an pentru a-şi asigura serviciul depeşelor sale 
în Europa; campaniile lui Gaston de Foix şi ale tânărului 
Francisc | i-au surprins pe italieni şi pe spanioli prin viteza 
lor; fraţii Bureau au dotat armata cu „propulsoare 
zburătoare”; ilustrațiile sau povestirile tipărite despre vic- 
toriile francezilor erau răspândite deîndată, în toate părţile: 
roata şi mijloacele de transport s-au îmbunătăţit cu atât 
mai rapid cu cât populaţia în creştere din fiecare oraş îşi 
restrângea perimetrul alimentar, iar concurenţa comer- 
cială devenea tot mai acerbă. 

Într-adevăr, perfectionärile mecanice au precedat acce- 
lerarea deplasărilor. Marii maeştri necontestati în acest 
domeniu sunt, în secolul al XV-lea, germanii, ale căror in- 
ventii sunt înlesnite de graniţele în mişcare ale Flandrei, 
Ţărilor de Jos, Burgundiei sau ale statelor italiene. Inven- 
tatorii, care nu au fost de meserie, au ajuns să le realizeze 
„observând uzantele şi obiceiurile”. Carol al V-lea i se 
adresează lui von Wick, în 1364, pentru a construi 
orologiul pe roţi de la palatul său din Vincennes; muncito- 
rilor turnători şi minerilor germani le încredinţează 
Jacques Coeur minele Domeniului; de la un evreu german 
cumpără G. Bureau, în 1456, „unele lucruri ingenioase 
privitoare la artilerie”; unui fierar german îi comandă 
Ludovic al XI-lea /es fillettes de la Plessis-lez-Tours; unor 
tipografi germani, M. Friburger, U. Gering, M. Kranz, le 
oferă G. Fichet, profesor de beletristică, un local la 

Sorbona, în 1470, unde să-şi monteze presele. Germanii 
sunt cei care determină, în tehnica realizării stampelor, 
nişte progrese considerabile, care construiesc sobele şi 
aparatele de încălzire cele mai ingenioase, care fixează în 
galeriile trucate ale castelului Hesdin, în Artois, sau în 
oraşele italiene, automatele'3 cu cea mai mare precizie. 
Montaigne va admira la Augsburg prima Einlass, adică 
intrare secretă, construită în 1513, ale cărei mişcări se 
reglau mecanic de la distanţă, prin resorturi invizibile. Roţi 
hidraulice alimentau în acest oraş castelele de apă, morile 
sau orologiile hidraulice... Această minutie pe care o 
dovedesc germanii în construcţia de jocuri, de bijuterii sau 
în confecţionarea instrumentelor muzicale, o vom regăsi, 
celebrată pretutindeni în secolul al XV-lea, în cartografie, 
în studiile astronomice sau în confecţionarea de instru- 
mente de bord, sfere, busole, astrolaburi. Cristofor 
Columb îi este dator lui Martin Behaim, geograf din 
Nürnberg. Se pare, totuşi, că principalele lor eforturi s-au 
îndreptat în perfecţionarea roții, de la şurub la resort. Un 
lucru de importanţă capitală, dacă ne gândim că maşinile 
şi transporturile moderne depind îndeaproape de acesta. 

La începutul secolului al XV-lea, parizienilor li se arată 
ciudatul vehicul suspendat, un soi de caleaşcă pe patru 
roţi, a reginei Isabela de Bavaria. Cärutele cu coviltir, 
uitate de pe vremea invaziilor barbare, reapar la napoli- 
tani, apoi la familia Medici, mare amatoare de călătorii. 
Progresele artileriei tractate în secolul al XV-lea, ca şi dez- 
voltarea acestor carucce, şarete, au făcut mai mult pentru 
ameliorarea drumurilor decât două secole de edicte şi 
decizii regale. În ţinutul milanez, în statul roman sau în cel 


13 Strămoşul robotului, obiect-jucärie, închipuind un personaj, un 
animal etc., căruia îi imită mişcările cu ajutorul unor mecanisme. (N.tr.) 


61 


toscan, serviciile regulate de postalioane sunt stabilite 
între marile oraşe, un secol mai târziu. Caterina de Medici 
îşi va aduce trăsurile masive din Florenţa la Paris, în 1544. 
Aceste vehicule de călătorie, late şi greoaie, care încurcau 
traficul la fel ca tunurile, nu mai puteau circula decât pe un 
drum neted, fără urme de căruţe, fără obstacole. 

Pe de altă parte, italienii au dezvoltat şi transporturile 
pe apă: la sfârşitul secolului al XIV-lea, au săpat şi au mar- 
cat cu balize vadurile râurilor; în Lombardia, în Veneţia, ei 
au pus la punct, ca Denis şi Pierro din Viterbo, în secolul 
al XV-lea, canale de remorcaj, prevăzute cu sasuri de 
ecluze; un da Vinci şi-a folosit geniul pentru a întocmi pla- 
nuri de canale de irigație sau de agrement cu poduri- 
canale, punți etajate superioare şi inferioare, aşa cum i le 
descrie secretarul lui Montaigne lui Battaglia. Michelan- 
gelo a adus, pe cursurile apă, până în Roma, blocurile de 
marmură de Carrara, destinate mormântului gigantic al 
papei (1505). Fluviile Inn şi Dunărea au devenit naviga- 
bile, s-a săpat un canal între Baltica şi Elba. Apa care se 
seca în polderele din Nord, în mlastinile din Poitou sau în 
Sologne, tâsnea în parcurile florentine sau romane, fă- 
când să cânte orgile sau să se miste automatele. Astfel se 
împreunau forţele naturii cu ingeniozitatea constructorilor. 

O altă consecinţă a acestei dezvoltări a aplicaţiilor 
mecanice a fost cea de ordin spiritual. Constiintele s-au 
deprins cu mai multă precizie şi rigoare. Exigentele morale 
ale reformatorilor din secolele al XV-lea şi al XVI-lea, 
scrupulele filologilor coincid cu întemeierea şcolilor de con- 
tabilitate şi construirea, în toate oraşele, a unor orologii 
publice, apte să arate ora exactă. Primele ceasuri de buzu- 
nar datează de la începutul secolului al XVI-lea. Numărul 
devine, mai mult ca niciodată, regele lumii. Cifrele arabe, 
atât de comode, se scriu pe stampe, tablouri, monumente 


62 


şi piesele de arhivă. Obiceiul observaţiilor riguroase se 
dobândeşte atât navigând cât şi citind. Pe de-o parte, se 
determină pe hartă poziţia unui vas, pe cealaltă se critică 
textele. Nu este departe momentul (1543) când polonezul 
Copernic va expune sistemul de revoluţie al sferelor cereşti 
şi când Reforma va respinge tradiţia pentru a cerceta 
sursele disponibile pretutindeni. 

Toate acestea presupun că se cunoştea cititul şi că 
exista dorinţa de a citi. Meşteşugul sticlăriei vine în spriji- 
nul cercetătorilor. În secolul al XIV-lea, un italian plasează 
acul magnetic al busolei într-o cutie cu capac de sticlă. În 
secolul următor, Catalonia cu Barcelona, Boemia în care 
se instalaseră numeroşi meşteşugari germani, Lorena, 
Poitou (Argentiere), Normandia şi Nivernais (în aceste 
două provincii nobilii sunt meşteri sticlari), Germania de 
Est şi de Sud, Austria (Viena şi Weidlingen) şi Anglia fac 
să dispară monopolul pe care Veneţia (Murano, Altara) 
pretindea să-l exercite din secolul al XIII-lea. Sticăriile se 
apropie, de acum înainte, de minele de huilă. Cuptoarele 
lorene se răspândesc şi se înmulţesc în Liege, în secolul 
al XVI-lea. Henric al II-lea a încurajat, de asemenea, 
dezvoltarea sticlei venețiene la Paris si la Rouen. Verbul 
„a vitrifica” îşi face apariţia în limba franceză în 1553. La 
această dată, toate casele burgheze din Bavaria sau din 
Tirol au ferestrele prevăzute cu geamuri (sticla albă se 
descoperise în 1463) — mai multă lumină pătrunde în 
case... şi în spirite. Ochelarii nu mai sunt slefuiti din beril, 
ci turnati din sticlă — astfel, devin atât de ieftini încât o 
stampă de la Biblioteca Naţională Franceză ne arată 
poporul de rând, dintr-un burg german sau elveţian, strâns 
la prăvălia unui negustor de ochelari (începutul secolului 
al XVI-lea); de la Quentin Matsys la El Greco, marii pictori 
reprezintă perceptori, bancheri, savanţi şi burghezi 

educati, echipati cu lornioane. Or, economisind zece ani 
de vedere la acesti eruditi sau artizani, avem o mie de ani 
de cercetări care au devenit posibile, spre marele benefi- 
ciu al omenirii. Să adăugăm că sticla permite conservarea 
şi distilarea produselor chimice nou răspândite, care pără- 
sesc laboratoarele alchimiştilor pentru a ajunge în atelie- 
rele gravorilor pe metal, ale pictorilor, ale sudorilor sau în 
farmacopee. În limba franceză, expresia eau-de-vie" îşi 
face apariţia în secolul al XVI-lea, esenţă de vin în secolul 
al XV-lea, apă-tare, acid, aciditate, alcaliu, alcool, vitriol în 
secolul al XVI-lea. Se învaţă tăierea sticlei si a cristalului, 
în jurul anului 1500, cu diamantul şi nu cu fierul înroşit, ca 
până atunci. Mulțumită acestei practici, apar toate acele 
pahare şi acele mari vitralii din secolul al XVI-lea. Cât 
despre oglinzile de sticlă, care încă nu sunt turnate ci 
suflate, producerea lor rămâne practic secretul Veneţiei şi 
nu strălucesc decât în cabinetele particulare ale principilor 
sau ale marilor nobili. 

S-a gândit şi s-a scris că dezvoltarea producţiei textile, 
de pildă în Flandra, nu corespundea nici unei perfectionäri 
tehnice. Nu era vorba decât de nişte progrese comerciale 
sau de o mai abilă exploatare a mâinii de lucru rurale. 
Două categorii de fapte dovedesc contrariul: pe de-o 
parte, confecţionarea în Europa a unor stofe pe care Evul 
Mediu le cumpăra de la bizantini, de la arabi sau de la 
chinezi; pe de altă parte, portul unor haine mai comode şi 
mai fine, chiar de către clasele cele mai nevoiaşe. Spiritul 
inventiv, care se manifestă atât de clar în armamentul mili- 
tar sau în construcţia navală, se străduieşte şi în acest 
domeniu întâi să imite, apoi să perfecţioneze satinul, 
camocas-ul, catifeaua de mătase, brocartul, tesäturile 


14 Rachiu (literal: apă de viaţă). (N. tr.) 

brosate, brodate cu fir de aur, de argint sau de mätase, 
barchetul cu urzeală de bumbac, înainte importate atât de 
scump din Africa sau din Orient. 

Tapiseria şi acţiunea de a tapisa, fabricarea şi nu doar 
vinderea de covoare, au devenit nişte realităţi artizanale şi 
lingvistice în secolele al XIV-lea şi al XV-lea în Franţa, în 
Artois şi în Flandra. La războaiele cu urzeală verticală şi 
cu urzeală orizontală nu se mai produc stofe de-o singură 
culoare, ci adevărate compoziţii, cu subiecte inspirate de 
la pictori, iar tapiseriile din Arras dobândesc un asemenea 
renume încât, după victoria sa de la Nicopole (1396), sul- 
tanul Baiazid va cere pentru răscumpărarea lui Jean de 
Nevers „postavuri de urzeală verticală, lucrate la Arras”, 
iar în Italia tapiserii sunt numiţi arazzi. 

Dacă se poate broda pe lână la Brugge, la Bruxelles 
sau la Tournai în secolul la XV-lea, bogate pelerine, man- 
tii preotesti, patrafire, dalmatice, cu fire scumpe, în schimb 
la Florenţa, Lucca, Genova se deapănă şi se fileazä 
mătasea, până când tehnicile se vor împământeni în 
Lyonnais şi Touraine, sub Ludovic al XI-lea. Montaigne are 
prilejul să vadă lucrând la Florenţa o maşinărie de depănat 
500 de scule de mătase simultan (1581). Catifeaua cu 
urzeală dublă pătrunde, prin Lombardia şi Provence, pe 
valea Ronului; la curtea regilor din dinastia de Valois se 
foloseşte din belşug satinul; mocheta mătăsoasă de lână 
cu urzeală şi bătătură în fir, părăseşte regatul Granadei 
ajungând pe valea Senei. 

Am văzut răspândindu-se la Montivilliers, Rouen şi 
Paris, pe vremea lui Carol al Vil-lea, noi „războaie 
mecanice”, depăşindu-le pe cele din Anglia. Lâna 
într-adevăr se dărăceşte nu numai în Anglia, dar şi în 
Languedoc şi în Spania, la sfârşitul secolului al XV-lea şi 
începutul secolului al XVI-lea; serjul şi stofele 

asemänätoare, usoare, din Lemster, Segovia sau Ussel 
sunt de o cu totul altă calitate decât postavurile sau fine- 
turile din Flandra. 

În mod special filatura încetează de a mai fi apanajul 
mesterilor urbani. Nu doar că ţăranii, încă din secolul al 
XIV-lea, confecţionează pâslă şi tes mai mult sau mai 
puţin clandestin lâna de import, chiar pe lângă marile cen- 
tre, dar până şi femeile lor dispun de două invenţii capi- 
tale. Se va vedea răspândindu-se, în secolul al XV-lea, 
vârtelniţa cu pedală şi mestesugul tricotatului în toate 
provinciile. Prima invenţie permite depănarea mult mai 
rapidă decât cu furca de tors, pentru stofe mai uşoare şi 
mai igienice — cămăşile (sau chainses) al căror port se 
generalizează la ţărani în jurul anului 1500, cearsafurile de 
pat, sorturile de in sau de cânepă. Cât despre tricotaj 
(importat din ţările scandinave sau din Africa de Nord, nu 
se ştie), acesta furnizează ciorapi, şosete, mănuşi, 
mitene, jiletci, bonete pentru cei mai sărmani muncitori, 
care, mai înainte, îşi înfăşurau de obicei în jurul picioarelor 
numai nişte fâşii de pânză sau de stofă. Ca şi ciorapii, iată 
că salurile, pălăriile, häinutele de copii încep să se produ- 
că la domiciliu. Nu le era necunoscută nici dantela împle- 
tită cu croşeta sau cu andreaua. Stiau şi să broşeze tesä- 
turile de lână — dar acestea făceau obiectul meşteşugu- 
rilor de lux. Dantela în punct de Veneţia, dantela cu ochiuri 
largi de Flandra, broderia spartă, plasele, gulerele plisate 
şi scrobite erau articole rezervate nobililor şi marilor doam- 
ne. Acum, la Troyes se constituie (1505) prima confrerie a 
pălărierilor de fetru. Statutul comunităţii mesterilor pălărieri 
din tricot din cartierul parizian Saint-Marcel datează de la 
26 august 1527. Ei tricoteză „ciorapi eleganti de tip 
englezesc”. Nu vor întârzia să apară tricotajele de mătase: 
Henric al VIll-lea al Angliei şi Henric al Il-lea al Franţei au 

fost primii purtători de ciorapi de mătase. În jurul anului 
1570, ni se semnalează la Nîmes, în Normandia, şi, simul- 
tan, la Cambridge primele maşini de tricotat. 

Perfecţionarea tehnicii filării şi generalizarea folosirii 
inului duc la scăderea considerabilă a preţului pânzelor. 
Or, din cârpe vechi se ştia să se producă hârtie încă din 
Evul Mediu. Dezvoltarea preselor de hârtie, preţul scăzut 
al fabricării sale sunt puse în raport direct cu ultimele pro- 
crese ale tipografiei. Creatorii erau, deopotrivă, meşteri şi 
comercianţi; ei căutau nu doar să se mişte repede, dar şi 
să atingă o largă clientelă; preferau hârtia din textile, atât 
de economică faţă de hârtia velină sau de pergament. 
Numai că trebuiau să găsească o cerneală specială, nişte 
tiparnite destul de uşoare, nişte caractere uşor de 
manevrat, susceptibile să reziste la uzură şi să nu per- 
foreze coala. Aceste probleme diverse au fost rezolvate în 
prima jumătate a secolului al XV-lea, o dată cu dez- 
voltarea xilografiei, reproducerea în metal a formelor de 
lemn, descoperirea unei cerneli sicative pe bază de negru 
de fum şi de ulei de in fiert şi flambat, aliajul de antimoniu 
şi plumb, fonta caracterelor mobile, folosirea presei cu 
melc. Către 1440, Gutenberg şi ucenicii săi din Mainz şi 
Strasbourg pun cap la cap aceste tehnici şi înlătură, prin 
hârtia tipărită, privilegiul pergamentului. 

Nu există invenţie minoră, întrucât aproape toate pot 
ajunge la creaţie artistică sau la o eliberare a omului. 
Lipirea pânzei cu clei pe panourile de lemn, apoi utilizarea 
numai a pânzei au permis, către 1500, realizarea unei pic- 
turi mai trainice, de mai mari dimensiuni şi mai economice. 
Mecanicii germani care îmbunătăţesc încuietorile şi bala- 
malele, gravorii din Nord care inventează ghioşa sau 
gravura cu apă-tare, pictorii care, acoperind culorile vege- 
tale sau minerale din tablourile lor cu un lac fixativ 

creează, din secolul al XIV-lea (înainte de Van Eyck, 1452), 
pictura în ulei, prin aceasta făcând, totodată, un mare ser- 
viciu civilizaţiei, întrucât ceramiştii care introduc, în jurul 
anului 1350, la Faenza, faianta smălțuită cu un lac trans- 
parent, perfecţionează la Granada, la Valencia, la Pola 
(1330), la Castel Durante (1360), apoi la Faenza, Urbino şi 
Siena, emailul stanifer opac. Muncitorii din topitorii acoperă 
cu gresie vitrificată sobele bavareze. În vreme ce fabricantii 
de stofe sunt, ca Jean Gobelin la Reims şi la Paris (1475), 
propriii lor chimisti şi fabricanți de vopseluri, da Vinci şi 
Titian nu ezită să se preocupe de o uimitoare bucătărie, în 
care bitumul e pus alături de ierburi şi de brânză, pentru a-şi 
prepara misterioasele lor culori. Meritele lucrătorilor în 
ceramică hispano-mauri, florentini şi renani, utilizând fie 
afumarea cu grozamă, fie emailurile albe, amestecate cu 
nisip şi cu drojdie, fie lacul cu sare, ni se par mai utile, cu 
siguranţă, decât acelea ale armurierilor din Pistoia, care 
inventează, în jurul anului 1530, pistoletul. 

Preferăm să ne aplecăm asupra spectaculosului pro- 
gres realizat în secolele al XV-lea si al XVI-lea de către 
medicină. Renaşterea, cu atenţia sa deosebită pentru 
corp, găseşte în aceasta o materie de studiu pe măsura 
curiozitätii sale. Într-adevăr, şi aici, ca şi în alte domenii, 
practicienii, cei care lucrează cu mâna lor, operatorii care 
acţionează pe ascuns de clerici sau de comunităţile recu- 
noscute sunt cei care fac cele mai mari descoperiri. Medi- 
cii din secolul al XIII-lea, aplicând literal maxima Bisericii: 
Ecclesia abhorret a sanguine, le lăsau chirurgilor, iar 
aceştia, bărbierilor, grija operaţiilor. Din secolul al XVI-lea 
se întâlnesc pretutindeni în Europa, călătorind peste munţi 
şi peste văi, curajoşi chirurgi, care n-au habar de latină, 
dar pe care practicienii din nordul Italiei şi mai ales 
experienţa i-au învăţat să elimine herniile, să înlăture 


68 


cataractele, să taie fistulele, să extragă pietrele de la ve- 
zică sau să castreze animalele. Istoria ne povesteşte favo- 
rurile acordate de către regii Franţei, de la Carol al V-lea 
până la Ludovic al XI-lea, bărbierilor laici, de la care va 
învăţa meserie şi Ambroise Paré, în 1532. Ni se 
menţionează, în special, operaţiile in vivo, practicate la 
sfârşitul secolului al XV-lea pe condamnati la moarte, şi 
disectiile cadavrelor, îngăduite de către facultăţi ucenicilor 
chirurgi şi bărbierilor. Mari artişti, precum da Vinci sau 
Michelangelo, mari gânditori, ca Rabelais, studiază şi ei 
anatomia. La începutul secolului al XVI-lea, unele şcoli de 
medicină ca acelea de la Montpellier, din Bruxelles, din 
Padova sau din Cremona, se bucură de o mare reputaţie. 
Giovanni da Romani şi Mariano Santo fac teoria inciziei, 
numită operaţia de mare îndemânare; Pierro Franco 
inventează incizia subpubiană. Belgianul Vesale publică, 
în 1543, prima descriere anatomică exactă. Spaniolul 
Miguel Servet (1509-1553) descoperă circulaţia mică a 
inimii; Ambroise Paré (1517-1590) practică ligatura 
arterelor. În 1579, papa Grigore al XIII-lea îi ia pe chirurgi 
sub protecţia sa. Întelegem faptul că toate aceste 
cercetări şi aceste triumfuri impun şi artei o revizuire a 
principiilor sale. Din descoperirile în chimie, metalurgie 
sau anatomie, pictura şi sculptura trebuiau să deducă 
nişte mijloace de expresie în întregime noi. 


15 Cf. Histoire générale des techniques, sub coordonarea lui 
Maurice Daumas, vol. | şi II, Paris, PUF, 1962-1965; Histoire générale 
des sciences, coordonator R. Taton, vol. |, Paris, PUF, 1957; 
Civilisation technique et humanisme, lucrare colectivă, Beauchesne, 
1968; Bertrand Gille, Les ingenieurs de la Renaissance, Paris, 
Hermann, 1978; Konrad Kyeser, pp. 61-70; Francesco di Giorgio 
Martini, pp. 107-128; Leonardo da Vinci, pp. 129-201. Sub coor- 
donarea lui B. Gille, Histoire des techniques, Paris, Encyclopédie de la 
Pléiade, 1978. 

Capitolul IV 


REALIZĂRILE ARTISTICE 
ÎNAINTE DE ANUL 1500 


Concentrarea economică, constituirea unei a patra mari 
clase sociale, descoperirile, fenomenele paralele sau 
complementare s-au produs la date diferite, după fiecare 
țară. În mod asemănător, Renaşterea artistică, în strânsă 
dependenţă cu progresele tehnice şi mecenatul, a întârziat 
mai mult sau mai puţin. În plus, în fiecare ţară, diversele 
arte n-au putut fi simultan influențate de către noul spirit: 
nimeni nu se îndoieşte că în arhitectură progresele au fost 
mai lente sau mai superficiale decât acelea din pictură; 
mestesugurile țesutului au progresat mai repede decât 
cele ale focului. Se poate astfel afirma, în principiu, că 
tradiţiile naţionale pe de-o parte, schimbarea socială pe 
cealaltă, au influenţat asupra fiecărei arte şi în fiecare stat 
un determinism cu atât mai sensibil cu cât ţara respectivă 
era mai săracă sau mai izolată. Meşteşugurile care nece- 
sitau cea mai multă mână de lucru sunt cele care se elibe- 
rează cele din urmă. Dar, din ce în ce mai mult, fiecare 
dintre ele a ţinut să exprime religia unei clase. Pentru a 
construi catedrala din Chartres munceşte un întreg popor, 
în Evul Mediu: amenajarea aripii Henric al Il-lea de la 
Luvru este manifestul unei şcoli destul de înguste în vede- 
rile şi publicul său, precum şi manifestul literar al Pleiadei 
publicat în aceeaşi perioadă (1549). 

Nu după. italienism, imitatia antichităţii sau păgânism se 
clasează o operă printre realizările Renaşterii. În acest 
sens, trebuie să-i excludem pe fraţii Van Eyck şi aproape 
întreaga artă germană, aşteptând pentru Franţa, ba chiar 

şi pentru Burgundia, campania lui Carol al VIll-lea în Italia 
(1494)! Un veritabil rămăşag! Sunt necesare alte criterii. 
Dacă dragostea de viaţă şi subiectele profane, dacă indi- 
vidualismul eliberat de constrângeri, dacă studiul 
numărului, armonioasa combinaţie a volumelor şi culorilor 
(şi nu miniaturile şi împodobirea exagerată) sunt semnele 
spiritului nou, cu siguranţă trebuie să-i rânduim pe flo- 
rentinul Giotto, mort în 1336, şi pe siennezul Duccio, mort 
în 1319, printre precursorii sau maeştrii Renaşterii. Primul, 
autor de fresce şi arhitect, a realizat planurile şi schiţele 
Campanilei din Florenţa (1334), şi a redat, cu emoție şi 
limpezime, la Assisi, la Padova, în ţinutul său ori la Roma, 
Viaţa Sfântului Francisc, a Fecioarei, a lui Hristos, a celor 
doi Sfinţi loan sau a contemporanilor săi. Cel de-al doilea, 
la domul din Siena a ştiut, ca şi celălalt, să compună un 
grup de indivizi sau să înfăţişeze o Madonă umană şi 
drăguță. Şi unul şi celălalt au avut ca dascăli natura şi 
epoca lor, mai mult decât emailurile bizantine sau sculp- 
turile franceze. Ne putem imagina, deci, că ei au servit 
drept modele de inspiraţie tuturor italienilor pe care i-a 
păstrat peninsula (Taddeo Gaddi, Daddi, Giovanni da 
Milano, Aretino, Giottino) sau pe care i-a trimis în 
străinătate — pe lângă Juan | de Castilia, precum 
Gherardo Starnina, pe lângă Carol al IV-lea, regele 
Boemiei, precum Tomaso da Modena, pe lângă papii de la 
Avignon, precum Matteo Giovanetti din Viterbo şi Simone 
di Martino, sau Memmi, din Siena (1339-1352). 

Frescele din Palatul Papilor suscită, la rândul lor, un val 
de emulatie. Jean, duce de Normandia, are o întrevedere 
cu papa Clement al VI-lea (1349): el a cerut să fie pictată 
această scenă şi a început decorarea castelului său de la 
Vaudreuil, în apropiere de Pont-de-l'Arche. Viaţa elegantă 
şi mondenă a dinastiei de Valois impune la curte un decor 

şi subiecte noi. Este ceea ce se întâmplă nu doar la 
Vaudreuil, dar şi la Hotel Saint-Paul din Paris şi la castelul 
din Vincennes, resedintele lui loan cel Bun şi, respectiv, a 
fiului său, Carol al V-lea. Istoricii amintesc, între 1344 şi 
1380, numele a doi pictori ai regelui, Jean Coste şi Girard 
d'Orléans: li se datorează, pe lângă Vieţile Sfinţilor şi 
„capelele de zi cu zi”, o Viaţă a lui Cezar (1349), o Sală a 
lui Tezeu şi reprezentarea unei păduri cu copii (1370). 
Toate acestea au dispărut, ca şi cele 3 906 de piese valo- 
roase din colecţia regelui Carol: mătăsurile întinse, pictate 
în tonuri de gri, tablourile brodate sau panourile „marche- 
tate”, piesele de mecanică si de orfevrărie, litierele, 
eşichierele, cărţile împodobite cu miniaturi, care ocupau 
mai mult spaţiu decât tablourile pictate. 

Se pare că pictorii francezi din aceste vremuri între- 
prind, ca regele loan cel Bun, călătoria la Avignon sau îi 
iau drept model pe flamanzii André Beauneveu, Van der 
Mort, Hugues Portier, Jean de Hasselt sau Louis de Mons. 
Dimpotrivă, tapiseria devine un gen naţional independent. 
Pe cartoanele intenţionat simplificate de Jean Bandol de 
Brugge, maestrul parizian Nicolas Bataille ţese cinci 
panouri de 25 m lungime pe 5 m înălţime, pentru Ludovic, 
duce de Anjou: aceasta este Apocalipsa din catedrala de 
la Angers. Compoziţia etajată este veche, însă tehnica e 
nouă. Jean, duce de Berry, mort în 1416, şi Filip, duce de 
Burgundia şi conte de Flandra, mort în 1405, ceilalţi fraţi ai 
lui Carol al V-lea sunt şi ei nişte colecționari şi nişte mece- 
na. Datorită lor înfloresc, într-o perioadă de acalmie a 
Războiului de O Sută de Ani, la Paris, la Brugge şi la 
Dijon, şcolile de miniatură, de orfevrărie, de pictură, de 
tapiserie si de sculptură; ei cheamă faiantari din Spania, 
fac schimb de artişti. Mulţi dintre aceştia sunt flamanzi, ca 
Paul de Limbourg şi fraţii săi, autorii compoziţiei 

Preaplinele ceasuri ale ducelui de Berry, Melchior 
Brouderlam din leper, pictor al catapetesmei din 
Champmol (1390), Jean Malouel de Gueldre, pictorul 
Treimii de la Luvru (1400), Claus Sluter, vigurosul sculptor 
al Fântânii lui Moise, al lui Hristos crucificat şi al Portalului 
mănăstirii de la Champmol (1395). Alţii sunt francezi, ca 
tapiserii care, la Arras, tes draperia cu Bătălia de la 
Roosebecke (Muzeul din Cluny) şi orfevrierii, autori ai 
cälutului de aur dăruit în 1404 lui Carol al Vl-lea (la 
Altoetting). Ca şi şcolile italiene, aceste şcoli franco-bur- 
gunde deschid ochii asupra lumii şi asupra oamenilor 
epocii lor, plasați în peisaje reale. Lupta nu se duce între 
idealism şi realism, între arta antică şi stilul gotic, ci între 
lecţiile celor vechi şi experienţa contemporană, de un lux 
rafinat, epurat în mediul parizian. 

Aceasta explică, pe lângă călătoriile constante ale 
Nordului în Sud, faptul că găsim atâtea trăsături comune 
între capodoperele pariziene, flamande, germane din Köln 
(Veronica, de pildă), boemiene (Patimile lui Wittingau) şi 
italiene din acea vreme şi că s-a putut vorbi despre un stil 
unic, despre o primă Renaştere comună Europei repuse 
în ordine în jurul anului 1400. Flandra reîntinereşte fără 
încetare italienismul său prin imitații după Giotto, 
Lorenzetti, Gaddi sau Orcagna, şi Italia conferă, cu 
Masaccio, mai mult volum şi precizie frumuseţii sale. Dacă 
Filip cel Îndrăzneţ cumpără medalii şi fildeşuri italiene, 
dacă face dintr-un curtean din Verona un intendent al 
„librăriei” sale, în schimb şi milanezii îi cheamă, în 1398, 
pe maeştrii parizieni sau flamanzi să decoreze catedrala 
lor gotică şi, până în 1450, italienii îşi vor dovedi relativa 
lor inferioritate în redarea vieții. 

Fraţii Van Eyck se impun în artă, într-adevăr, încă de la 
începutul secolului al XV-lea, cu atât mai uşor cu cât, după 

räzboiul civil (1410), bätälia de la Azincourt (1415) si 
Tratatul de la Troyes (1420), luxul emigreazä din Franta în 
Burgundia sau în Flandra. Acesti doi pictori din Limburg 
perfectioneazä într-atât pictura în ulei încât trec drept 
inventatorii acesteia. Într-adevăr, ei folosesc straturi suc- 
cesive de ulei sicativ din seminţe de in şi de nucă, fiert şi 
decantat. Acesta serveşte drept lac sau lustru numai pe un 
fond executat cu vopsea şi clei. Jan Van Eyck 
(1384-1441), supranumit si Jan de Brugge, ajunge pictor 
şi valet de cameră al ducelui de Burgundia, Filip cel Bun, 
şi va fi trimis în misiune diplomatică în Portugalia, în 
Spania, în La Haye. Marea operă a fratelui său Hubert 
(mort în 1426) şi a sa este catapeteasma cu tema 
Adorafia Mielului, aşezată în anul 1432 în biserica Saint- 
Bavon din Gent. Revelația pe care o oferă admiratorilor 
cele 258 de personaje — cei care aduc darurile, îngeri, 
soldaţi, judecători, Adam şi Eva — nu provine numai din 
faptul că alcătuiesc o lume elegantă, graţioasă, ordonată 
simetric, ci din arta deopotrivă exactă şi subtilă, savantă şi 
strălucitoare. După cinci secole de existenţă, culorile îşi 
păstrează prospetimea iniţială. Catifelele broşate sunt 
redate cu aceeaşi meticulozitate ca peisajul din fundal sau 
ca aurul bijuteriilor. Amintim tot din creaţia fraţilor Van Eyck 
Fecioara cu purtătorul darurilor (acesta fiind cancelarul 
Rollin, ministrul ducelui de Burgundia), Fecioara cu monahul 
(vicarul de Sainte-Anne din Brugge), Sfântul Francisc pri- 
mind stigmatele, Canonicul Van de Pacle, Soții Arnolfini... 
Ar fi probabil prea mult să negi sentimentul religios din 
toate aceste tablouri, dar nu poţi să nu le atribui celor doi 
Van Eyck descoperirea noilor legi ale portretului, ale 
peisajului şi ale perspectivei. 

De la ei, în orice caz, se inspiră, pentru intensitate, 
detalii şi strălucire Primitivii olandezi, A. Van Ouwater, 

Thierry Bouts (1410-1475), acest pictor atât de crud, si, 
cu mai mult patetism şi graţie, Şcoala flamandă: Maestrul 
din Flémalle sau din Mérode (poate R. Campin, J. Daret 
sau urmaşul său, Daret cel Tânăr?), Rogier Van der 
Weyden, supranumit Rogelet de La Pasture între 1435 şi 
1464, portretistul Memling, istoriograf al Sfintei Ursula 
(1489), sensibilul Gérard David, continuatorul său din 
Brugge (din 1488 până în 1509). Italienii înşişi, ca Zanetto 
Bugatto din Milano în 1460, vin să înveţe de la aceşti 
maeştri. Lorenzo di Credi sau Ghirlandaio copiază, la 
Florenţa, motivele vastei pânze reprezentând Naşterea, 
pe care olandezul Hugo Van der Goes a pictat-o la Brugge 
pentru Tomaso Portinari, „mandatar” al bancherilor de 
Medici (1470). Până şi Antonello da Messina, marele 
portretist al Condotierului de la Luvru, al Capetelor de la 
Milano şi Viena, al Sfântului leronim de la Londra, execu- 
tantul impecabil al Calvarului de la Anvers, va merge să ia 
lecţii în Flandra de la un urmaş al lui Van Eyck, în jurul 
anului 1470, despre tehnica lacului cu ulei, care trans- 
formă pictura într-un soi de email, pentru a-i învăţa, la rân- 
dul său, pe venețieni şi pe napolitani. „Regele” René, duce 
de Anjou şi de Provence, se înconjoară cu predilecție, 
între 1442 şi 1480, de pictori flamanzi. Martin Schongauer 
la Colmar (Fecioara cu tufa de trandafiri, 1473), maeştrii 
germani ai catapetesmelor din Schwaben sau din 
Franken, Luis Dalmau la Barcelona (1445), Nuno 
Gongalves la Lisabona (1460), fiecare cu personalitatea 
sa, virilă sau mistică, dură sau gratioasä, toţi primesc influ- 
enta maestrilor flamanzi sau din Ţările de Jos. 

Printre toţi aceşti artişti, Rogier Van der Weyden si 
Hans Memling merită mai mult decât o simplă menționare. 
Primul s-a născut la Doornik, în Wallonia, în jurul anului 
1399 sau 1400, dar s-a format la şcoala flamandă. S-a 

stabilit, se pare, la Bruxelles, către 1425. Se evită, astăzi, 
să fie identificat cu Rogelet de La Pasture, menţionat în 
arhivele de la Doornik în 1427 şi 1482 ca ucenic al lui 
Robert Campin. Unii critici (Renders, Max Friedländer 
etc.) îi atribuie perioadei sale de tinereţe opera Maestrului 
necunoscut de la Flémalle, în apropiere de Liège: 
Fecioara cu pruncul (Frankfurt), Sfânta Barbe citind 
(Prado), Adorafia păstorilor (Dijon), o Crucificare de la 
Berlin. La amândoi se descoperă o ştiinţă a desenului 
asemănătoare, o combinaţie similară a exactitudinii şi a 
patetismului, un simţ analog al intimităţii: Sfântul Luca 
pieptănând Fecioara aminteşte de Sfânta Barbe citind. Lui 
Rogier, în orice caz, îi plac formele alungite, puţin rigide, 
culorile grave, care accentuează drama. Acest lucru îl 
demonstrează în Coborârile de pe Cruce de la Escorial, 
de la Saint-Pierre din Leuven şi de la Uffizi, capul 
Fecioarei în lacrimi (Bruxelles), panourile cu Fecioara şi 
Sfânta Ecaterina de la Berlin şi Viena. În 1435 el devine 
pictor titular al oraşului Bruxelles, apoi pleacă în Italia, 
unde asistă la Jubileul din 1450. | se atribuie, din această 
călătorie, Patimile (Neapole) şi o Tânără ieşind din baie 
(Genova), cu o tendinţă de îndulcire a tonului, ceea ce se 
crede că se poate surprinde în viziunea Judecății de Apoi 
(spre 1452, Hospice din Beaune), în tripticul celor Şapte 
taine (Anvers), în Naşterea de la Berlin şi în Adorafia 
Magilor de la Munchen. Rogier moare în 1464. Asupra 
şcolii olandeze, de pildă la Bouts, şi asupra germanilor el 
exercită o influenţă cel puţin egală cu aceea a fraţilor Van 
Eyck. Timp de încă un secol se va mai vorbi despre el în 
Italia şi în Austria. 

În ceea ce-l priveşte pe Memling (1435?-1494), născut 
în regiunea Mainzului, el a lucrat, se pare, la Köln înainte 
de a fi, la Bruxelles, elevul lui Rogier Van der Weyden. Se 

instalează la Brugge, din 1476 până în 1494. Mistic prin 
originile sale germane, devenit observator realist şi pro- 
fund în timpul şederii sale în Flandra, el pictează în 1477 
cele Şapte suferinţe ale Fecioarei, în 1479 Căsătoria mis- 
tică a Sfintei Ecaterina şi Adoratia Magilor, în 1484 marele 
triptic al Sfântului Cristofor oferit de primarul Moreel bise- 
ricii Sfântul loan, în 1489 Familia lui lacob Floreins la 
picioarele Fecioarei şi Racla Sfintei Ursula, capodopera 
sa, în sfârşit în 1491, polipticul Patimilor (biserica Sfânta 
Fecioară din Liibeck). În Concert ceresc, executat pentru 
suportul orgii din Najera (Vechea Castilie), el reprezintă, 
ca şi Hugo Van der Goes, personajele în mărime naturală. 
Miniatura i se potrivea mai bine talentului său. Pot fi 
recunoscute figurile sale cu fruntea bombată, cu nasul lor 
mic, cu tâmplele descoperite, cu un aer de reculegere şi cu 
o anumită blândete ideală — unii spun ingenuă — care fac 
încă şi mai emotionante savantele fantezii ale peisajului. 

Vistieriile principilor erau pline pe atunci, de pildă cele 
ale ducelui de Burgundia (din Vienne), de giuvaeruri: 
cruci, cupe, broşe, inele, pietre preţioase în monturi sau 
emailate în relief; aveau din belşug piese de mobilier, de 
tapiserie, exemplare de mantii preotesti, de dalmatice bro- 
date cu mătase, argint, aur şi perle, după modelele lui 
Rogier Van der Weyden. Nu mai puţin de 14 000 de 
lucrători de obiecte de artă munceau, în jurul anului 1450, 
în orăşelul Audenarde, iar castelul Hesdin, lăudat de 
Olivier de la Marche şi Guillaume Chastellain, era unul 
dintre cele mai mari muzee din Europa. 

Cu toate acestea, italienii îşi îndreptau căutările în alte 
direcţii. Din motive religioase, precum disprețul pentru 
lucrurile trupesti, se evitase în Evul Mediu reprezentarea 
nuditäti şi mişcarea. Linia, modeleul, respectarea pro- 
porţiilor păreau, în quattrocento (secolul al XV-lea 

francez), să le fi captivat mai mult curiozitatea toscanilor. 
Limpezimea cerului, relativa blândete a climatului, 
moştenirea romană în sfârşit exploatată, o emulatie 
înlesnită de condiţiile vieţii sociale — au contribuit, fără 
îndoială, la marile lor descoperiri. Pictorul Vasari a subli- 
niat el însuşi câteva dintre aceste condiţii. Însă, înainte de 
toate, florentinul are geniul constructorului. Cei mai mulţi 
dintre marii arhitecţi sunt, în mod egal, sculptori, pictori 
sau şlefuitori. Nici unul nu copiază modelele antice şi toţi 
merg mai departe printr-un efort al spiritului de sinteză, 
printr-o alianţă strânsă între ştiinţă şi artă. 

Ghiberti petrece douăzeci de ani din viaţă, din 1425 
până în 1447, ca să realizeze cele zece basoreliefuri în 
bronz pentru porţile Baptisteriului de la Florenţa, ale căror 
planuri succesive creează efectul de perspectivă şi pre- 
cizează noţiunea de punct de fugă. Donatello (1386-1466) 
dă viaţă, în bronz şi în marmură, tuturor modelelor de 
expresie şi de gândire: copii, precum cei din Cantoria şi 
Îngerul cu tamburina de la Berlin, adolescenţi, ca /oan 
Botezătorul şi, mai ales, David nud, Sfântul Laurenţiu de la 
Florenţa, adulţi ca Zuccon de la Campanila. Capodoperele 
sale de spiritualitate şi de realism totodată rămân statuia 
de lemn a bătrânei Sfânta Magdalena (la Baptisteriu) şi 
statuia ecvestră în bronz a lui Gattamelata, înălţată într-o 
piaţă din Padova (1443-1453). Luca della Robbia, spre 
1443, şi nepotul său Andrea, profitând de încercările de-a 
obţine ceramică emailată şi olărie artistică staniferată de la 
Faenza şi Florenţa, se specializează în lut ars policrom: 
Cantoria a celui dintâi, Madonele sale, Vizita şi Crucifi- 
carea celui de-al doilea, exprimă creştinismul plin de graţie 
sau fervent. Masaccio (1401-1428) şi călugărul Fra 
Angelico (1387-1455) aprofundează, unul prin ştiinţa 
modeleului şi a umbrei, celălalt prin strălucirea luminii sale, 

în frescele de la Carmina si de la Mänästirea San Marco 
din Florenta, virilitatea sau suavitatea crestine. 

Pictorii studiază, în această perioadă, în mod ştiinţific, 
fuga liniilor, punerea în valoare, contrastele şi anatomia. 
Dacă Fra Filippo Lippi (1407-1469) este încă tributar 
tradiţiei lui Fra Angelico, pictorul Paradisului, şi lui 
B. Gozzoli (1420-1497), cel al lumii vräjite din jurul familiei 
Medici, în schimb chiar în Florenţa, unde Uccello ca şi 
Piero della Francesca întocmesc tratate despre perspec- 
tivă, Ghirlandaio (1449-1494), Verrochio (1435-1488), 
Botticelli (1441—1510), autorul celebrelor Venus şi Alegoria 
Primăverii, sunt precursorii imediati ai lui da Vinci în ştiinţa 
desenului si supletea, uneori tulburătoare, a modeleului. 

Maniera padovezului Mantegna (1431-1506) este mai 
directă şi mai aspră: Crucificarea de la Luvru, Muntele 
Măslinilor de la Londra, Hristos mort de la Brera, frescele 
ermitilor de la Padova sau de la Palat, la Mantova, sunt va- 
loroase prin sobrietatea lor, prin uimitoarele lor unghiuri de 
vedere şi prin erudiţia arheologică. Umbrianul Signorelli 
(1450?-1523) îl anunţă pe Michelangelo — în Sfârşitul lumii 
(Orvieto), muşchii damnatilor săi ies în evidenţă mai mult 
decât sugestiv, iar durerea lor pare mai omenească. 

Trebuie să-i considerăm separat pe Brunelleschi 
(1377-1466) şi pe Verrochio (1435-1488), socotiți crea- 
torii unei arhitecturi şi-ai unei sculpturi de factură nouă. 
Celui dintâi îi datorăm celebrul dom de la catedrala din 
Florenţa, Santa Maria del Fiore (1420-1434). Nu există 
nici o legătură între domul acesta şi cupolele antice sau 
bizantine. Mai degrabă îţi vine în minte, din pricina formei 
sale tuguiate, un ou căruia i s-a ciocnit vârful de cer: com- 
paratia aparţine arhitectului şi ne permite să realizăm că, 
în pofida unui spaţiu strâmt, s-a putut înălța la 107 m 
înălţime, fără contraforturi, stâlpi sau arcade, un lanternou 

peste dubla cocă de cărămizi. Decoratia este alcătuită din 
panouri geometrice de marmură. Abia dacă vreo câteva 
detalii ale cornişei şi ale pilaştrilor mai amintesc de arta 
romană. Însă de bazilicile latine cu plafon amintesc biseri- 
cile San Lorenzo (1425) şi San Spirito, construite de 
Brunelleschi cu plan de cruce grecească. Pentru prima 
oară, la capela bogatilor Pazzi (1420), renasc principiile 
antice, dar completate printr-o boltă creată de mai multe 
arcuri şi cu medalioane împodobite cu plăcuţe de faianţă, 
lucrate de Donatello si de Luca della Robia (1400-1482). 
Palatul Pitti, început în 1445, puţin cam masiv dar perfect 
echilibrat, marchează aceeaşi grijă pentru linia inteligibilă 
pe care o regăsim şi în pictură sau sculptură. 

În această perioadă, toţi arhitecţii civili sau religioşi sunt 
cuprinşi de aceeaşi emulatie: Michelozzo, autorul palatu- 
lui Ricardi (1430), Alberti, autorul palatului Ruccelai 
(1453), aşază pe fațadele austere — din teama de gloată 
— un ansamblu de pereţi despărțitori şi bosaje, cornişe 
sau pilaştri suprapuşi. Alberti, la Santa Maria Novella 
(1456), dă exemplul porticului încadrat de două console 
sau contraforturi, pe care bisericile iezuite le vor copia 
timp de trei secole. 

Veneţia, care păstrează multă vreme arhitectura gotică, 
fără simetrie, dar bogată, elegantă şi veselă (de pildă 
faţada de vest a Palatului Dogilor), adoptă în 1481 noul stil 
când Pietro Lombardo construieşte palatul Vendramini- 
Calergi: aici, totul este simetrie, poarta se deschide în cen- 
trul fațadei, decorația, cu excepţia medalioanelor, este 
inspirată din arta antică, precum, de asemenea, şi stilo- 
batele, antablamentele de etaj şi coloanele suprapuse. 
Ferestrele din tabernacole sunt încununate, ca şi porţile, 
de frontoane. Pilaştrii sunt ciopliti şi fnfrumusetati de 
caneluri sau de arabescuri, inspirate din motivele tumulare. 

Să cităm, ca exemple de virtuozitate ornamentală, Santa 
Maria dei Miracoli, de la Veneţia (1481 sq.), Mănăstirea din 
Pavia 1491), Libreria de la Domul din Siena (1497). Europa 
întreagă îşi va aminti de aceste modele. 

Cât despre Verrochio, simultan orfevrier, pictor, sculp- 
tor şi arhitect, el este în epoca sa un geniu solitar, cu toate 
că se consideră elevul lui Donatello şi maestrul lui da 
Vinci. Operele sale, David, Necredinţa Sfântului Toma, de 
la Florenţa, statuia ecvestră a lui Colleone de la Veneţia 
(1480), se sustrag, prin vitalitatea lor, prin realizarea 
deopotrivă viguroasă şi meticuloasă, oricărei clasificări. 
Nu există nici o linie care să nu exprime mişcarea. 

Contribuţia germanilor din secolul al XV-lea constă, mai 
ales, în tehnicile pe care le stăpânesc: gravura pe lemn şi 
pe metal, ca şi sculptura în lemn. Deoarece, pentru pictură, 
maestrul Francke din Hamburg (1424), şcoala din Köln cu 
Lochner (Adorafia Magilor, 1435), şcoala westfaliană cu 
Konrad Soest (1404 sq.), şcoala şvabă cu Lukas Moser 
(1431) se află într-o strânsă dependenţă de miniaturile sau 
de catapetesmele burgunde. Generaţia următoare îşi întoar- 
ce privirile spre Bouts, Van der Weyden şi Maestrul din 
Flémalle, deşi ar trebui să fie consideraţi separat Konrad 
Witz (Pescuitul miraculos, de la Geneva) şi Gabriel 
Mäleskircher (Crucificarea de la Nürnberg), doi pictori cu 
mare putere de observaţie, ale căror falduri întrerupte, relie- 
furi accentuate şi rusticitatea însăşi îi deosebesc de întrea- 
ga artă germană. Însă Nürnbergul se remarcă prin trei sculp- 
tori maeştri: Veit (Guy) Stoss, căruia îi datorăm o Închinare 
a îngerilor în lemn, aflată în biserica Sfântul Laurenţiu, cata- 
peteasma de la Sfânta Fecioară şi mausoleul lui Cazimir din 
Cracovia (1486); apoi Adam Krafft, care sculptează în piatră 
Epitaful lui Schreyer şi Opririle'$ de la cimitirul Sfântul loan 


16 Cele paisprezece opriri ale lui Hristos de pe Drumul Crucii. (N. tr.) 

(1490-1505); în fine, Peter Vischer, care toarnă în bronz 
mormântul şi racla Sfântului Sebald (1488 sq.). Aceeaşi rigu- 
rozitate a chipurilor, aceleaşi linii alungite ale corpurilor se 
întâlnesc şi în alte creaţii danubiene. 

Arta germană este prin excelenţă aceea a gravurii. Să 
lăsăm deoparte imageria foarte grosolană destinată târgu- 
rilor sau învăţăturii cucernice. Arta stampelor începe cu 
Maestrul E. S. în 1466, cu Martin Schongauer (1450?-1491), 
gravori alsacieni pe bronz, şi cu Wolgemut, în al cărui atelier 
de la Nürnberg se publică, pe lemn, lucrări faimoase, pre- 
cum Comoara şi Cronica (1493-1494). Această artă vrea să 
se adreseze unui public larg şi popular, fiind mai ales intere- 
sată de expresie, de pitoresc şi de claritate. Se sprijină şi pe 
orfevrărie, dar şi pe reclamă, întrucât ilustrează cărţile reli- 
gioase şi difuzeză reprezentări ale altor capodopere artis- 
tice. Lui Albert Dürer (1471-1528) i se datorează ridicarea 
gravurii mai presus de această condiţie iniţială. Născut la 
Nürnberg, în Florenţa germană, într-un mediu de orfevrieri, 
el studiază pictura cu Wolgemut, se duce în Alsacia, pe 
lângă fraţii Schongauer între 1490 şi 1494, apoi în Italia din 
1494 până în 1495, publică o culegere de gravuri pe lemn, 
Apocalipsa (1498), compune numeroase stampe (lemn şi 
bronz), îşi pictează Autoportretul (la Prado, 1498) apoi 
Adorafia Magilor (la Uffizi, 1504). Doi ani stă în Veneţia 
(1505-1506), apoi alţi doi în Ţările de Jos (1520-1521). Între 
timp, îşi publică faimoasele sale gravuri pe bronz, Mica 
Patimă (1512), Călărețul, Moartea şi Diavolul, Melancolie, 
Sfântul leronim (1513-1514). Dintre tablourile sale se 
remarcă Adam şi Eva (1507), Adoratia Sfintei Treimi (1511), 
cei Patru Apostoli (1526). Prin observaţia sa puţin cam insis- 
tentă asupra naturii, prin imaginaţia sa creatoare, uneori 
stranie, prin înflăcărarea şi gustul pentru alegorii şi simboluri, 
el exprimă perfect căutările Germaniei timpului său. 

Un nume de răsunet domină şi secolul al XV-lea 
francez — Tourangeau Jean Fouquet (1415?-1481?), 
considerat un mare maestru chiar şi la Roma, unde se va 
duce în 1445. Luvrul păstrează portretele regelui Carol al 
Vil-lea şi al cancelarului său Guillaume Jouvenel des 
Ursins (1460), muzeul din Chantilly şi cel din München, 
nişte miniaturi precum Ceaslovul lui Etienne Chevalier 
(1450?) sau Parlamentul din 1458, Berlinul şi Anversul 
deţin portretul acestui trezorier prezentat Fecioarei de 
către sfântul său patron. Nu se poate vorbi, în ceea ce-l 
priveşte, despre un „stil francez”, cu toate că se admite 
existenţa unei şcoli la Touraine după Fouquet (François, 
Piqueau, Bourdichon). Se poate critica violenţa coloritului, 
rigiditatea atitudinilor, dar nu se poate contesta sobra şi 
uneori eleganta vigoare a chipurilor masculine, fineţea 
cochetă a modelelor feminine. Amintim în acest sens 
täräncile din miniaturile sale şi, mai ales, Fecioara de la 
Anvers, în care unii au spus că trebuie s-o recunoaştem 
pe Agnes Sorel. 

Alte două centre, cel din Provence cu Nicolas Froment 
d'Uzès (autorul Rugului în flăcări, comandat de regele 
René, 1475) şi picardul Enguerrand Quarton sau 
Charonton, pictorul Fecioarei (1452-1461), şi acela din 
Bourbonnais, cu Stăpânul Catedralei din Moulins (1495), 
oferă mult mai puţină originalitate, dragoste de viaţă, 
invenţie creatoare. Fireşte, s-a afirmat contrariul. S-a vor- 
bit chiar despre o şcoală de la Avignon, în vreme ce este 
vorba, mai ales, de o artă executată la comandă, destinată 
să-i satisfacă pe negustorii şi armatorii îmbogăţiţi, de la 
Carpentras, Aix, Marsilia, Sospel şi de la Nisa. 

Tapiseria, protejată de regi, îşi reînnoieşte subiectele, 
care acum sunt morale sau păgâne, alegorice sau istorice, 
precum Cezar trecând Rubiconul (Berna) şi nu doar 

creştine. Noi centre înfloresc în Bourges, Troyes, Amiens, 
Aubusson (castelul Boussac), care rivalizează cu Arrasul, 
distrus în 1474, şi cu Bruxelles, în care străluceşte, la 
sfârşitul secolului, familia lui Pierre d'Enghien, supranumit 
Pieter Van Aelst. În această perioadă, în tapiserii pre- 
domină galbenul-verzui şi albastrul în camaieu”. 

Ar fi o nedreptate să nu amintim, pentru a încheia, efor- 
tul producătorilor de emailuri care, în Limoges, în al treilea 
sfert al secolului al XV-lea (1471, probabil chiar pe vremea 
lui Carol al VII-lea), înlocuiesc procedeul emailului în relief 
prin acela al emailului pictat pe bronz, cu un contraemail 
destinat să împiedice scorojirea pläcutelor. Tonurile calde 
şi curate folosite în subiectele lor religioase umbresc 
ceramica lăcuită sau emailată din Saintonge şi Poitou. 

În aceeaşi perioadă, arta marchetăriei, strâns legată de 
cuceririle perspectivei şi de progresele tehnicii de cizelare, 
este ilustrată de către Cristoforo şi Lorenzo da Lendinara, 
la Padova, Parma şi Lucca, şi de către dominicanul 
Giovanni da Verona, la Verona. Aceasta este o artă căreia, 
în zilele noastre, colectionarii şi istoricii îi descoperă, în 
mod egal, splendoarea, virtuozitatea şi fanteziile”. 


17 Pictură monocromă, utilizând aceeaşi culoare în tonuri diferite, de 
la cele mai deschise la cele mai închise. (N. tr.) 

18 B. Berenson, Les peintres italiens de la Renaissance, traducere 
de L. Gillet, Paris, Gallimard, f.d.; A. Chastel, articolul „Intarsia”, în 
Enciclopedia universalle dell'Arte, Roma, vol. VII (1962), col. 574-578, 
şi, în general, despre realizările italiene din cea de-a doua jumătate a 
secolului al XV-lea, lucrarea aceluiaşi autor, intitulată Renaissance 
méridionale, Italie, 1460-1500, Paris, Gallimard, 1965; Erwin Panofsky, 
Essais d'iconologie. Themes humanistes dans l'art de la Renaissance, 
traducere CI. Herbette şi B. Teysscdre, Gallimard, 1967 (textul original 
a apărut în limba engleză, la New York, în 1962); Wilhelm Ruediger, Die 
Welt der Renaissance, Munchen, Viena şi Basel, 1970; Johan 
Huizinga, Das Problem der Renaissance. Renaissance und Realismus, 
Darmstadt, 1971. 

Capitolul V 


REALIZĂRILE ARTISTICE 
DIN SECOLUL AL XVI-LEA 


Astfel, în zorii secolului al XVI-lea, chiar în momentul în 
care se constituie noile unităţi economice şi politice, 
fiecare ţară pare în posesia unor tradiţii artistice şi a unor 
interese particulare. Acestea se dezvoltă, devenind com- 
plexe prin influenţele reciproce. Italia pare să exercite, 
timp de o jumătate de secol, o puternică atracţie, care de 
altfel s-a exagerat, sub pretextul că Roma îşi 
redobândeşte, sub lulius al Il-lea (1503-1513) şi Leon al 
X-lea (1513-1521), rolul său de capitală. Într-adevăr, se 
deschid noi şcoli, care cer în plus studierea amănunţită a 
omului şi nu copierea înaintaşilor, legile frumosului, ale 
nudului sau ale expresiei. Se poate afirma, în principiu, că 
influenţa florentină, concurată, de altfel, de cele din Pavia, 
Roma, Bologna sau Veneţia, s-a manifestat mai mult în 
decorația ansamblurilor decât în chiar structura lor. 
Renaşterea nu se confundă cu italienismul, nici cu imitatia 
artei antice. 

Mai mult ca niciodată este marcată personalitatea artiş- 
tilor. Anonimatului din opera medievală, secolul al XV-lea 
îi substituie nume. Numelor, secolul al XVI-lea le substituie 
vieţi. Biografi, precum Vasari (1512-1574), care a fost, de 
asemenea, pictor, completează informaţiile furnizate de 
scrisorile sau de tratatele lăsate de marii creatori. Da 
Vinci, Michelangelo, Benvenuto Cellini nu sunt doar artişti, 
ci şi scriitori, savanţi, gânditori. 

Nimeni ca Leonardo, fiul bastard al unui notar din 
Florenţa, născut la Vinci în 1452, n-a meditat mai profund 

asupra artei sale. Manuscrisele sale, pästrate la Paris si 
Londra, Tratatul de pictură, lecţiile sale atestă aceasta tot 
atât cât rarele opere care ne-au rămas de la el. Chinuit de 
pasiunea de a descoperi şi de a înţelege, ca şi de iubirea 
de frumos, el face din arta sa un „produs al minţii” şi o 
„consolare divină”. lată de ce Fecioara între stânci (1483), 
La Belle Ferronniere, Cina pictată pentru refectoriul de la 
Santa Maria delle Grazie din Milano (1497—1498), pe când 
era inginer şi sculptor, arhitect, regizor al ducelui Ludovic 
Maurul, Sfânta Ana cu Fecioara şi pruncul lisus (spre 
1502), cartoanele pentru Bătălia de la Anghiari 
(1504-1506, cunoscute din copii), Gioconda (sau 
Giocondele?), retuşată şi plimbată ani de-a rândul până în 
ziua în care Francisc | a plătit-o cu 4 000 de ducați de aur, 
Sfântul loan Botezătorul, Bachus, desenele, păstrate la 
Luvru, atestă încă o alianţă, până atunci necunoscută, 
între modeleul redat în maniera cea mai fidelă şi o spiritu- 
alitate aproape supranaturală. Un joc de umbre transpa- 
rente, care sunt mai degrabă, în jurul liniilor, o penumbră 
(sfumato) sau un fondu, conferă surâsurilor şi trupurilor 
personajelor sale freamătul imperceptibil al vieţii. Da Vinci 
moare, în 1519, la castelul Cloux, în apropiere de 
Amboise, în care îl instalase regele Franţei, în 1516. De la 
el se inspiră, în Italia de Nord, Beltraffio, Solario, da Seste 
şi mai ales Luini (1480-1532) şi Sodoma (1477-1549), 
fără a-i mai aminti pe toţi pastişiştii flamanzi. Să-i lăsăm 
deoparte pe florentinii Fra Bartolomeo (1475-1517) şi dis- 
cipolul său Andrea del Sarto (1481-1531), doi colorişti; 
Fecioarele celui de-al doilea, armonioase şi tandre, Cina 
sa de la mănăstirea San Salvi combină cunoscutul sfuma-. 
to al lui da Vinci cu o atmosferă luminoasă. 

Declinul şcolii florentine, grăbit de revoluțiile de la 
sfârşitul secolului al XV-lea şi de războaie, se datorează 

mai ales revelatiilor romane a lui Rafael şi Michelangelo, 
pictori şi arhitecţi totodată. Împreună cu Bramante, aceştia 
fac într-adevăr, din Roma o capitală a artei. Însă, cel din- 
tâi, fiul unui pictor din Urbino, Giovanni Santi, şi ajutorul 
unui pictor din Perugia, Vanucci, zis Peruginul, sau mai 
curând al şefului său de atelier Pinturicchio (1500-1504), 
depinde în mod strâns de tradiţia umbriană, mult mai puţin 
sculpturală sau intelectuală ca aceea din Florenţa. Doi alţi 
strămoşi spirituali ai lui Rafael (1483-1520), cu un carac- 
ter atât de impresionabil si de feminin, sunt Giovanni 
Bellini (1430-1516), fondatorul şcolii venețiene, şi pictorul- 
orfevrier Francia, din Bologna. Rafael a preluat de la 
aceştia doi, prin compatriotul său Viti, gustul pentru contu- 
rurile pure, formele voit opulente şi blândetea radioasă. 
Cu o viaţă eroică şi triumfală, copleşită de atenţia papi- 
lor şi de favorurile publice, el rămâne în amintire ca un 
adolescent de geniu, capabil să picteze sau să realizeze 
cartoane pentru sute de tablouri, să decoreze cu frescele 
sale atât Sălile (Stanze), de la Vatican cât şi cele 
treisprezece Loggia din Galeria acoperită, să conducă, pe 
lângă Bramante, mort în 1514, lucrările de la San Pietro 
din Roma, să fie inspectorul antichităţilor şi al monu- 
mentelor din Roma şi să opereze, în arta sa, contopirea 
celor două idealisme, antic şi creştin. Madonele sale, pre- 
cum Sposalizio, Frumoasa grădinăreasă, tablourile pre- 
cum Rugăciunea, Foligno, Marele Duce, Casa Tempi, 
Sfântul Sixtus, Fecioara cu peştele, Fecioara în jilf, 
Fecioara între papă şi Sfânta Barbe, Sfânta Familie de la 
Luvru, marile sale compoziţii: Şcoala din Atena, Disputa 
Sfântului Sacrament, Parnasul, Eliberarea Sfântului Petru, 
Schimbarea la faţă, lucrările sale inspirate din Biblie şi din 
Evanghelie, reproduse neîncetat în iconografie, au dat 
impresia, timp de secole, că au condensat în ele toată 

sensibilitatea şi frumuseţea italiene. Chiar si coloritul lui 
Sebastiano del Piombo (1485-1547), succesorul său, nu 
te lasă să uiţi influenţa maestrului său. Din 1516 până în 
1519, fraţii Van Aelst din Bruxelles tes tapiseria Faptele 
Apostolilor după cartoanele lui Rafael — prin aceasta, 
imitatia servilă a picturii devine, astfel, una din legile tapi- 
seriei, atât în atelierul provizoriu de la Fontainebleau 
(1532) cât şi în cel din Ferrara. 

Florentin de origine, Michelangelo Buonarroti 
(1475-1564), lucrează mai întâi la Florenţa pentru 
Lorenzo Magnificul, ale cărui colecţii îl uluiesc. La vârsta 
de douăzeci de ani, sculptează un Cupidon adormit, care 
trece drept operă antică. Pietà (1498) şi David (1504), 
capodopere de anatomie în marmură, îi consacră faima. 
lulius al II-lea îl cheamă la Roma, în 1505. Grupul elenis- 
tic Laocoon, dezgropat în 1506, este pentru el o revelaţie. 
Din mormântul comandat de papă nu poate realiza decât 
Moise şi Sclavii, fiindcă, între 1508 şi 1512 trebuie să 
decoreze cu o frescă bolta Capelei Sixtine (Crearea Evei, 
Sibile si Profeţi). Pentru Clement al VIl-lea, Michelangelo 
va sculpta statuile şezând a lui lulius şi a lui Lorenzo de 
Medici (II pensieroso) şi cele patru personaje culcate pe 
mormântul lor: Seara şi Aurora, Ziua şi Noaptea. Pe zidul 
de fundal din Capela Sixtină el pictează, pentru Paul al Ill-lea, 
imensa frescă a Judecăţii de Apoi (1535-1541). În 1550, 
sculptează cu înverşunare şi dragoste emotionanta 
Coborâre de pe Cruce, neterminată, de la Catedrala din 
Florenţa. Acceptă, la vârsta de şaptezeci şi doi de ani, să 
devină arhitectul bazilicii San Pietro; modificând planul 
iniţial, el dă fiecărui pilon al domului 70 de metri circum- 
ferintä, construieşte tamburul fără colonadă şi defineşte 
planul domului oval, larg de 42 de metri şi înalt de 52, pe 
care îl vor termina succesorii săi. Acest gust pentru 

măreție, sublimă dar coerentă, se regăseşte în toate 
creaţiile sale. Muşchii bine evidentiati ai nudurilor sale, 
impetuozitatea personajelor supraumane exprimă un 
suflet sălbatic şi neliniştit, pentru care „mii de plăceri nu 
valorează cât un zbucium”. 

Lecţiile sale îl inspiră pe orfevrierul si slefuitorul 
Benvenuto Cellini (1500-1571), autorul lui Perseu 
învingător, al Solniţei lui Francisc I (1543) şi al Nimfei de 
la Fontainebleau, pe sculptorul Jean Boulogne de Douai 
(1524-1608), autor al lui Mercur luându-şi zborul, şi pe 
mulţi alţi sculptori până la Rodin. În arhitectură, acţiunea 
sa se înscrie în marea mişcare începută cu publicarea şi 
studierea tratatelor arhitectului roman Vitruviu şi săpăturile 
arheologice poruncite de lulius al Il-lea (1503-1513) la 
siturile antice: de la Bramante din Urbino (1444-1514), 
care conduce primele lucrări de la San Pietro, stilul fatade- 
lor este mai auster, mai „clasic”. Coloanele joacă un rol 
mai degrabă constructiv decât decorativ. Bramante inven- 
tează traveea ritmică, împărțind neregulat spaţiul dintre 
pilaştri, Sangallo, Pandolfini şi Rafael lanţurile de unghiuri, 
brâurile de muluri, ferestrele încadrate de frontoane 
(palatul Farneze), Michelangelo mărimea colosală a 
pilaştrilor, înălțându-se pe două etaje (palatul 
Senatorului), frontoanele gravate sau cioplite (Porta Pia). 

Nordul Italiei practică o artă mai prietenoasă. Arhitectul 
Sammicheli la Verona şi Veneţia, din 1525 până în 1550, 
păstrează coloanele pe etaje la fațadele palatelor sale. 
Jacopo Tatti (1486?-1570), supranumit Sansovino, 
cunoscut la Veneţia prin sculpturile şi lucrările sale ca arhi- 
tect, înveseleşte Biblioteca San Marco (1536) cu 
balustrade, frize şi statui în relief, care amintesc de Rafael. 
El utilizează un motiv răspândit la Vicenta de Andrea 
Palladio (1508-1580), acela al arcadei căzând deasupra 

unui ordin minor şi încadrată de un ordin major. „Motivul lui 
Palladio” evidenţiat de policromia marmurilor, va inspira 
sculptura clasică până Revoluţie. 

În pictură, şcoala de la Veneţia se distinge prin intensi- 
tatea coloritului. Vivarini îi transmit, în secolul al XV-lea, în 
email şi în marmură, Madonele bizantine, dar şi îngerii şi 
amoraşii; Gentile Bellini (1429-1507) şi Carpaccio 
(14602-15257) pictează procesiuni şi legende, aurite ca 
lumina venețiană. Însă Giovanni Bellini (1430-1516), 
fratele celui de mai înainte, va fi cel care, trecând de la 
maniera aspră a lui Mantegna la poezia lui Giorgione 
(1476-1510), va afla toate avantajele care se pot obţine 
din tonurile cele mai vii, în special de galben, din sclipirile 
şi mângâierile unei lumini. În aceeaşi epocă, tapiserii şi 
maeşirii sticlari din Nord descoperă, de asemenea, şi fac 
să strălucească, în lână sau în vitralii, bogăţiile galbenului 
exploziv. Alături de auriul, de albastrul sau de nuanțele 
fumurii ale secolelor precedente, secolul al XVI-lea pare 
să preţuiască în mod deosebit această tonalitate, ca pe 
semnul său distinctiv. Prin aceasta se exprimă dragostea 
sa pentru tinereţe şi viaţă. ; 

Tiziano Vecellio, cunoscut ca Titian, näscut la Pavia, în 
munţii din Cadore, în jurul anului 1489, şi adus la vârsta de 
zece ani la Veneţia, intră în ucenicie la Zuccato, apoi la 
Giovanni Bellini, după care colaborează cu Giorgione 
(mort în 1510), pictor de alegorii, de „conversazioni”, în 
care înfăţişează trupuri frumoase (Furtuna, la Veneţia; 
Curtezana, la Viena); din această perioadă datează, fără 
îndoială, Concert câmpenesc, care se află la Luvru, şi 
Venus dormind, care se păstrează la Dresda. Pielea cati- 
felată a personajelor, profunzimea cerurilor, intensitatea 
umbrelor se regăsesc în cele 4 000 de tablouri din perioa- 
da maturității, pictate în general pe pânză, în culorile 

strălucitoare si calde pe care le dă uleiul, realizate la 
Veneţia, Padova (1511), Roma (1514 şi 1546) sau la 
Augsburg (1548, 1550-1551), unde l-a chemat Carol 
Quintul: tablouri cum ar fi Punerea în Mormânt, de la 
Luvru, Înălțarea Fecioarei, Fecioara familiei Pesaro (de la 
Veneţia), Îndemnul la iubire (de la Roma), Carol Quintul la 
Mühlberg (de la Prado), Bărbatul cu mănuşa (Luvru) sau 
chiar portretele Isabellei d'Este, al papei Paul al Ill-lea, al 
lui Francisc | şi al dogelui Gritti, prin care trăiesc etern 
stăpânii Europei de atunci. 

Strălucirea picturii venețiene supravieţuieşte, după 
moartea lui Titian (1576), în decoraţiile fastuoase şi senine 
ale lui Veronese (1528-1588) sau zbuciumate ale lui 
Tintoretto (1518-1594). Timpurile moderne au preferat, cu 
toate acestea, să reţină picturile voluptuoase ale lui 
Correggio, pe numele său adevărat Antonio Allegri 
(14892-1534), un singuratic ce s-a preumblat pe la 
Mantova, Parma, Milano şi, probabil, pe la Roma. Pielea 
personajelor sale iradiază o lumină lăptoasă, care 
accentuează vibrația languroasă a clarobscurului. 
Amintim Căsătoria mistică a Sfintei Ecaterina, Antiope 
(Luvru), Naşterea, Madona şi Sfântul Gheorghe (Dresda), 
lupiter şi lo, Răpirea lui Ganymede (Viena), decorul în 
perspectivă verticală de la Domul din Parma (1526). Prin 
picturile sale se exprimă poate cel mai bine îngăduitoarea 
senzualitate a Renaşterii catolice şi italiene. 

Artiştii flamanzi şi germani se adresează, în orice caz, 
mult mai puţin simţurilor sau inimii. Pe lângă romaniştii 
care trec Alpii pentru a studia maeştrii italieni, precum 
J. Gossaert sau B. Van Orley, îl amintim pe Quentin 
Matsys (1466-1530), care lucrează mai ales la Leuven şi 
Anvers (1515 sq.), acordă un loc idealismului nou şi 
patetismului de tipul Van der Weyden în tablourile sale 

Coborârea de pe Cruce (Anvers), Sfânta Ana (Bruxelles) 
şi Fecioara rugându-se (Londra), dar rămâne în tradiţia 
realistă şi maliţioasă a Flandrei ca pictor de portrete si de 
tablouri istorice, cu portretele lui Erasmus, Pierre Gilles, a 
Zarafului şi nevestei sale. Această tradiţie pe care o 
regăsim, dar cu încă şi mai multă savoare sau bufonerie la 
Hieronymus Bosch (sau Van Aeken, 1450-1516), pictor, 
sculptor şi gravor al nebuniei omenești, şi la Pieter 
Brueghel cel Bătrân sau Hâtrul (1530?-1569), portretist 
fidel şi colorat al vieţii rustice si al atrocităților războiului. 

Numeroasele gravuri si rarele tablouri ale lui 
Engelbrechtsz şi Lucas van Leyden, morţi în 1533, 
dovedesc un gust asemănător pentru scenele de familie şi 
comice, de o execuţie care trimite cu gândul la Durer. 
Amândoi fac parte, la origine, din şcoala olandeză, asupra 
căreia străluceşte încă, pentru mult timp, geniul unui străin, 
al unui german: Hans Holbein cel Tânăr (1497-1543). 

Fiul unui pictor din Augsburg, format de tatăl său şi de 
Hans Burgkmair, el plecase în 1515 la Basel, călătorise în 
Italia Septentrională, în Flandra, în Anglia (1526-1528), 
devenise prietenul lui Erasmus şi al lui Thomas Morus, 
fusese exilat din Basel pe timpul Reformei (1532) şi 
murise la Londra, ca pictor al curţii. Cultului germanilor 
pentru detalii, vervă şi chiar alegorie, el îi adaugă, în 
portretele şi vinietele sale, un simţ al modeleului şi al ele- 
gantei libere, care i-au adus imitatori, până şi în Franţa. 
Retinem ilustrațiile sale pentru E/ogiul Nebuniei, plansele 
intitulate Simulacrele Morţii, tablourile sale: Hristos (la 
Basel), Familia artistului, Ambasadorii francezi (National 
Gallery), portretele: Erasmus, Jane Seymour, Richard 
Southwell, Cristina a Danemarcei, Henric al Vill-lea, 
tânărul necunoscut de la Viena, aproape toate răspândite 
în locuri departe de „ingrata sa patrie”. 

Lucas Cranach (1472-1553) întemeia, în aceeaşi 
epocă, şcoala saxonă. Prieten cu Luther şi cu soţia aces- 
tuia, cărora le pictează portretele, vrea să ignore fru- 
musetea italiană. Nudurile sale, chipurile şi compoziţiile 
sale mitologice seduc sau amuză prin tratarea lor rustică. 
În Franken, Mathis Neithart, zis Grünewald (1460?-1528), 
şi în Alsacia, Hans Baldung Grien (14847-1545) se afirmă 
când ca aspri colorişti, când ca desenatori originali până la 
extravaganţă. Această vervă germanică, mergând până la 
romantismul lui Altdorfer, pictor din Regensburg 
(1480-1538), şi imprimând atâta originalitate gresiilor 
renane din Köln, Siegburg şi Raeren, sau până la 
bronzurile lui Peter Vischer cel Tânăr (Innsbruck), sau 
până la armurile din Augsburg, modelate cu ciocanul, gra- 
vate şi incrustate, sau până la fațadele pictate ori 
împodobite cu medalioane, din oraşele din Sud, pare să 
fie înăbuşită, în a doua jumătate a secolului al XVI-lea, de 
către tulburările civile şi influenţa Italiei. 

Gustul italo-antic s-a impus cel mai rapid în Franţa şi a 
durat, probabil, mai puţin. Marile vitralii de la castelul 
Mehun-sur-Yèvre, ferestrele cu cercevele, arcurile în for- 
mă de toartă de coş, galeriile din curţi, plafoanele compar- 
timentate, tapiseriile etc. din castelele secolului al XV-lea 
reprezentau, de altfel, un efort original spre confort şi spre 
o formă de lux şi de viaţă socială care erau în concordanţă 
cu însuşi principiul Renaşterii. Zidurile crenelate şi galeri- 
ile lor, tranşeele sau santurile de apărare cu apă, turnurile 
de pază nu mai însemnau decât nişte ornamente şi nicio- 
dată arhitectura civilă nu manifestase, în Franţa, o aseme- 
nea tinereţe. Printre cei 22 de artizani recrutaţi de la 
Neapole de către Carol al VIll-lea, în 1494, nu exista nici 
un pictor, dar este citat un specialist în ornamente de stuc, 
nişte turnători de alabastru, un marchetier şi un tâmplar 

(Domenico da Crotona), la curent cu elementele decora- 
tive impuse de Donatello sau de autorii Mănăstirii din 
Pavia: rais-de-coeur'?, ghirlande de frunze sau plante 
încolăcite, rozete, cornuri ale abundenței, delfini, cande- 
labre... Influenţa lor s-a exercitat, mai ales, în mobilierul şi 
ornamentatia palatelor franceze, a căror construcţie le-a 
fost încredinţată meşterilor locali. Se pare, potrivit 
arhivelor, că arhitectul Fra Giocondo n-a fost folosit decât 
la lucrările de inginerie. Sculptorul Guido Mazzoni, 
supranumit şi Paganino, instalat la Paris, din 1495 până în 
1516, şi însărcinat să execute monumentul funerar, astăzi 
dispărut, al lui Carol al VIll-lea, n-a avut influenţă asupra 
sculptorilor de statui din regiune. 

Acest aport ornamental n-a modificat deloc, de altfel, 
până în jurul anului 1530, structura castelelor de pe Loara, 
ale căror deschideri din faţadă, acoperişuri şi coşuri înalte, 
chiar şi turnuri au rămas în linia tradiţiei marilor edificii şi a 
palatelor construite la Rouen, la Bourges sau la Paris în 
ultimii cincizeci de ani. Tradițiile franceze, mai ales în 
pitoreasca Touraine, au rămas adeptele simetriilor arhitec- 
turii florentine sau romane până la Henric al II-lea. Chiar şi 
la Blois, spre care s-au îndreptat eforturile regilor, aripa 
Ludovic al XII-lea (1503), cu pietrele sale de colţ albe, cu 
panourile din cărămidă roşie, cu acoperişurile din ardezie 
albastră, cu galeriile cu stâlpi, păstrează nota de autentică 
veselie frantuzeascä. Aripa Francisc | (1524), în pofida 
pilaştrilor cu capiteluri ionice sau corintice, a nişelor cu 
statui de pe frontoane şi a arabescurilor, reia o concepţie 
arhitecturală necunoscută de italieni, aceea a scării-turn. 
Nu se va începe decât abia în 1528, sub îndrumarea 
sculptorului şi ceramistului Girolamo della Robbia, să i se 


19 Ornament linear, alcătuit din frunze în formă de inimă alternate cu 
vârfuri de lance. (N. tr.) 

dea decorului antic un caracter arhitectural — castelul 
Madrid, în apropiere de Paris, înlocuia coloana cu pilonul 
şi încorona ferestrele cu un fronton. Domenico da 
Crotona, supranumit Boccador, care a venit să locuiască 
la Paris în 1531, unde a creat planurile Primăriei, 
proiectează fusurile coloanelor pentru faţadă, care nu vor 
fi ridicate decât în 1608. 

La Fontainebleau (1530 sq.), Francisc | s-a ocupat, mai 
ales, de decorarea interiorului. Aceasta le-a fost 
încredinţată unor pictori italieni: Rosso (1494—1540), dis- 
cipolul lui Rafael şi-al lui Michelangelo, şi Primaticcio 
(1504-1570), elev al lui Giulio Romano şi, prin acesta, al 
lui Rafael. Ei au adus moda stucaturilor în altorelief, alter- 
nate cu frescele, nudurile zvelte, subiectele mitologice, 
încolăcirile şi ghirlandele, un oarecare fast declamatoriu 
împotriva căruia francezii au reacţionat după moartea 
regelui (1547). 

Trecând direct la studiul Celor Vechi sau a mulajelor 
aduse de la Roma în 1543, Jean Goujon, autorul Fântânii 
Inocentilor din Paris (1549), a tribunei Cariatidelor de la 
Luvru (1550), al Lunilor de la fosta Primărie din Paris, el 
este cel mai atic dintre sculptorii francezi. El a inspirat 
Cariatidele lui Domenico Florentino de la Joinville 
(1551-1552). Sebastian Serlio, teoreticianul arhitecturii 
clasice, venit la Fontainebleau în 1541, cel care a construit 
edificiul Grand Ferrara (1544-1546) şi castelul de la 
Ancy-le-Franc (1546), le oferă lui Philibert Delorme şi lui 
Pierre Lescot modele pentru fațadele în manieră antică. 
însă cel dintâi a întreprins, la rândul său, în 1533, o călă- 
torie la Roma, ca şi Jean Bullant, discipolul său: la castelul 
de la Anet (1548-1558) şi la Tuileries (1564-1570), ca şi 
la Chantilly sau la Ecouen, ei au combinat ornamentele 
antice cu elemente naţionale şi pitoreşti, geamurile-lucarne 

sau gheretele de pază de pe terase. Pierre Lescot, senior 
de Clagny (1515-1578), căruia i se încredinţează, în 
1546, reconstrucţia Luvrului, a ridicat aripa Henric al II-lea 
inspirându-se după palatul Farneze, dar a suprimat lucar- 
nele si a încoronat fațadele cu un cat scund, asemănător 
aticului. La sfârşitul domniei regelui, gravorul şi arhitectul 
Du Cerceau, care a publicat numeroase culegeri de arhi- 
tectură şi de artă decorativă, i-a putut declara: „Nu va mai 
fi nevoie să recurgem la ajutorul străinilor.” Deoarece, la 
rândul lor, Pierre Bontemps, sculptor al monumentului 
funerar pentru Francisc | de la Saint-Denis (1548-1559), 
Ligier Richier, sculptor al mormântului pentru Saint Mihiel 
(1560), şi Germain Pilon, autorul celor Trei Grafii care 
poartă inima lui Henric al Il-lea (1561), al statuilor mor- 
mântului său şi al celui pentru Birague, sunt mai mult 
observatori şi portretişti decât imitatori ai stilului de la 
Fontainebleau. 

În vremea Renaşterii, ca şi în Evul Mediu, Franţa îşi 
datorează renumele în special arhitecţilor şi sculptorilor 
săi — un agent spaniol admira, în 1556, Luvrul lui Pierre 
Lescot, iar italianul Vasari afirma că Fontainebleau este o 
nouă Romă. Însă, în pictură, dependenţa de Italia este cu 
atât mai strânsă cu cât gravurile italiene, răspândite pre- 
tutindeni de către Marc-Antoine (1510), reproduc operele 
lui Rafael sau ale lui Giulio Romano şi artiştii italieni 
chemaţi la Fontainebleau nu au de luptat cu nici o con- 
curentä. lată de ce Eva Prima Pandora de la Luvru, 
atribuită lui Jean Cousin, seamănă atât de mult cu Nimfa 
de bronz a lui B. Cellini (1543) şi cu Venera lui Giorgione, 
în vreme ce Judecata de Apoi aminteşte de Michelangelo. 

Franţa îşi arată originalitatea în artele grafice. Jean 
Clouet, mort în 1540, fiul său François, mort în 1572, 
Corneille din Lyon (sau din La Haye), mort după 1574, 

Jean Decourt, cei doi Dumonstier, ne-au lăsat, în creion şi 
în sanguină, nişte desene şi portrete, greu de atribuit, dar 
admirabile ca fineţe spirituală. De la sfârşitul secolului al 
XV-lea, parizienii au devenit foarte pricepuţi în producerea 
de Livres d'Heures2. Prin claritatea tiparului, prin ornamen- 
tele în stil italian, dar sobre, G. Tory, în jurul anului 1525, îi 
concura pe venețieni. La mijlocul secolului al XVI-lea, 
cărţile ilustrate lyoneze se mândreau cu vinietele sau cu 
bordurile bogate ale lui B. Salomon, în vreme ce se 
înmulţeau stampele de propagandă estetică, operele lui 
J. Mignon, R. Boivin, Du Cerceau sau J. Cousin. Un 
bancher, Jean Grolier, înnoieşte în jurul anului 1525, la 
Paris, tehnica legării volumelor, ale căror împletituri poli- 
crome te duc cu gândul la pasmanterie sau la broderie, 
dacă nu chiar la ornamentele pentru dulapurile de vase, 
aduse la modă de către Ph. Delorme la castelul din Anet. 
În sfârşit, pictorii pe sticlă, folosind geamuri duble sau 
triple, tehnica tăierii cu diamantul, culorile preparate cu 
praf de sticlă şi mai ales cu galben de argint?, obţin 
ansambluri mai minutioase şi totodată mai ample. 

Emailurile din Limoges, pictate pe bronz, deja celebre 
în 1500 (amintim de familia Pénicaud), sunt reînnoite spre 
1540 de către Léonard Limosin, care se inspiră pentru 
realizarea delicatelor sale plăcuţe colorate după desenele 
în creion sau portretele contemporanilor săi. Exemplul 
ceramicii de artă importată în Franţa de către G. della 
Robbia în 1518 suscită emulatia faiantarilor din Rouen 
sau din Saint-Porchaire (Deux-Sèvres) şi mai ales 
descoperirile originale ale lui Bernard Palissy, începând 

20 Cărţi dedicate unui moment sau personaj celebru, realizate la 
comandă, care se remarcau prin miniaturile bogate şi caligrafia 
deosebită. (N. tr.) 


21 Vopsea obţinută prin cimentarea sulfatului de argint cu ocru pe 
sticlă, folosită în arta vitraliilor. (N. tr.) 

din 1535. Sticlar, decorator de clädiri, decorator de grädini, 
producător de emailuri, el închipuie în lut ars „figurine rus- 
tice” care „apropie arta de natură”. Vopselurile sale vitri- 
fiate nu ascund lutul sub un strat opac, ci îl colorează aido- 
ma jaspului şi-i exaltă formele. 

Peninsula Iberică a impus, la rândul său, în faţa roma- 
nismului, vigoarea tradiţiilor şi a caracteristicilor sale. Arta 
religioasă adoptase în secolul al XIV-lea formulele picto- 
rilor din Siena, iar în secolul al XV-lea, pe cele ale 
imageriei din Flandra sau din Picardie, ale tapiserilor din 
Paris, ale arhitecţilor din Kôln sau din Bruxelles. Însă arta 
mudejară din Spania sau maură din Portugalia, cu împleti- 
turile sale şi formele geometrice ameţitoare şi orbitoare, 
rămăsese arta profană şi populară. La Toledo ca şi în 
Catalonia, orfevrăria, artizanatul în fier impuneau fantezia 
lor pe jumătate orientală, bogăţia, pompa şi auriturile lor 
atât sculptorilor francezi imigraţi cât şi arhitecţilor locali. 
Acest stil înflorit sau cizelat este numit plateresc2. 

El se descoperă în epoca Regilor Catolici, atât sub 
dalta gravorului Juan Giias, autorul palatului Infantado de 
la Guadalajara (1483) şi al sanctuarului San Juan de los 
Reyes din Toledo, cât şi în lucrările policrome din lemn ale 
burgundului Phillipe Biguerny la catedralele din Burgos 
(1498-1513), din Toledo (1504 şi 1538), din Palencia 
(1505) şi de la Capela Regală din Granada (1506-1517). 
Mărimea neobişnuită a catapetesmelor sau zidurile monu- 
mentale ale mănăstirilor permit ornamentaţiei să desfă- 
şoare o splendoare rară. 

Fără îndoială, influenţa italiană şi-a făcut apariţia în pic- 
tură încă din 1492, în portretele Regilor Catolici (la Prado), iar 
în sculptură, în mormântul Infantelui Don Juan de la Avila, din 
1507. Amintim aici activitatea lui D. Fancelli, ca şi pe acelea 


22 Din spaniolul platero — giuvaergiu, orfevrier. (N. tr.) 

a lui Fiorentino si a lui Moreto din Aragon, sau a fratilor 
Indaco din Granada si Murcia (1520-1526); Paolo de San 
Leocado din Valencia şi cei doi fraţi Ferrando sunt discipolii 
lui da Vinci. Însă pictorul Pedro Berruguete, autorul cata- 
petesmelor din Avila (1499-1504), impune modeleul său 
viguros, energia absolut castiliană, auriturile şi brocarturile cu 
desene impresionante, unei întregi şcoli. Fiul său Alonso îşi 
va face ucenicia la Florenţa (1508) şi pe lângă Michelangelo 
— în 1520, când se întoarce, îmbogățește şi mai mult, la 
Palencia, tipul spaniol de monumente funerare de marmură, 
sub o arcadă şi, mai ales, pentru a decora la silleria de la 
catedrala din Toledo, magistral studiată, el înmulțește braţele 
monstruoase, gesturile frenetice. În Aragon, Damian 
Forment şi Tudelilla adaptează nudurile, coloanele şi nişele 
din arta italiană sau grecească la masa impresionantă a 
catapetesmelor spaniole (Huesca, 1520; Jaca, 1538). 

Arhitecţii, timp de cincizeci de ani, păstrează loggia pe 
faţadă şi turnurile care flanchează palatul, chiar şi atunci când 
Carol Quintul (1519-1555) îşi manifestă gustul pentru arta 
antică, atât la palatul Alcazar din Toledo, cât şi la cel din 
Madrid. Pedro şi Luis Machuca îi construiesc, la Granada, un 
palat cu o curte circulară, cu două ordine suprapuse, în 
vreme ce la catedrala Diego de Siloé inaugurează ordinul 
corintian interior. Filip al II-lea, amator de o măreție mai sobră, 
îi comandă lui Herrera să-i construiască, în mijlocul unui pla- 
tou pustiu, imensul edificiu al Escorialului, care serveşte, 
simultan, drept palat, mănăstire şi cimitir (1563—1584). 

În Portugalia, arta manuelinä2 se caracterizează 
printr-un gust pronunţat pentru geometrie, pentru torsade 
şi pentru realismul în care se topesc, rând pe rând, 


23 De la regele Manuel | (1495-1521) — stilul decorativ, abundent şi 
complex, specific arhitecturii gotice portugheze de la sfârşitul secolului 
al XV-lea şi începutul secolului al XVI-lea. (N. tr.) 

influentele flamande, maure si altele. Este ceea ce se 
poate constata la mänästirea din Belem, la capelele din 
Batalha, la biserica din Thomar. Fantezia sculptorilor se 
amuză imitând un decor vegetal la deschizăturile uşilor şi 
ferestrelor sau în curburile arcurilor (Alcobaga, Evora, 
Sintra). Pereţii sunt îmbrăcaţi în faianţă. Pictura rămâne în 
tradiţia maestrului Nuno Gonçalves, autor al unei 
emotionante Adoratii a Sfântului Vincențiu (1460) — două 
şcoli, la Lisabona şi la Vizeu, se alcătuiesc în jurul lui 
Jorge Affonso (mort în 1540) şi a lui Vasco Fernandes 
(1480-1545?). Gregorio Lopez şi fiul său, apoi portretistul 
Morais se remarcă la sfârşitul dinastiei de Avis 
(1550-1580). Sub Juan al Ill-lea, arta italiană se impune 
din ce în ce mai mult în construcţiile de la Belem, Thomar 
sau Evora, dar coloniştii duc cu ei în Africa sau în Indii 
formele pur tradiţionale care le hrănesc nostalgiile. 

Două cauze explică întârzierea Angliei în pictură şi 
sculptură: distrugerea sistematică a imaginilor religioase 
după 1534 şi învecinarea cu Ţările de Jos. În ciuda efor- 
turilor lui Henric al VII-lea şi ale lui Henric al VIll-lea de a 
dezvolta în jurul lui John Brown o artă locală, cei mai mari 
pictori rămân cei străini, germani ca Holbein (1526 sq.), 
olandezi ca Gwillin Stretes, A. Moor sau Key, italieni ca 
Zucchero (1574 sq.). Abia sub domnia reginei Elisabeta 
(1558-1603), doi miniaturişti englezi, John Bettes şi 
N. Hilliard (născut în 1547), vor conferi portretelor fermi- 
tate şi fineţe. Italienii, chemaţi încă din 1512 pentru a 
sculpta mormintele regilor, al lui Young sau al lui Wolsey, 
impun gustul pentru capitelurile compozite, pentru împleti- 
turile exuberante, pentru plafoanele cu lambriuri de lemn 
şi de stuc aurit, în perioada în care se dezvoltă luxul pri- 
vat. Nu vom aminti decât de o originală galerie care 
separă corul de naos: aceea din capela de la King's 

College, în Cambridge (1532-1536). Însă, la sfârşitul se- 
colului, efigiile morţilor descärnati pe lintoli, lambriurile de 
lemn în careuri de şah sau în alte forme geometrice, 
exprimă în austeritatea lor o voinţă de a da prestantä 
sculpturii existente deja în tradiţia secolului al XV-lea. 

Arhitectura este mult mai originală. Sub Henric 
al VIll-lea, o dată cu reinstaurarea siguranţei în ţară, s-au 
văzut castelele transformându-se în locuinţe plăcute, 
mărindu-se în jurul uneia sau mai multor curţi interioare 
rectangulare sau a unui culoar central, împodobindu-se cu 
balustri, cu largi rezalite dotate cu câte trei ferestre pentru 
a pătrunde lumina, dezvoltându-se mari galerii interioare, 
luminate pe două laturi — păstrându-se, totodată, por- 
talurile în formă de turnuri, crenelurile, pintenii triunghiulari 
ai zidurilor, înaltele linii verticale şi cercevelele scunde. 
Influenţa italiană, prezentă în Hampshire, s-a limitat la 
decor. Astfel s-a întâmplat la Hampton Court (1515-1536) 
sau la Nonesuch, palat construit pentru Henric al VIll-lea 
de către Antonio Toto, după modelul englezesc cu două 
curţi. Spre 1565, apăreau curţile cu trei laturi şi planurile 
de construcţie în forma literei E sau H, o dată ce înce- 
puseră să se exercite influenţele nordice. Din vremea 
„haosului Tudorilor” singurele nume care se rețin sunt cele 
ale arhitecţilor John Thorpe, Th. Tresham şi ale fraţilor 
Smithson. Aceasta este epoca „Fericitei Anglii”. 

Pătrunderea artistică a ţărilor slave din Nord s-a produs 
pe cale comercială şi politică — văile marilor fluvii, defileul 
Moraviei, porturile sau agenţiile comerciale de la Gdansk, 
Pskov şi Novgorod. Între capitalele lor, boemiene, 
poloneze sau ruse, „Castelul” (Hradczany la Praga, 
Wawel la Cracovia, Kremlin la Moscova), veritabil oraş în 
oraş, voia să rivalizeze cu cele mai frumoase ansambluri 
din Sud şi din Occident. 


101 


La Praga, ampla mişcare de reconstrucţie începută de 
Carol al IV-lea de Luxemburg (1346-1378), întemeietorul 
Universităţii (1348) şi marele ctitor de biserici, este între- 
ruptă de schisma husită, dar se reia o dată cu Vladislav al 
ll-lea lagello (1471-1516) şi mai ales cu Habsburgii, 
Ferdinand | (1526-1564) şi Rudolf al Il-lea (1576-1612). 
Sculptorul ceh Mathias Rysek (1445-1506) decorează cu 
un acoperiş înalt, cu patru pante, Turnul Prafului de 
Puşcă. Arhitectul Ried, în aceeaşi perioadă, va da numele 
său unei aripi a castelului. Cele două turnuri de la Sfânta 
Maria din Tyn, flancate de câte opt turnulețe cu flese 
subtiate, datează din 1510. Ferdinand | a cerut să se con- 
struiască în stil nou şi clopotnița catedralei Sfântul Vit — 
două lanternouri suprapuse şi încadrate de urcioare me- 
talice. Italienii, destul de târziu chemaţi, au proiectat par- 
cul, au ridicat aici Belvedere (1538-1558) sau au con- 
tribuit, împreună cu arhitecţii germani, la restaurarea 
castelului ars în 1541. Stilurile „toscan” şi corintic deco- 
rează o parte din Primăria oraşului, Palatul Episcopal, 
Palatele Sternberg şi Schwarzenberg. Vasta Sală 
Germană, una dintre cele 711 încăperi de la Hradczany, a 
devenit, sub Rudolf al II-lea, Galeria de Bele-Arte. 

Soţia regelui Cazimir al IV-lea lagello (1447-1492), 
încurajează la Cracovia cultura germană din Franken: Wit 
Stwosz (sau Veit Stoss) sculptează marele Hristos de 
piatră, imensa catapeteasmă aurită de la Sfânta Maria şi 
Mausoleul regelui. Buonacorsi, preceptor al prinților, 
deschide epoca de influenţă italiană. Sigismund cel 
Bătrân sau cel Mare (1506-1548), se căsătoreşte cu o 
Sforza, înfrumuseţează Catedrala din Wawel şi, în special, 
Capela Sfântului Sigismund, cere să se clădească din nou 
castelul incendiat în 1499, cu două etaje de arcade şi o 
colonadă, însărcinându-l pentru aceasta pe arhitectul 

Francesco della Lora. Spre 1550, un polonez, Gabriel 
Slonski, construieste portalurile rectangulare si curtile cu 
coloane pentru negustorii bogati din Kanonicza, în vreme 
ce suveranul îşi mută capitala la Varşovia. 

La Moscova, Ivan al Iil-lea cel Mare, căsătorindu-se în 
1472 cu nepoata ultimului împărat bizantin, Sofia Paleologu, 
crescută la Roma, îi atrage în capitala sa pe Aristotel 
Fioraventi din Bologna, Alevisio Novi din Milano, Marco 
Ruffo şi Solario. Aceştia se familiarizează mai întâi cu arta 
bizantină de la Vladimir pentru a construi catedralele de la 
Kremlin. Dar Sala Tronului (1487-1491), cu bosajele în for- 
mă de vârfuri de diamant, biserica funerară a țarilor 
(1505-1509), cu faţada sa cu două etaje, pilaştrii şi nisele 
sale amintesc de palatele din Ferrara şi Veneţia. Atunci 
începe o vastă mişcare de construcţie pe întreg teritoriul 
rusificat. Bisericile de lemn, cupolele bizantine sunt 
înlocuite cu biserici de piatră, cu acoperişuri piramidale, 
flancate sau nu de mici cupole rotunde. Ornamentele 
predilecte sunt arcurile în acoladă sau suprapuse, colo- 
netele masive şi balustrii. Piramida din Kolmenskoie (1532) 
serveşte drept model pentru celelalte. Doi arhitecţi ruşi, 
Barma şi Postnik, ridică la marginea Pieței Roşii piramida 
şi cupolele bisericii Preafericitul Vasili (1555-1560). 
La Novgorod, până şi iconografia întinereşte în secolele 
al XV-lea şi al XVI-lea, dobândind un caracter narativ, în 
acelaşi timp în care îşi face apariţia portretul. Arta minia- 
turilor începe să îmbogăţească multe colecţii private. 

Am fi putut demonstra şi cu alte exemple caracterul 
european al acestei Renaşteri din Europa Centrală, dacă 
războaiele n-ar fi distrus atât de mult. Influenţa italiană tot 
atât cât şi influenţa germană sau chiar franceză se 
răspândesc în Ungaria (unde Matia Corvin, 1458-1490, la 
fel ca şi Habsburgii, a încurajat ştiinţele şi artele) şi în 

Transilvania, mai ales la Cluj, încă din secolul al XIV-lea. 
Arta occidentală transmisă prin Dalmația, în care se re- 
marcă Primăria din Salona, rivalizează prin motivul Încoro- 
nării Fecioarei şi prin planurile sanctuarelor cu arta de pe 
Muntele Athos, atât de însufleţită în secolele al XV-lea şi 
al XVI-lea, sau cu aceea dezvoltată din Rusia până în 
Valahia şi Moldova. Amintim biserica episcopală Curtea de 
Argeş (1517) şi, mai ales, numeroasele mănăstiri din 
Bucovina şi din Moldova, cu extraordinara lor policromie 
interioară şi exterioară: Voroneţ, Humor, Suceava (1530). 

În sfârşit, mai este oare nevoie să amintim de artiştii 
italieni atraşi la curtea Paleologilor sau a osmanlâilor, în 
Constantinopol: Pisanello, Constanzo, Gentille Bellini 
(fără a-l mai socoti pe Michelangelo care a refuzat invita- 
ţia) şi de autorii de fresce cretani sau macedoneni? 
Specialiştii în istoria Orientului au remarcat marele avânt 
pe care-l capătă producerea de faianţă în Asia Mică şi in- 
dustria în Asia Occidentală în general în secolul al XVI-lea. 
Să rămânem în Europa, de unde răsar în număr mare 
greci şi occidentali — numele şi operele lor dovedesc 
independenţa artei şi a războiului, puterea tradiţiilor locale, 
iubirea de noutate răspândită pretutindeni. 

Ei reprezintă, mai ales, nevoile unei societăţi transfor- 
mate, mai culte şi mai cizelate?24. 


24 Cf. J. R. Hale, England and the Italian Renaissance, Londra, 
1954; J. Irmscher, Renaissance und Humanismus in Mittel- und 
Osteuropa, Berlin, 1962; E. Lucki, History of Renaissance, 1350-1550, 
5 vol., Salt Lake City, University of Utah Press, 1963—1965; Leonardo 
da Vinci, La peinture, ed. Chastel-Klein, Paris, Hermann, 1964; L. H. 
Heydenreich, G. Passavent, Le temps des génies: Renaissance itali- 
enne, 1500-1540, Paris, Gallimard, 1974. 

Capitolul VI 


CUCERIRILE MORALE ŞI SPIRITUALE 


Expansiunea artei italiene până la Moscova sau 
Constantinopol şi exportul tradiţiilor arhitecturale din 
Europa în Africa de Nord şi în America lasă de înţeles că 
relaţiile internaţionale şi-au pierdut vechile trăsături: s-au 
lărgit, au devenit mai suple, s-au îmblânzit. Europa şi-a 
micşorat astfel cadrul, dar a ajuns mai bine cunoscută. 

Securitatea politică şi economică, asigurată, de la vest 
la est, de către Tudori, Santa Hermandad, Casa regală de 
Valois, burghezii din Germania şi ltalia, Habsburgii, 
lagellonii din Lituania şi Polonia, Varegii din Moscova, a 
creat probabil, înlesnind comerţul, noi inegalităţi sociale. 
Însă i-a făcut pe oameni mai liberi în mişcările lor, a dez- 
voltat viaţa de relaţii şi schimburi. Dacă averea şi egali- 
tatea sunt incompatibile, nu se întâmplă la fel cu averea şi 
libertatea. Chiar şi între adversari tot atât de îndâriiţi pre- 
cum catolicii şi protestanții, slavii şi germanicii, creştinii şi 
musulmanii, ideea de interdependentä a făcut propriii săi 
paşi înainte, în paralel cu aceea de independenţă, iar 
războaiele, oricât de sălbatice au fost, n-au condus decât 
la o mai mare toleranţă reciprocă. Oamenii s-au confrun- 
tat prin lovituri şi prin idei, prin metode bune şi rele. 

Am da dovadă mai mult decât de naivitate să credem 
că, din pricina înaintării otomane, comunicațiile dintre 
Europa şi Asia fuseseră întrerupte. Niciodată schimburile 
spirituale n-au fost mai active ca după cucerirea 
Constantinopolului de către turci: nu doar că principii ita- 
lieni îi atrag la curţile lor pe savanții greci (Georgios din 

Trebizond, Bessarion, Lascaris...), dar ei îl tin drept gaj, 
mijlocind sume importante, pe propriul frate al sultanului 
Baiazid, Djem sau Zizim (din 1482 până în 1494), în 
vreme ce sultanii, care-i tratează cu respect pe patriarhul 
din Constantinopol şi pe călugării creştini de la Athos 
(Selim | cel Cumplit, 1512-1520, este primit la Athos cu 
toată consideratia) şi care le îngăduie catolicilor şi 
ortodocşilor din imperiul lor să-şi păstreze atât obiceiurile 
cât şi credinţa, îi invită în Constantinopol pe artiştii şi pe 
inginerii din Occident. 

Comerţul, mai ales, nu se întrerupe, fiindcă Mahomed 
al II-lea le îngăduie mai departe franşizele genovezilor din 
Galata, stăpâni ai Mării Negre „fără nici o taxă de vamă” 
(1479). Liga din Cambrai (1508-1509) este înfiinţată 
„împotriva Veneţiei şi a turcilor”. Atunci când, în 1516, 
Egiptul este ocupat de osmanlâi, ei încearcă să reac- 
tiveze, în pofida portughezilor, ruta maritimă Marea Rosie— 
Alexandria-Venetia, respectiv comerţul islamului si al 
creştinismului, ruinat în urma descoperirii Capului Bunei 
Speranţe. Prin ambasadorul său, Rincon, care distribuie la 
Constantinopol obiectele de lux din Occident, Francisc | 
acceptă alianţa economică şi militară cu sultanul, obţinând 
privilegiul de a face negot pe toate coastele turceşti şi 
favoarea de a-i proteja pe catolicii din Orient (1536-1537). 
Se explică, astăzi, iconografia din Novgorod din secolele 
al XV-lea şi al XVI-lea, ca şi prosperitatea Cracoviei în 
jurul anului 1500, prin persistenta schimburilor între ve- 
chiul Imperiu grec şi ţările din Nord — pe deasupra, statul 
polono-lituanian se întinde încă între Baltica şi Marea 
Neagră. 

Pe fluvii, pe drumurile uscatului, pe mări, niciodată nu 
se mai circulase atât. Inventarea caravelelor, corăbii cu 
bord înalt, cu trei catarge şi cinci pânze, le permite mari- 

narilor portughezi să înfrunte uriasele talazuri ale 
Oceanului la începutul secolului al XV-lea; iar greoaiele 
Bucentaure din Veneţia şi din Ferrara, galere de agre- 
ment, le permit suveranilor italieni să se plimbe pe fluviile 
Adda şi Pad sau pe noile canale din Lombardia şi din 
Veneţia. Sub Francisc |, curtea Franţei nu rămânea în 
acelaşi loc mai mult de cincisprezece zile la rând: jurnalul 
deplasărilor, păstrat la Arhive, confirmă relatarea de mai 
jos, a unui ambasador venețian: „Misiunea mea a durat 
patruzeci de luni: Dumnezeu a voit ca ea să se desfă- 
şoare într-o continuă peregrinare.” Castelele se aflau pe 
marginea râurilor — fireşte că se foloseau cursurile de 
apă. Scrisorile, depeşele financiare sau de stat circulau 
pe o reţea rutieră reîntinerită, deopotrivă cu cărţile sau cu 
manifestările gândirii. Tiparnitele lui Gunther Zeyner din 
Polonia imprimau cea dintâi carte în 1465, cu cinci ani 
înainte de ale librarului parizian Pasquier Bonhomme. Din 
1469, se publică la Roma operele lui Virgiliu, Tit Liviu şi 
Cezar. Regii Franţei victorioşi poruncesc să se aşeze în 
oraşe plăcuţe comemorative, povestind despre succese- 
le lor politice sau strategice. Puternice asociaţii poştale, 
ca aceea a fraţilor Taxi din Milano, la dispoziţia oricărui 
călător, în jurul anului 1500, au jucat rolul combinat de 
curieri şi de factori poştali cu tarife fixe în întreaga 
Europă. Pe lângă aceste mesagerii şi acelea ale regilor, 
care fac să dispară monopolul Universitätilor, întâlnim în 
Germania şi în Europa Centrală poşta cu boi, în Italia ser- 
viciile de poştalion, cu catâri sau de transport cu pluta. La 
Essling, oricine voia să deschidă o măcelărie trebuia, mai 
întâi, să se angajeze în cavaleria oraşului şi, ca atare, 
să-şi îndeplinească serviciul la poştă. După cum am 
văzut, în Spania, în Anglia şi în Rusia, veneau artişti din 
ltalia sau din Flandra; Pietro Torrigiani, de pildă, a mers 

din Florenţa în Sevilla, iar din Sevilla, la Londra; Titian şi 
Holbein sunt, ca şi oamenii de litere, neîncetat pe dru- 
muri. „Nu exista nici un lacheu, scria Montaigne în 1580, 
care să nu ne poată spune noutăţi din Florenţa sau din 
Ferrara.” Se ştie oare că, în două rânduri, în 1506 şi în 
1519, turcii l-au invitat oficial pe Michelangelo să se 
instaleze la ei? 

Astfel, se dezvoltă acum o viaţă socială mult mai com- 
plexă, care conduce şi la schimbarea moravurilor. 
Politetea se räspândeste şi, în acelaşi timp, se modifică. 
La început un apanaj al curților fastuoase — ca acelea 
ale lui Carol al V-lea şi Carol al VI-lea, ale ducilor de 
Anjou, de Berry şi de Burgundia, ale papilor —, ea trece 
în rândurile bancherilor, negustorilor sau aventurierilor, 
care devin egalii — sau stăpânii — principilor, pentru a 
cuceri, în secolul al XV-lea, mica burghezie a functiona- 
rilor sau chiar a hotelierilor. Adoptând luxul claselor supe- 
rioare, fiecare vrea să le imite şi manierele. Marii nobili şi 
oamenii bogaţi dau exemplul cheltuielilor şi al risipei. 
Fiecare vrea să aibă, la fel ca aceştia, veselă plată, 
cristaluri, oglinzi venețiene, şi fierbe de dorinţa de a purta 
căciuli de blană sau veste de mătase. Stampele şi 
portretele de la sfârşitul secolului ne dovedesc faptul că 
moda era aceeaşi la toate curţile din Europa Centrală şi 
Occidentală. Regii Francisc | în Franţa şi Henric 
al VIll-lea în Anglia, morţi în 1547, le-au transmis curte- 
nilor şi supuşilor pasiunea pentru bijuterii şi veşminte. 
Regina Elisabeta va avea 3 000 de rochii. 

Nu trebuie să confundăm viaţa mondenă cu curăţenia: 
igiena rămâne prin excelenţă, în această epocă, o 
chestiune medicală, mai puţin, probabil, la elveţieni, şvabi 
şi tirolezi. Două evenimente sunt strâns legate unul de 
celălalt: emulatia aristocratică şi concurenţa economică. 

Bogaţii acaparează, mai întâi alimentele: festinurile lor au 
stârnit întotdeauna invidia. Mirodeniile, rare odinioară, 
devin un produs de primă necesitate, chiar şi la poporul de 
rând. Spre 1500, municipalităţile germane se plâng că 
marile companii bancare strâng toate produsele locale 
pentru a vinde — şi la ce preţ! — alimentele străine sau 
exotice. Astfel se creează artificial nişte nevoi care vor 
deveni obiceiuri şi, în final, constrângeri. Importurile aces- 
tea au modificat în modul cel mai radical alimentaţia, 
maniera de a pregăti mâncarea, aceea de a o servi etc. 
Dacă roşia, napul, căpşunile cu fructe mari, porumbul, 
fasolea, cartoful, aduse din America în secolul al XVI-lea, 
îşi fac încă timid apariţia, nu există nici o masă 
respectabilă care să nu caute să aibă anghinare medite- 
raneană, homari, pepene roşu sau dovleac, citrice (porto- 
cale, lămâi, chitre) din Sicilia şi din Spania Meridională, 
lăptuci italiene preparate cu vinograd şi mai ales dulceturi. 

Renaşterea a fost epoca în care s-au răspândit două 
invenţii capitale, care i-au stimulat probabil gânditorii şi 
artiştii: zahărul şi alcoolul. Trestia de zahăr, introdusă prin 
mijlocirea arabilor în Egipt, Sicilia, Creta şi Andaluzia, a 
fost transportată la Madeira, pe Insulele Canare în 1503, 
apoi în Brazilia şi în Antile. Spre 1550, mirodeniile şi 
zahărul, care serveau atât la gătit cât şi în farmacopee şi 
la dulciuri, sunt importate aproape în exclusivitate prin 
Lisabona şi Cădiz. Marea modă de pe vremea lui Henric 
al III-lea era să ai o bombonieră şi să oferi salată de por- 
tocale. Primele lichioruri şi-au făcut apariţia un secol mai 
târziu. Mai întâi băuturi medicinale, acestea au servit apoi 
drept tonice. Astfel, „Părinţii rachiului”, cum au fost numiţi 
iezuiţii din Siena, îşi rezervau în principiu (1367) drogurile 
lor, infuzie de zămoşiţă sau de flori de portocal distilate, 
pentru bolnavi sau muribunzi. În 1425, ei se instalează la 

Toulouse şi în 1580 au 30 de mănăstiri în Italia unde se 
vinde „apă înmiresmată”. Rachiul de vin apare în Franţa în 
secolul al XV-lea, iar mănuşile parfumate, în Italia, în se- 
colul al XVI-lea. 

În acelaşi timp se îmbunătăţeşte şi bucătăria, mai ales 
sub influenţa gusturilor italiene. Fără îndoială, se 
urmăreşte mai mult cantitatea decât calitatea şi rămânem 
muţi de uimire aflând de cele 14 preparate din carne 
servite în 1545 de către edilii Parisului Caterinei de Medici 
sau de cele 19 preparate din peşte şi crustacee acceptate 
la masă de regina Elisabeta de Austria în ziua de vineri, 30 
martie 1571. Însă cremele, sosurile rafinate şi condimen- 
tate, felurile de mâncare separate înlocuiesc mâncărurile 
prost gătite, tocătura informă de vită şi cereale, aceste 
amestecuri sufocante, care plăcuseră atât de mult în Evul 
Mediu. Se recurge adesea la spectacole regizate, cum 
este acela descris de Olivier de la Marche cu ocazia 
banchetului fazanului (Lille, 1454). În prezentarea mâncă- 
rurilor se dezvoltă un întreg ceremonial, uneori subliniat 
de muzică. Între două feluri se schimbă şervetele şi circulă 
la masă ibricul şi bolul de apă, căci lingurile şi mai ales fur- 
culitele sunt rare în secolul al XVI-lea. Cele mai bune 
hanuri, administrate de germani şi de italieni, chiar şi în 
Paris sau în Lyon, dispun de o veselă plată, deopotrivă 
elegantă şi abundentă cantitativ. Turismul se dezvoltă, 
într-adevăr, considerabil în oraşele de pe malurile apelor 
şi în oraşele de artă. Tinerii nobili merg să studieze la şco- 
lile din Italia dansul, scrima, dreptul şi filozofia, în special 
la Padova, Cremona şi Roma. 

Ca atare, se înmulţesc şi manualele cu regulile de 
politeţe. Cea mai cuprinzătoare culegere, de mai multe ori 
tradusă şi copiată în Europa în secolul al XVI-lea, este 
aceea a lui Erasmus. Preceptele ni se par uneori ciudate 

si chiar grosolane: pe ansamblu, ele constituie un progres. 
Însă pentru viaţa mondenă, omul de la curte se instruieste 
mai ales din cartea unui curtean al lui Leon al X-lea, ono- 
rat de Francisc |, Baldassare Castiglione: // cortegianos. 
În aceasta se dau ca exemple moravurile condotierilor sau 
ale bancherilor din Urbino sau din Florenţa, ca Frederic de 
Montefeltre, Lorenzo Magnificul etc. Pentru o curte italie- 
nizată ca aceea a lui Francisc | sau a Caterinei de Medici, 
o traducere era inutilă; cu toate acestea, au existat mai 
multe exemplare în Franţa, fără a mai pune la socoteală 
capitolele în care Rabelais trasează planurile unei univer- 
sitäti a tinerilor nobili: codul abației din Thsleme, mult mai 
strict decât s-a spus, este, mai presus de toate, un cod de 
maniere pentru învăţăceii bogaţi. 

Nu doar moravurile se schimbă, adică modul de viaţă, 
dar şi gândirea şi credinţa. În principiu, în Evul Mediu, 
autoritatea Bisericii se exercita în toate domeniile. Biserica 
era cea dintâi clasă a societăţii sau mai degrabă era 
societatea însăşi, reprezentată şi condusă de către preoţi. 
Îşi afirma superioritatea puterii în faţa celei aparţinând 
conducătorilor temporali, de care pretindea că poate dis- 
pune. Nu ţinea cont de graniţe. Se folosea de o limbă 
internaţională, latina evoluată a Evului Mediu. Până şi în 
1463, papa Paul al II-lea conchidea în această surprinză- 
toare formulă pretenţiile succesorilor Sfântului Petru: „Noi 
ne purtăm toate drepturile în piepturile noastre.” 

Numai că, la această dată, faptele au tendinţa să con- 
teste aceste drepturi. Pe măsură ce societatea se modi- 
fică, aceste drepturi suverane rămân din ce în ce mai mult 
închise în străfundurile pieptului pontifical. Într-o civilizaţie 
iubitoare de exactitudine practică, de bani, de viteză, 


25 Le Courtisan (Curteanul), redactată la cererea lui Francisc |, între 
1514 şi 1518, a fost publicată pentru prima oară în 1528. 

admiratoare a reuşitei personale, dar totodată mai rafinată 
şi mai erudită, puterile de odinioară ar mai fi putut să-şi 
păstreze autoritatea fără a se reforma? Cerută încă din 
secolul al XIV-lea, pricină de războaie, de schisme şi de 
erezie în secolul al XV-lea, triumfătoare în secolul al XVI-lea, 
Reforma este mai puţin o întoarcere la izvoarele creştinis- 
mului sau la filozofia antică decât un fenomen nou, o 
nevoie de a considera religia şi viaţa socială dintr-un cu 
totul alt unghi de vedere. Nu este nici o adaptare, obţinută 
la întâmplare, a politicii şi a eticii la nişte moravuri foarte 
evoluate, deşi socotite corupte. Lumea nouă rupsese 
relaţiile cu acestea. Nu te împaci cu eroarea, când crezi că 
deţii adevărul. Deoarece reforma nu are o singură latură, 
ba dimpotrivă: politică dar şi morală, mistică dar şi erudită, 
ea este voinţa de a vedea limpede într-o lume complexă şi 
diversă, cum nu mai fusese niciodată până atunci. 
Neliniştea sufletelor, a indivizilor, nu este decât reflectia 
angoasei întregii Europe. 

Să spunem, pentru claritatea expunerii, că Biserica a 
cedat, treptat, în faţa a trei noi societăţi. La fel cum am 
văzut clasele sociale şi funcţiile lor înmulţindu-se, şi aici 
vedem apărând formele de autoritate care nu vor să ţină 
seama de vechiul cler. Aceste societăţi, născute dintr-o 
triplă reformă, sunt în mod esenţial naţiunile, academiile 
erudite şi comunităţile protestante. Cele trei domenii în 
care acestea înfruntă Biserica sunt, practic, politica, viaţa 
intelectuală şi morala. 

Superioară monarhilor de drept divin, papalitatea nu 
trebuia să depindă de nici unul dintre ei. Moştenitoare a 
cumpătării lui Hristos, nu trebuia să se supună nici unei 
ambiţii temporale sau particulare. Totuşi, dubla înfeudare 
a puterii religioase, faţă de regele Franţei pe de-o parte şi 
faţă de banca italiană pe de altă parte, arătase încă din 

prima jumătate a secolului al XIV-lea că legăturile cu 
tradiţia antică se rupseseră. Spre Avignon, cetate a papi- 
lor (1309-1378) în care soseau în valuri taxele eclezias- 
tice şi banii rezultați din vânzarea de indulgente, se 
îndreptau protestele suveranilor catolici, ale Parlamentului 
englez, ale consiliului canonicilor din Köln... ca şi plânge- 
rile elocvente ale lui Petrarca şi ale Sfintei Ecaterina din 
Siena. Regii şi principii protestau când vedeau ieşind de 
pe domeniile lor o monedă de care ei aveau atâta nevoie 
pentru războaiele şi construcţiile lor, în vreme ce adunările 
reprezentanţilor le refuzau, adeseori, ridicarea noilor 
impozite. „Ceea ce Curia, spuneau englezii, opreşte din 
taxe pentru demnitätile ecleziastice vacante se ridică la o 
sumă de cinci ori mai mare decât veniturile regelui.” 
Credincioşii protestau împotriva numirilor amânate (sau 
vândute) de episcopi sau de abati, câteodată rău aleşi. În 
sfârşit, aceştia din urmă, o dată numiţi, protestau contra 
fiscalitäti pontificale si a jurisdicției sale îndepărtate. În 
1378, acest conflict de autoritate s-a complicat cu un con- 
flict personal. Europa catolică a fost scindată în două de o 
gravă schismă care a durat treizeci şi nouă de ani: papii 
din Avignon şi papii de la Roma se excomunicau reciproc. 
Se puteau vedea uneori în dioceze, abatii sau parohii, 
câte doi episcopi, doi abati, doi preoţi rivali. 

Acesta a fost momentul când Wyclif, profesor la 
Universitatea din Oxford, începe o traducere a Bibliei în 
engleză şi-i recunoaşte autorităţii civile dreptul de a pune 
mâna pe veniturile ecleziastice (1381). Discipolii săi, 
lollarzii, îndemnau poporul să se revolte împotriva epis- 
copilor şi a fiscului din străinătate. Henric de Lancaster, 
recunoscut ca rege de către Parlament în 1399, a acţionat 
cu asprime împotriva ereziei, dar a abandonat folosirea 

francezei ca limbă oficială. Un mare scriitor, Chaucer 
(1340-1400), a înnobilat limba engleză. 

În Boemia, Jan Hus şi leronim din Praga i-au ridicat la 
luptă pe cehi împotriva clerului german şi a Sfântului 
Colegiu de la Roma. Cel dintâi traduce Biblia în limba 
cehă. Poporul, nemulţumit de traficul de indulgente, va fi 
şi mai nemulţumit de condamnarea celor doi reformatori, 
la Konstanz (1415 şi 1416). Aşadar, se va înarma pentru 
războiul sfânt şi va fi nevoie să i se recunoască, după mai 
multe cruciade zadarnice, dreptul de a-şi oficia euharistia 
folosind potirul şi ostia (1436). Luptând împotriva 
străinătăţii, şi poporul ceh, de asemenea, devenise 
conştient de unitatea sa. Unul dintre cei care l-au con- 
damnat pe Jan Hus, Pierre d'Ailly, a remarcat bine că 
revolta sa era aceea a individului contra unităţii catolice, a 
naţiunii contra marii republici universale. 

În Franţa, ideea de naţionalitate se precizează în lupta 
împotriva invadatorului britanic; în zadar episcopul 
Cauchon o trimite pe rug pe loana d'Arc, acuzând-o de 
erezie (30 mai 1431): Biserica din Franţa îşi leagă soarta 
de aceea a unui suveran francez. Carol al VIl-lea îi con- 
voacă la Bourges pe episcopi şi pe învăţaţi, apoi publică 
Sanctiunea Pragmatică (1438): clerul galican se declară 
independent de papă în tot ceea ce priveşte organizarea 
şi administraţia şi cere restabilirea sistemului electiv pen- 
tru funcţiile episcopale. 

Zece ani mai târziu, Biserica germană obţine semnarea 
Concordatului de la Viena, care înlocuieşte birul echiva- 
lent cu veniturile pe un an, datorat Sfântului Scaun de 
către toţi ecleziasti care obțineau beneficii în funcţiile lor, 
printr-o taxă unică, limitează apelurile în faţa tribunalului 
de la Roma şi reduce la şase luni dreptul papei de a dis- 
pune de majoritatea beneficiilor ecleziastice. Aceste con- 

cesii li se păreau insuficiente germanilor. Nemulțumirea lor 
împotriva papalității creşte, la sfârşitul secolului al XV-lea. 
Va izbucni şi se va transforma în schisma din secolul al 
XVI-lea. Astfel, pe măsură ce ţările se îmbogăţesc sau 
devin mai puternice, îşi conştientizează originalitatea şi îşi 
revendică drepturile. 

Se cunosc viguroasele diatribe de la Florenţa ale lui 
Savonarola împotriva clerului roman (1494-1498). 
Spania, cum am văzut, obţine Concordatul său, în mai 
multe etape, sub Regii Catolici, la începutul secolului al 
XVI-lea. Francisc | şi-l impune pe al său în 1516, după 
bătălia de la Marignan, în vreme ce iterații săi resping 
folosirea limbii latine. Cea dintâi grijă a principilor protes- 
tanti, după manifestul luteran (31 octombrie 1517) afişat în 
poarta bisericii Schlosskirche din Wittenberg şi după bula 
papală de excomunicare (1520), este de a-i împiedica pe 
cavaleri şi pe ţărani să se repeadă asupra domeniilor 
ecleziastice, pentru a putea să le declare domenii regale. 
De aceea sprijină şi înfiinţarea bisericilor naţionale. 
Ascuns la Wartburg, în Saxonia, din mai 1521 până în 
martie 1522, Luther traduce Biblia în germana claselor de 
mijloc, într-o limbă accesibilă tuturor, „chiar şi femeii în 
gospodăria sa”. Cum cultul este redus la citirea Bibliei, la 
predică şi la intonarea Psalmilor în limba vorbită, textul 
sacru devine însăşi expresia noii credinţe şi a indepen- 
dentei nationale în toate ţările care se desprind de Roma. 
Bunurile Bisericii devin bunuri de stat atât în Brandenburg 
(1525) cât şi în Suedia (1527), în Anglia (1534 sq.) sau în 
Danemarca (1536). Albert de Brandenburg, odinioară 
mare maestru al Ordinului Teutonilor, îşi însuşeşte dome- 
niul ordinului, din care face ducatul ereditar al Prusiei. În 
ţările Nordului se stabileşte regula ca religia unui con- 
ducător de stat să determine religia întregului popor. 


115 


Pacea de la Augsburg, care o recunoaşte formal în 1555, 
le confirmă, în plus, principilor luterani proprietatea asupra 
pământurilor secularizate înainte de 1552. Geneva, la 
îndemnurile lui Calvin (1536), va cunoaşte chiar un soi de 
teocratie: Biserica este, aici, într-o asemenea măsură 
Biserică de stat, încât înseamnă statul însuşi. 

Astfel, spre 1550, în pofida eforturilor Sfântului Ignatiu 
de Loyola, întemeietorul Ordinului lezuitilor (1537), ale lui 
Filippo Neri, întemeietorul Ordinului Oratorilor (1548), şi ale 
Conciliului de la Trento (1545-1563) pentru a reface lumea 
catolică sub autoritatea papei, în pofida dezvoltării statelor 
pontificale, marea unitate teoretică se dezmembrează; 
etica naţională învinge etica internaţională, cu însăşi com- 
plicitatea înaltului cler sau a clericilor locali. Prin cultura lor, 
de altfel, infinit superioară celei comune a enoriaşilor, ei 
erau meniti rolului de a trezi constiintele: cine ar fi putea 
spune vreodată care a fost influenţa iezuiţilor şi a preoţilor 
în mişcarea de independenţă americană de la începutul 
secolului al XIX-lea? Mai presus de toate, nu li se mai 
recunoaşte preoţilor dreptul de a dispune de coroane. Din 
ce în ce mai mult, de la Paul al Il-lea şi Sixtus al IV-lea 
(1463-1484), recursul la armatele spirituale pentru a se- 
conda acţiunea celor temporale este considerat scandalos. 

Pe deasupra, puterea spirituală a Bisericii s-a diminuat 
ea însăşi. Problema Reformei nu este numai aceea a 
independenţei colective, ci, de asemenea, aceea a inde- 
pendentei particulare. Mântuirea naţională şi mântuirea 
individuală merg mână-n mână. Cine spune erezie spune, 
potrivit etimologiei, alegere, adică spirit critic, judecată 
liberă. Nu se poate să tratăm dezvoltarea diferitelor 
reforme separat de aceea a filologiei. Aristotel, cunoscut 
odinioară prin traducerile latine ale traducerilor arabe 
după textul grec (!), susţinea, în general, sistemele tomist, 

scotist, ockamist sau averroist. Din a doua jumätate a 
secolului al XIV-lea, italienilor li se pare că reprezintă o 
cunoaştere învechită, mai ales când îl închideau în anti- 
nomiile fără ieşire ale nominalismului. Aristotelismul, 
chemat în sprijinul credinţei, conţinea, de altminteri, în 
sine, chiar şi studiat superficial, mai multe principii distruc- 
tive: condamnând metafizica, William Ockham, fidel 
tradiţiei lui Roger Bacon (1220?7-1292), propovăduia 
metodele de observaţie ştiinţifică; scolastica se nega, 
aşadar, ea însăşi. Pe de altă parte, textul celor două 
Testamente, cea de-a doua sursă de inspiraţie a gândito- 
rilor medievali, cunoscut prin intermediul latinei vulgata, 
tindea să dispară sub comentarii, interpretări şi glose. 
Imensa majoritate a credincioşilor practic n-avea habar de 
latină — lumea se mulțumea cu fragmentele din slujba de 
duminică şi cu transpunerile în piatră, în frescă sau în vi- 
tralii. Evanghelia devenea o serie de imagini, mai mult sau 
mai puţin îndoielnice, ale artei plastice sau ale dramelor 
sacre, care au ajuns să fie venerate pentru ele însele. În 
schimb, erudiţii şi credincioşii instruiți din secolul al XIV-lea 
credeau că găsesc în eclectismul ciceronian sau în chiar 
meditaţia textului Bibliei o inteligentă armonie, o un calm 
care le lipsea constiintelor şi moravurilor, un răspuns la 
exigenţele curiozităţii lor. 

Petrarca d'Arezzo (1304-1374), celebru prin sonetele 
sale, apreciază universul lui Aristotel insuficient şi deja 
prea îngust. El dispretuieste scolastica, pe care o 
înlocuieşte cu analiza sufletului său, cu lectura directă a 
scrierilor lui Cicero şi ale lui Seneca. Descoperirea manu- 
scriselor antice, studiul spiritualismului latin, plăcerea stu- 
dioasă, în sensul în care o înțelegeau romanii, i se pare 
că-i furnizează nişte reguli de viaţă spirituală, capabile 
să-i ostoiască propria sete de a şti. El deschide o cale 


117 


rationalistä şi exegetică, aprofundată de cunoaşterea lim- 
bii greceşti şi ebraice. 

Aici trebuie să ne întrerupem o clipă demonstraţia, pen- 
tru a trece rapid în revistă noile surse de idei din gândirea 
occidentală şi să îndreptăm, cu acest prilej, câteva erori, 
propagate de obicei. Vom lăsa deoparte istoria propriu-zis 
literară, tratată cu altă ocazie. Noi studiem, la modul gene- 
ral, marile curente spirituale. 

Sculptura şi literatura greacă nu fuseseră necunoscute 
în Evul Mediu: prin Ovidiu, Virgiliu şi Pliniu cel Bătrân, prin 
ruinele îngrămădite pe țărmurile Mediteranei, se putea 
afla de la Reims, Cluny sau Meung-sur-Loire, esentialul 
civilizaţiei elenice. Numai că nu i se pătrundea spiritul, nu 
i se bănuia complexitatea, din necunoaşterea originalelor. 
Aticismul artistului desăvârşit care sculptează grupul 
Vizitei, la Reims în jurul anului 1255, rămâne un caz izolat 
al cuiva care văzuse, fie în Constantinopolul pe atunci 
francez (între 1204 până în 1261), fie în Atena pe atunci 
burgundă (1205-1263), modelele greceşti din secolul 
al V-lea înainte de Hristos. Vesmintele drapate, poziţia per- 
sonajelor, surâsul convenţional al Profetului şezând sau al 
Îngerului în picioare de la Notre-Dame din Reims evocă, 
irezistibil, amintiri atice: autorii lor nu făcuseră şcoală. 

Se repetă, de la Voltaire încoace, ideea că studiul gre- 
cesc datează, în Europa Occidentală, de la cucerirea 
Constantinopolului (1453) şi de la exodul savanților bizan- 
tini în consecinţă. Se uită că oraşul de la Bosfor nu însem- 
na toată Grecia, că venețienii fuseseră stăpâni în Eubeea 
din 1366 până în 1470 şi că aveau acces în Moreea şi în 
Atica din 1389 (Nauplia nu le va fi luată decât în 1540!) şi, 
mai ales, nu li se cercetează nici numele, nici datele. 
Aproape cu o sută de ani înainte de căderea 
Constantinopolului, eruditul Boccaccio, care face, de 

altfel, din proza italiană o proză de artă, îl însărcinează, la 
Florenţa, pe calabrezul Leonce Pilato să traducă opera lui 
Homer (1360). La sfârşitul secolului al XIV-lea şi începutul 
secolului al XV-lea, grecii stabiliţi în Florenţa (1396 — flo- 
rentinii Acciaiuoli sunt duci de Atena din 1385 până în 
1456), în Veneţia, în Pavia: Manuel Hrysoloras, Georgios 
din Trebizond, Teodor Gazes, luând apărarea mecanis- 
mului aristotelic, îl fac cunoscut pe Platon. Doi alţi emi- 
grati, Georgios Gemistos, la Florenţa în 1439, şi 
Bessarion din Trebizond (1393-1472), devenit cardinal 
roman, iau apărarea lui Platon. Mai presus de toate, cel 
mai mult vor circula, în special după 1453, cărţile jefuite de 
turci şi revândute de către genovezii şi venețienii din 
imperiu: „O cantitate nemăsurată de cărţi, ne spune 
istoricul grec Dukas, a fost îngrămădită în căruţe şi trans- 
portată în toate provinciile; zece volume de Platon, de 
Aristotel sau lucrări de teologie se vindeau pe un singur 
ban.” Bessarion va lega 600 de manuscrise greceşti la 
Veneţia în 1472. 

La Florenţa, din 1456 până în 1471, se stabileşte un 
platonician, loan Argyropoulos. Demetrios Chalcocon- 
dylas, dintr-o ilustră familie ateniană, şi Constantin 
Lascaris, originar din Frigia, îi succed în 1475 şi, respec- 
tiv, în 1491. O Academie platoniciană, patronată de către 
Lorenzo de Medici se reuneşte în jurul lui Marsilio Ficino, 
care traduce din 1463 până în 1477 toate Dialogurile lui 
Platon. În vremea domniei lui Ludovic al XI-lea, la Paris se 
află nu doar ambasadorul Bessarion, dar şi Georgios 
Glizin, Grigore din Tiferno, Georgios Hermonymos din 
Sparta, Andronicos Dalmatianul. În 1495, Carol al VIII-lea 
îl aduce din campania sa, din Neapolele elenist, pe loan 
Lascaris. La sfârşitul secolului (1490 sq.), tiparnitele 
venețiene ale lui Aldo Manuzio furnizează eruditiei 

europene textul original al lucrärilor filozofilor elenistici 
păstrate. Nu ştim ce să admirăm mai întâi, frumuseţea 
caracterelor acestor cărţi sau conştiinţa exegetilor. Printre 
ei străluceşte Ermolao Barbaro, corector de excepţie la 
Padova, Veneţia şi la Roma, al lui Aristotel şi al lui Pliniu 
cel Bătrân. 

Pe lângă savanţi evrei, ca Giovanni Alamanni sau Elie 
del Medico, Giovanni Picco della Mirandola, spre 1484, 
aprofundează studiul ebraicii, caldeenei şi arabei, şi 
cercetează Kabbala. În zilele noastre, abia se mai 
ghiceşte influenţa considerabilă pe care au exercitat-o 
asupra marilor spirite ale Renaşterii doctrinele conside- 
rate de către Evul Mediu ezoterice sau secrete, respectiv 
diabolice. În 1494, Lefèvre d'Etaples îşi manifestă pasi- 
unea pentru mistica din Cărţile Ermetice. Johann 
Reuchlin, la Stuttgart, susţine, împotriva dominicanilor din 
Köln, utilitatea Kabbalei, chiar şi a Talmudului, pentru 
Ştiinţa creştină. Prin lucrarea sa, Rudimenta linguae 
hebraicae (1506), o întreagă generaţie de savanţi învaţă 
ebraica. Erasmus, zece ani mai târziu, cere teologului 
cunoaşterea filologiei şi a trei limbi din Biblie. El însuşi 
întemeiază la Leuven, în 1518, Colegiul celor trei Limbi. 
Spre 1530, Francisc | înfiinţează, după acest model, 
liberul College Royal de France, încă numit Colegiul celor 
trei limbi, şi, pentru a-i juca un renghi vechii facultăţi de 
teologie (Sorbona), îi încredinţează lui Pierre Danes cate- 
dra de greacă şi lui Vatable pe cea de ebraică. În 1533, 
Rabelais putea distribui pedagogilor săi sarcina de a 
preda „cinci sau şase graiuri”, respectiv limba greacă 
„fără de care este o ruşine să te numeşti savant”, „latina, 
ebraica, caldeana, araba”, fără a mai socoti italiana, pe 
care o vorbesc toţi curtenii. 

Marii călători nu întârzie să-şi aducă aportul pe lângă 
cel al elenismului, al Kabbalei sau al fizicii experimentale, 
în care am văzut deja descoperirile realizate, în capitolul 
al Ill-lea. Printre marile izvoare de gândire în secolul al 
XVI-lea, trebuie să amintim istoriile despre Indii şi cele 
despre descoperirile coloniale (Gomara, Osorio, 
Castaneda, J. Cartier), descrierile țărilor străine precum 
China sau Turcia (G. de Mendoza, Paul Jove, Postel etc.), 
relatările misionarilor care îi însoțesc pe conchistadori sau 
ale negustorilor. Ei au insuflat dezbaterile teologilor 
asupra lertärii si a Mântuirii, scepticismul lui Guy de Bruès 
sau al lui Montaigne. O dată cu Platon se născuse deis- 
mul, o dată cu marii călători, relativismul. 

Recursul la izvoare nu este doar o realizare a cleri- 
cilor laici, a colecționarilor de manuscrise precum Poggio 
Bracciolini, Pogge (1380-1459), Carol al V-lea, ducii de 
Berry, de Burgundia, de Flandra, ,regele” René, conte de 
Provence, sau Alfons de Aragon, regele Neapolelui, care 
a renunțat să le mai declare război florentinilor pentru un 
manuscris de Tit Liviu. Aceasta este, deopotrivă, o 
realizare a Bisericii, pe care învăţământul traditional nu o 
mai mulțumea. Wyclif, fără a-l cunoaşte pe Petrarca, 
susţine că dreptul şi puterea de a interpreta Scriptura 
aparţin oricărui credincios îndeajuns de instruit. Cu o 
sută cincizeci de ani înaintea protestanților, el respinge 
transsubstantierea, necesitatea spovedaniei, împărtăşa- 
nia de penitentä. Hus substituie autorităţii infailibile a 
Bisericii, autoritatea textului evanghelic: „Poporul nu mai 
are urechi decât pentru Sfânta Scriptură.” În numele cri- 
ticii, el cere întoarcerea la euharistia primitivă de ambele 
feluri, restaurarea cultului în spirit, şi neagă practic insti- 
tutia sacerdotală. Mistici si metafizicieni, P. d'Ailly sau 
Gerson, îl condamnă; dar chiar şi ei, alături de Thomas 

din Kempen, autorul presupus al /mitafiei lui lisus Hristos 
(spre 1415), fac apel la experienţa personală si, dacă 
rămân în limitele ortodoxiei sau ale supunerii, totuşi 
abandonează glosele pentru simplitatea primară a 
surselor creştine. Întreaga erudiție a lui Lorenzo della 
Valle, numit şi L. Valla (1405-1457), urmăreşte să resti- 
tuie Textul şi Doctrina în puritatea lor. Fondator al lingvis- 
ticii latine, el dovedeşte prin critica sa că pretinsa donaţie 
a Imperiului roman pentru papi de către Constantin este 
un fals şi că, pe de altă parte, vulgata din Noul Testament 
abundă în erori. El are curajul să susţină, împotriva doc- 
trinei stoice, că scopul vieţii este plăcerea. Într-un 
îndrăzneț dialog, se ridică împotriva instituţiei ordinelor 
monastice. Discipolii săi de la Academia din Roma dis- 
preţuiesc lumea modernă şi, împreună cu P. Leto, 
încearcă să reînvie creştinismul primitiv, abandonat 
pentru a fi amestecat cu rituri pe jumătate păgâne şi cu 
teorii de arheologi. 

Papalitatea însăşi dă exemplul unor înnoiri. Nicolae al 
V-lea adună, începând din 1447, cele 16 000 de volume 
din Biblioteca sa de la Vatican. În administraţia pontifi- 
cală încep să apară profesori de greacă. Un petrarchist, 
Enea Silvio Piccolomini, devine papă sub numele de 
Pius al II-lea (1458). A sosit timpul marilor confruntări, cu 
atât mai mult cu cât inventarea tiparniţei asigură, de 
acum, o difuzare din ce în ce mai vastă a textelor. Din 
1457 până în 1517, Biblia este publicată în 400 de ediţii. 
„Întreaga Germanie, scrie un german în 1494, este 
înţesată de Biblii, de doctrine despre mântuire, de ediţii 
patristice şi de alte lucrări asemănătoare.” Numărul 
neştiutorilor de carte s-a micşorat considerabil, spre 
1500, în Europa Occidentală. Minţile sunt chemate la o 
muncă de sinteză între o nouă cunoaştere, ştiinţifică sau 

literară, şi învăţăturile creştine. Amicus Plato sed magis 
amica veritas26. Reforma este un pas înainte şi nu înapoi, 
orice ar fi crezut contemporanii. Patru mari sinteze spiri- 
tuale paralele cu sintezele artistice ale unui Rafael sau 
ale unui Matsys ne rețin atenţia în acest sens: acelea ale 
lui Nicolaus Cusanus, Marsilio Ficino, Pico della 
Mirandola şi Erasmus. 

Nicolaus Cusanus (1401-1464), raliat Sfântului Scaun 
în 1438 şi cardinal de Brixen în 1452, spune că Dumnezeu 
se întemeiază pe coincidenta contrariilor. El spune, însă, 
că ştiinţa omenească se întemeiază pe raţionament şi 
experienţă. Respinge teoriile fizice ale lui Aristotel, neagă 
ideea că Pământul ar fi centrul universului, susţine că 
mişcările cerului şi ale Pământului se supun unor legi 
anume, admite, cu mult înainte de Copernic (1543), că 
Pământul se roteşte în jurul lui şi descrie o revoluţie în 
jurul Soarelui. Este cel dintâi care emite ipoteza că nici un 
astru nu este sferic şi nu parcurge o traiectorie de cerc 
perfect. Mare matematician, acest creştin consideră că 
numărul este un mijloc de a te ridica până la Dumnezeu. 
În 1453, în De Pace fidei (Pacea credinţei) aproape că 
asimilează creştinismul religiei naturale. Acelaşi spirit 
rationalist animă cercetările în domeniul fizicii ale lui da 
Vinci şi Copernic, ale lui Regiomontanus şi Martin Behaim 
de la Nürnberg, ale lui Georg Bauer, zis Agricola, de la 
Groningen. 

Ficino, care conduce, în reşedinţa sa de la Careggi, o 
Academie platoniciană, se hirotoniseşte în 1473, la insis- 
tentele lui Lorenzo de Medici. Pătruns de sentimentul 
prezenţei divine, a supranaturalului şi a semnelor sale, el 


26 „Mi-e drag Platon, spunea Socrate, dar adevărul mi-e şi mai 
drag.” 

caută bucuria senină într-o religie bazată pe Dumnezeul 
lui Platon şi al lui Proclos. 

Giovanni Pico della Mirandola (1463-1494) se oferă în 
1487 să susţină la Roma 900 de expuneri filozofice şi teo- 
logice, dintre care multe, despre euharistie, damnare sau 
venerarea Crucii, sunt eretice. Profund pesimist, el caută 
emanciparea de elementele celeste a triplei noastre naturi 
în asceză, credinţa în spirit, experienţa mistică. 

Erasmus îl va avea ca întâiul său maestru la 
mănăstirea Steyn pe Lorenzo Valla, căruia îi va publica 
Notele despre Noul Testament în 1505. El îşi exprimă 
dorinţa, în Maximele sale (1500 şi 1508), de a reconcilia 
două culturi, antică şi creştină. Operele capitale, precum 
Manualul cavalerului creştin (1504), Elogiul Nebuniei 
(1511), ediţia Noului Testament (1516), încearcă să for- 
muleze o teorie nouă, întemeiată nu pe scolastică sau pe 
puţina religie a călugărilor, ci pe viaţa interioară, religia 
spiritului pur care dă libertate şi bucurie. Cu părerea pre- 
concepută că ar trebui să se simplifice doctrina evanghe- 
lică, el defineşte „filozofia lui Hristos” drept o lecţie de 
morală, în care se regăsesc postulatele fundamentale ale 
spiritualismului antic. 

Pierzând o parte din autoritatea sa spirituală, Biserica 
ajunge să piardă, până la urmă, şi o bună parte din autori- 
tatea sa morală. Etica naţiunii şi etica ştiinţei nu sunt nici 
ale banului, nici ale tradiţiei. Primele implică o renunțare, 
un ascetism incompatibil cu atitudinea pe care Pius al Il-lea 
o rezuma în termenii următori: „Este neapărată nevoie, în 
vremurile în care trăim (1458—1463), ca pontifii romani să 
fie bogaţi. Strălucirea şi bogăţia au mare importanţă pen- 
tru cel care conduce.” Credincioşii răspund prin cuvintele 
lui Hristos: nu poţi sluji la doi stăpâni deodată: Dumnezeu 
şi banul; papa este ori un suveran temporal, adică un 

ambitios, un războinic, un instigator etc., ori cel dintâi din- 
tre slujitorii lui Hristos. În zadar Conciliile de la Konstanz 
(1414-1418), Basel (1431-1449), Pisa (1511-1513) şi 
Laterano (1512-1513) hotărăsc că veniturile din funcţiile 
vacante nu trebuie să mai fie atribuite instituţiei apostolice, 
restrâng cumulul, traficul de beneficii, abuzurile în uzufruc- 
tul acordat de papă abatilor, cer alegerea episcopilor şi 
austeritatea de la cardinali. În zadar noile congregaţii, 
Fraţii vieţii în comun (1384), Călugării de la abația 
Windesheim (1395) şi Minimiştii Sfântului Francisco da 
Paolo (1474), încearcă, precum Jean d'Uytenhove în 
1464 şi Jean Standonck în 1483, să „reformeze clericii 
printr-un mai bun obicei al sărăciei”. Scandalul de la Roma 
este cu atât mai mare cu cât papi ca Alexandru al VI-lea, 
Borgia (1492-1503) şi lulius al II-lea (1503-1513), sprijiniți 
de ordinele călugărilor cerşetori, se erijează în suverani 
temporali sau războinici, îngăduie traficul de indulgente 
sau maschează lipsa de credinţă din anturajul lor. 
Revolta lui Luther, care le continuă pe cele ale lui 
Wyclif, Wat Tyler, John Ball, Jan Hus, este aceea a unui 
german care refuză să definească proprietatea ca dreptul 
de a uza şi abuza şi care ţine să facă distincţia, după 
atâţia alţii, între riturile lumeşti sau omeneşti şi credinţă, 
harul dumnezeiesc. Autoritatea preotului este subordo- 
nată de către el exclusiv datoriei de a practica virtutile 
creştine. Ca „biblicul” Lefèvre d'Etaples, comentator al 
Sfântului Pavel (1512), el repetă că numai credinţa merită 
mântuirea. Această etică a credinţei este o eliberare. În 
vreme ce lumea catolică încerca, fără succes, să 
proclame conciliile ca fiind superioare papilor, în vreme ce 
reforma realizată de preoţii parohi nu avea să se impună 
secolului, iar Erasmus nu mai spera să modifice 
moravurile lumii creştine în pofida voinţei sale, lumea 

protestantă, care dispretuia corupta natură omenească şi 
bucuria sa, elibera masele de formalism şi le dădea, o 
dată cu neliniştea, sensul cunoaşterii şi al libertăţii. Pierre 
Bayle, John Locke şi J.-J. Rousseau sunt moştenitorii 
direcţi, dar îndepărtați ai lui Calvin27. 


27 Cf. Studia Humanitatis, Beiträge und Texte zum italienischen 
Humanismus der Renaissance, Darmstadt, 1959; J. Huizinga, Men and 
ideas, History, the Middle Ages, the Renaissance, Essays, traducere în 
engleză de J. S. Holmes şi Hans Van Merle, Londra, Eyre and 
Spottiswoode, 1960; Henry Lucas, The Renaissance and the 
Reformation, ed. a Il-a, New York, 1960; Renaissance und Reformation 
in Polen und Ungarn (1450-1650), Budapesta, Akademiai Kiado, 1963; 
André Chastel si Robert Klein, L'Age de /Humanisme, Paris, Ed. des 
Deux-Mondes, 1963; Rubinstein, Grayson, Murray, Weiss, The Age of 
the Renaissance, Londra, 1967. Se vor consulta, în plus, despre isto- 
ria ideilor şi a textelor, Travaux d'Humanisme et Renaissance, cele 139 
de volume apărute între 1959 şi 1974, Geneva, E. Droz, şi Lille, Giard; 
La Science au XVI siècle, Paris, Colloque de Royaumont, 1960; Lewis 
W. Spitz, The Renaissance and Reformation movements, Chicago, 
1971. 

CONCLUZIE 


Se consideră adeseori Renaşterea drept începutul tim- 
purilor moderne. În mod cert, aceasta marchează zorii 
unei noi epoci (care probabil nu mai este a noastră), 
epoca numeroaselor mari descoperiri. Extrem de inegali, 
dar totodată mai liberi, oamenii cred că găsesc prin forţa 
cercetărilor şi a discuţiilor, Adevărul. În orice caz, un anu- 
mit număr de adevăruri. Ei au făcut înconjurul Pământului; 
şi-au lărgit universul, dar în acelaşi timp l-au şi limitat: au 
cunoscut graniţele lumii. Ei au continuat, de altfel, această 
cercetare atât în profunzime, cât şi la suprafaţă. 

Însă ce altă descoperire poate fi mai însemnată pentru 
un om decât aceea a omului însuşi? El îşi întrezăreşte 
propriile limite. El îşi studiază şi îşi priveşte corpul cu 
dragoste, cu respect. Chiar şi Villon (1461), care prin 
atâtea trăsături este un autor al Evului Mediu, se 
înduioşează înaintea acestui corp 


care-i atât de delicat 
slefuit, fragil, atât de preţios, 


şi pe care chirurgii din Paris aveau să-l disece, probabil, şi 
pe care pictorii vor îndrăzni, probabil, să-l reprezinte gol. 
Sufletul, de asemenea, capătă o frumuseţe nouă. Cu cele 
două dorinţe reînnoite de a cunoaşte şi a avea, libido 
sciendi, libido habendi, sufletul îndrăzneşte de a comite 
cele două forme ale păcatului originar al orgoliului, care îl 
fac egalul zeilor. Omul se cunoaşte mai bine pe sine 


127 


însuşi. Ştiinţa Evului Mediu era Teologia, studiul lui 
Dumnezeu. Ştiinţa Renaşterii este Umanismul, studiul 
fiinţei umane. 

Umaniştii (cuvântul datează din 1539) au apelat, în 
acest sens, la omul tuturor timpurilor, aşa cum îl regăsim 
la antici — greci, latini, evrei — ei au făcut apel la om 
împotriva teoriilor verbale, la mintea sa împotriva literei. 
Studiul literaturilor clasice, în ochii lor, însemna o elibe- 
rare. Ei au făcut sinonime, atât Petrarca în Italia cât şi 
Erasmus în Flandra sau Rabelais în Franţa, două expresii 
ciceroniene: literatura umanistă şi studiile liberale. Astfel 
înţeles, umanismul, departe de a fi conservator, aşa cum 
este acuzat în mod superficial, este perfect revoluţionar: 
acesta reprezintă cel mai mare efort de conştientizare pe 
care l-a încercat vreodată omul. Eleniştii secolului al XV-lea 
i-au avut ca urmaşi, în Franţa, pe Rabelais, al cărui cuvânt 
de ordine este „caută”, des Périers (1538), un deist, şi 
Dolet care a fost, probabil, primul ateu. Biblicii de la 
începutul secolului al XVI-lea l-au învăţat pe Calvin, dar 
l-au inspirat, de asemenea, pe Fausto Sozzini, strămoşul 
tuturor viitorilor socinieni, hotărâți să nu mai creadă nimic 
altceva decât ce este limpede explicat, în Scriptură sau în 
altă parte. 

Cu nevoi crescute în materie de alimente, veşminte, 
confort, frumuseţe, cunoaştere, mobilitate, omul a devenit, 
totodată, mai complet şi mai bogat. Regenerarea de care 
vorbeam în Introducere este, aşadar, simultan fizică şi 
morală. Aceasta este dorinţa de excelenţă pe care au 
nutrit-o Pico della Mirandola sau Michelangelo. Oamenii 
acestei epoci o voiau mai ales împotriva sărăciei şi a igno- 
rantei — religioase, filozofice, ştiinţifice şi chiar împotriva 
sărăciei materiale. Umanismul nu este făcut numai din 
cunoştinţele literare, dar şi din preocupările medicale, 

mestesugäresti, mecanice... şi artistice. Nimic nu este mai 
clar, în această privinţă, decât al doilea program de 
educaţie al lui Gargantua, conversațiile lui Francisc |, 
curiozitatea lui Montaigne în călătorii, cercetările lui Pico 
della Mirandola, Nicolaus Cusanus sau da Vinci. Marii 
creatori ai Renaşterii sunt deopotrivă erudiţi şi filozofi, dar 
şi călători. Dürer, H. Bosch, Michelangelo, Holbein, 
Sansovino, B. Cellini nu doar că practică mai multe arte, ci 
au convingeri religioase şi literare, iubesc viaţa gândirii şi 
a trupului omenesc, călătoresc. Tocmai în ei umanismul şi 
renaşterea se confundă. 

Lărgind contextul sau, mai bine-zis, aprofundând 
sensul umanului, omul dobândeşte sau îşi precizează 
noţiunea de universal şi durabil. El deschide căile omului 
onest din secolul al XVII-lea, aceluia „care nu se supără 
de nimic” şi caută să fie înţeles de toţi, în pofida modelor 
trecătoare, în pofida moravurilor contingente. Din acest 
efort de înţelegere, omul a ieşit mai complex, în diversi- 
tatea sa, în ceea ce avea „schimbător şi divers”. Omenirea 
fusese chemată la o viaţă nouă şi mai înaltă. Noi, care 
păstrăm cultul persoanei umane în general, dar de 
asemenea, respectul tuturor credințelor şi creaţiilor indi- 
viduale, noi am fost în mare măsură regenerati prin 
Renaştere. 

„ Istorie universală 


Renaşterea îşi are unitatea sa: aceasta este ceea ce îi 
asigură dragostea pentru o extremă independenţă, sub 
toate formele sale. Căutarea şi cultul bogăției, individualis- 
mul artistic sau religios, naționalismul, curiozitatea erudită, 
recursul la textele care se eliberează de glosă, de rit sau de 

rutină, dragostea pentru lux şi carnal, pe scurt pet 


„nu sunt decât manifestări diverse ale acestui spirit 
_ libertate. Averea şi lb le conferă inde end 


_ Aceasta ne obligă să revenim la definiţia absolut re r 
_ pe care secolul al XVI-lea o dădea verbului an + 
_ cuvântului „renaştere”: vom studia în lucrarea de față o 
regenerare a Europei care începe, obscur, prin secolul 
„al XIV-lea şi pare să ajungă la apogeu în jurul anilor 1550. 

